ലക്ഷങ്ങളുടെ എടിഎം തട്ടിപ്പ്; ദില്ലിയിലെ എടിഎമ്മില് നിന്ന് ചേര്‍ത്തല സ്വദേശിയുടെ അക്കൗണ്ടിലെ പണം നഷ്ടമായി\nFirst Published 16, Mar 2019, 10:11 PM IST\nകേരളത്തിനു പുറത്തുള്ള എ ടി എമ്മില് നിന്നും ഫെബ്രുവരി എട്ടു മുതല് 13 വരെയുള്ള ദിവസങ്ങളിലാണ് പണം പിന്‍വലിച്ചിരിക്കുന്നത്. പണം പിന്‍വലിച്ചതായുള്ള മെസ്സേജുകള് ഫോണിലേക്കെത്തിയിരുന്നെങ്കിലും ഇതു ശ്രദ്ധിച്ചിരുന്നില്ല\nചേര്‍ത്തല: എ ടി എം വഴി ബാങ്ക് അക്കൗണ്ടില് നിന്നും ഉടമയറിയാതെ പണം നഷ്ടപെട്ടതായി പരാതി. പള്ളിപ്പുറം പുളിക്കശ്ശേരി മനോജ്കുമാറിന്റെ ചേര്‍ത്തല ഗാന്ധി ബസാര് ഷോപ്പിങ് കോംപ്ലക്‌സിലെ എസ് ബി ഐ ശാഖയിലെ അക്കൗണ്ടില് നിന്നാണ് പലതവണയായി 2,38000 രൂപാ നഷ്ടപെട്ടിരിക്കുന്നത്. 15ന് ബാങ്കില് അക്കൗണ്ടില് നിന്നും തുക പിന്‍വലിക്കാനെത്തിയപ്പോഴാണ് തട്ടിപ്പു കണ്ടെത്തിയത്.\nകേരളത്തിനു പുറത്തുള്ള എ ടി എമ്മില് നിന്നും ഫെബ്രുവരി എട്ടു മുതല് 13 വരെയുള്ള ദിവസങ്ങളിലാണ് പണം പിന്‍വലിച്ചിരിക്കുന്നത്. പണം പിന്‍വലിച്ചതായുള്ള മെസ്സേജുകള് ഫോണിലേക്കെത്തിയിരുന്നെങ്കിലും ഇതു ശ്രദ്ധിച്ചിരുന്നില്ല. ദില്ലിയിലുള്ള എ ടി എമ്മില് നിന്നാണു തുക പിന്‍വലിച്ചതെന്നാണ് പ്രാഥമിക നിഗമനം. ഇതു കാട്ടി മനോജ്കുമാര് ബാങ്ക് അധികൃതര്‍ക്കും ചേര്‍ത്തല പൊലീസിലും പരാതി നല്‍കിയിട്ടുണ്ട്.\nപരാതിയുടെ അടിസ്ഥാനത്തില് എസ് ബി ഐ സൈബര്‍വിഭാഗം അന്വേഷണം തുടങ്ങിയിട്ടുണ്ടെന്നും ഇതിനുശേഷമെ എന്താണു സംഭവിച്ചതെന്നു വ്യക്തമാകുകയുള്ളുവെന്നും ബാങ്ക് അധികൃതര് പറഞ്ഞു. പൊലീസും ബാങ്കില് നിന്നും വിശദീകരണം തേടിയിട്ടുണ്ട്. അതിനുശേഷമേ അന്വേഷണത്തിലേക്കു കടക്കുകയുള്ളു.\nLast Updated 16, Mar 2019, 10:11 PM IST\ncherthala man lost more than two lakhs\nലക്ഷങ്ങളുടെ എടിഎം തട്ടിപ്പ്\nചേര്‍ത്തല സ്വദേശിയുടെ അക്കൗണ്ടിലെ പണം നഷ്ടമായി\nഅക്കൗണ്ടിലെ പണം നഷ്ടമായി\nഎടിഎം കാർഡ് കൈക്കലാക്കി പണം തട്ടുന്നയാളെ പൊലീസ് അറസ്റ്റ് ചെയ്തു\nവീണ്ടും ഓണ്‍ലൈന് ബാങ്കിങ് തട്ടിപ്പ്; ഡെബിറ്റ് കാര്‍ഡ് വിവരങ്ങള് ചോര്‍ത്തി പണം തട്ടി\nവയനാട്ടില് വീണ്ടും എടിഎം തട്ടിപ്പ്; ഇത്തവണ നഷ്ടമായത് എഎസ്ഐയുടെ 80,000 രൂപ\nവീട്ടമ്മയുടെ ബാങ്ക് അക്കൗണ്ടിൽ നിന്ന് 80,000 രൂപ നഷ്ടപ്പെട്ടതായി പരാതി\nപച്ചക്കറികള് വാങ്ങി സ്വന്തം ചിത്രവുമായി മടങ്ങാം; അങ്ങനെയൊരു കടയുണ്ട് ചേര്‍ത്തലയില്


റെനോയ്ക്ക് കരുത്തായി ട്രൈബറും ക്വിഡും, ജൂണിൽ വിറ്റഴിച്ചത് മൊത്തം 4,634 യൂണിറ്റ് - Malayalam DriveSpark\n55 min ago 105 bhp കരുത്തിനൊപ്പം ലൈം ഗ്രീൻ റാപ്പിൽ അണിഞ്ഞൊരുങ്ങി മാരുതി ബലേനോ\n21 hrs ago ഇലക്ട്രിക് വിപണി നോട്ടമിട്ട് നിര്‍മ്മാതാക്കള്; വരാനിരിക്കുന്ന ഇലക്ട്രിക് കാറുകള് ഇതൊക്കെ\nPublished: Friday, July 3, 2020, 19:55 [IST]\nഎൻട്രി ലെവൽ ഹാച്ച്ബാക്ക് ശ്രേണിയിലേക്ക് പുതിയ ക്വിഡിനെയും എംപിവി നിരയിലേക്ക് ട്രൈബറിനെയും അവതരിപ്പിച്ചതോടെ ഫ്രഞ്ച് വാഹന നിർമാതാക്കളായ റെനോയുടെ ഭാവി തെളിഞ്ഞു. കുറച്ചു കാലമായി ബ്രാൻഡ് ഇന്ത്യയിൽ പിടിച്ചുനിൽക്കുന്നതും ഈ രണ്ട് കാറുകളുടെ ജനപ്രീതിയിലാണ്.\nശരിക്കും റെനോയുടെ വിൽപ്പന തെളിഞ്ഞത് ട്രൈബറിന്റെ അരങ്ങേറ്റത്തോടെയാണ്. വാർഷിക വിൽപ്പനയിലുള്ള ഇടിവ് 14 ശതമാനമായി പിടിച്ചുനിർത്തിയതും ഈ എംപിവിയുടെ സാന്നിധ്യമാണ്. 2020 ജൂണിൽ ക്വിഡിന്റെ 2,441 യൂണിറ്റും ട്രൈബറിന്റെ 2,064 യൂണിറ്റുകളും വിറ്റഴിക്കാൻ കമ്പനിക്ക് കഴിഞ്ഞു.\nഅതേസമയം ഡസ്റ്ററിന്റെ 129 യൂണിറ്റുകൾ മാത്രമാണ് റെനോ നിരത്തിലെത്തിച്ചത്. ഇത് എസ്‌യുവിയുടെ എക്കാലത്തെയും വിൽപ്പനയുടെ ദുർബല പ്രകടനമായിരുന്നു. കഴിഞ്ഞ വർഷം ഇതേസമയം റെനോ ക്വിഡ് 4,360 യൂണിറ്റുകളാണ് വിറ്റഴിച്ചത്. ഇത് നിലവിലെ വിൽപ്പന അളവിനേക്കാൾ ഒന്നര ഇരട്ടി കൂടുതലാണ് എന്നത് ശ്രദ്ധേയമാണ്.\nMOST READ: താരമായി 2020 ഹാരിയർ, പുത്തൻ പരസ്യ വീഡിയോയുമായി ടൊയോട്ട\nഇതേ കാലയളവിൽ ഡസ്റ്റർ 882 യൂണിറ്റുകൾ വിറ്റു. കഴിഞ്ഞ മാസം വിറ്റഴിച്ചതിന്റെ ഏഴിരട്ടിയിൽ അധികം നഷ്ടമാണ് എസ്‌യുവിയുടെ വിൽപ്പനയിൽ റെനോ നേരിടുന്നത്. വാർഷികാടിസ്ഥാനത്തിൽ 14 ശതമാനം ഇടിവാണ് റെനോയ്ക്ക് ഉണ്ടായിരിക്കുന്നത്.\nട്രൈബറിന്റെ വിൽപ്പനയാണ് മൊത്തത്തിലുള്ള ഇടിവിനെ പിടിച്ചു നിർത്താൻ സഹായിച്ചത്. എന്നാൽ പ്രതിമാസ വിൽപ്പന പ്രകടനത്തെ സംബന്ധിച്ചിടത്തോളം റെനോ വൻ വളർച്ചയാണ് രേഖപ്പെടുത്തുന്നത്.\n2020 മെയ് മാസത്തിൽ റെനോ ക്വിഡ് 684 വിൽപ്പന മാത്രമാണ് രേഖപ്പെടുത്തിയത്. 931 യൂണിറ്റുകൾ വിറ്റുകൊണ്ട് ട്രൈബറിന് കുറച്ച് മികച്ച പ്രകടനം നടത്തി. ഡസ്റ്ററിനെ സംബന്ധിച്ചിടത്തോളം 138 യൂണിറ്റുകൾ വിറ്റഴിച്ചു ഇത് ജൂണിലെ സംഖ്യയേക്കാൾ അല്പം കൂടുതലാണ് എന്നത് മാത്രമാണ് എസ്‌യുവിക്ക് ആശ്വാസം നൽകുന്നത്.\nഡസ്റ്ററിന്റെ വിൽപ്പന മോശമായതിന്റെ ഏറ്റവും വലിയ കാരണം ഡീസൽ എഞ്ചിൻ ഓപ്ഷന്റെ അഭാവമാണ്. ഡീസലിൽ പ്രവർത്തിക്കുന്ന പാസഞ്ചർ കാറുകളുടെ ജനപ്രീതി മൊത്തത്തിൽ കുറഞ്ഞുവരുന്നുണ്ടെങ്കിലും എസ്‌യുവി വിഭാഗങ്ങളിൽ ഇപ്പോഴും ശക്തമായ ഡിമാൻഡാണ് ഇവയ്ക്കുള്ളത്. ഹ്യുണ്ടായ് ക്രെറ്റ ഒരുപക്ഷേ ഇതിന്റെ ഏറ്റവും വലിയ ഉദാഹരണമാണ്.\nMOST READ: 2021 സാന്റാ ഫെയുടെ എഞ്ചിൻ വിശദാംശങ്ങൾ പുറത്തുവിട്ട് ഹ്യുണ്ടായി\nതാങ്ങാനാവുന്ന വിലയും മികച്ച ഇന്ധന സമ്പദ്‌വ്യവസ്ഥയും ഒരുപക്ഷേ ക്വിഡിന്റെയും ട്രൈബറിന്റെയും ജനപ്രീതിയുടെ ഏറ്റവും വലിയ കാരണങ്ങളാണ്. 1.0 ലിറ്റർ, ഇൻലൈൻ -3 ടർബോചാർജ്ഡ് പെട്രോൾ യൂണിറ്റായ ട്രൈബറിലേക്ക് പുതിയ എഞ്ചിൻ ഓപ്ഷൻ ചേർക്കാൻ റെനോയ്ക്ക് പദ്ധതിയുണ്ടെന്ന് സമീപകാല റിപ്പോർട്ടുകൾ പറയുന്നു.\nഇത് കൂടുതൽ വിൽപ്പന സൃഷ്ടിക്കാൻ ട്രൈബറിനെ സഹായിച്ചേക്കാം. കൂടാതെ, റെനോ ഉടൻ തന്നെ ‘കിഗർ' എന്ന പേരിൽ ഒരു സബ്-4 മീറ്റർ എസ്‌യുവി ഇന്ത്യയിൽ അവതരിപ്പിക്കും. മേൽപ്പറഞ്ഞ 1.0 ലിറ്റർ ടർബോ-പെട്രോൾ എഞ്ചിനാണ് ഇതിന് കരുത്ത് പകരുന്നത്.\nRenault Registered Sales Growth Of 163 per cent In India. Read in Malayalam\nStory first published: Friday, July 3, 2020, 19:55 [IST]


മുംബൈയില് യുവതിയെ തട്ടിക്കൊണ്ടുപോയി പീഡീപ്പിച്ച നാല്‍വര് സംഘത്തിലെ രണ്ടുപേര് പിടിയില് - Media Malayalam (മീഡിയ മലയാളം)\nHome Crime മുംബൈയില് യുവതിയെ തട്ടിക്കൊണ്ടുപോയി പീഡീപ്പിച്ച നാല്‍വര് സംഘത്തിലെ രണ്ടുപേര് പിടിയില്\nമുംബൈ: മുംബൈയില് യുവതിയെ തട്ടിക്കൊണ്ടുപോയി പീഡീപ്പിച്ച നാല്‍വര് സംഘത്തിലെ രണ്ടുപേര് പിടിയില്. അറസ്റ്റിലായ രണ്ടുപേരും പ്രായപൂര്‍ത്തിയാകാത്തവരാണ്.\nശനിയാഴ്ച വൈകുന്നേരം അഞ്ചിനാണ് സംഭവം. ബൈഗന് വാഡിയില് നിന്നും വീട്ടിലേക്ക് പോകുകയായിരുന്ന യുവതിയെയാണ് സംഘം തട്ടിക്കൊണ്ടുപോയി പീഡിപ്പിച്ചത്. ഇവരെ എല്ലാവരെയും യുവതി തിരിച്ചറിഞ്ഞു.\nസംഭവത്തിന് ശേഷം പ്രതികള് മുങ്ങി. തുടര്‍ന്ന് പോലീസ് കണ്‍ട്രോണ് റൂമിലേക്ക് വിളിച്ച് പോലീസില് വിവരം അറിയിച്ചു. യുവതിയെ ആശുപത്രിയിലേക്ക് മാറ്റി.\nഉന്നത പോലീസ് ഉദ്യോഗസ്ഥരുടെ നിര്‍ദേശപ്രകാരം 10 സംഘങ്ങളായി തിരിഞ്ഞ് അന്വേഷണം നടത്തിയാണ് പോലീസ് രണ്ടുപേരെ അറസ്റ്റ് ചെയ്തത്. ഒളിവില് കഴിയുന്ന രണ്ടുപേരെയും ഉടന് അറസ്റ്റ് ചെയ്യുമെന്നും പോലീസ് അറിയിച്ചു.\nTwo arrested in Mumbai gang-rape case\nPrevious articleകണ്ണൂര് സെന്‍ട്രല് ജയിലിലെ 10 തടവുകാര്‍ക്ക് കോവിഡ്\nNext articleവനിതാ ഹോസ്റ്റലിന് മുന്‍പില് നഗ്നതാ പ്രദര്‍ശനം നടത്തിയ രണ്ടുപേരിൽ ഒരാൾ അറസ്റ്റില്


സി.പി.എം. തെക്കുംകര സമ്മേളനം | 21Oct2021\nസി.പി.എം. തെക്കുംകര സമ്മേളനം\nവടക്കാഞ്ചേരി : അതിവർഷം മൂലം കൃഷിനാശം സംഭവിച്ച കർഷകർക്ക് അടിയന്തര നഷ്ടപരിഹാരം നൽകണമെന്ന് സി.പി.എം. തെക്കുംകര ഈസ്റ്റ് ലോക്കൽ സമ്മേളനം ആവശ്യപ്പെട്ടു. ജില്ലാ കമ്മിറ്റിയംഗം സി. രവീന്ദ്രനാഥ് ഉദ്ഘാടനം ചെയ്തു. മുതിർന്ന അംഗം തോമസ് എം. മാത്യു പതാക ഉയർത്തി.\nഎ.കെ. സുരേന്ദ്രനെ ലോക്കൽ സെക്രട്ടറിയായി തിരഞ്ഞെടുത്തു. ജില്ലാ കമ്മിറ്റിയംഗങ്ങളായ മേരി തോമസ്, പി.എൻ. സുരേന്ദ്രൻ, ഏരിയാ സെക്രട്ടറി കെ.ഡി. ബാഹുലേയൻ, എ. പത്മനാഭൻ, ടി.വി. സുനിൽകുമാർ, എം. ഗിരിജാദേവി തുടങ്ങിയവർ പ്രസംഗിച്ചു.


വിദ്യാഭ്യാസ മന്ത്രിയുടെ ഓഫീസിലേക്ക് കെ.എസ്.യു വിന്‍റെ പ്രതിഷേധ മാർച്ച് – Jaihind TV\nവിദ്യാഭ്യാസ മന്ത്രിയുടെ ഓഫീസിലേക്ക് കെ.എസ്.യു വിന്‍റെ പ്രതിഷേധ മാർച്ച്\nകെ എസ് യു പുതുക്കാട് നിയോജകമണ്ഡലം കമ്മിറ്റിയുടെ നേതൃത്വത്തിൽ വിദ്യാഭ്യാസ മന്ത്രി സി രവീന്ദ്രനാഥിന്‍റെ ഓഫീസിലേക്ക് മാർച്ച് നടത്തി. കേരള യൂണിവേഴ്‌സിറ്റി വിഷയത്തിൽ ജുഡീഷ്യൽ അന്വേഷണം പ്രഖ്യാപിക്കുക, പി.എസ്.സി.യെ അട്ടിമറിക്കാനുള്ള സർക്കാർ നീക്കം അവസാനിപ്പിക്കുക എന്നീ ആവശ്യങ്ങൾ ഉന്നയിച്ചുകൊണ്ടായിരുന്നു മാർച്ച്. മാർച്ച് നടത്തിയ കെ.എസ്.യു പ്രവർത്തകരെ പോലീസ് അറസ്റ്റ് ചെയ്തു നീക്കി.\nകനത്ത മഴയെ അവഗണിച്ച് തൃശൂർ പുതുക്കാട് സെന്ററിൽ നിന്നാരംഭിച്ച മാർച്ചിൽ ഒട്ടും വീര്യം ചോരാതെ നിരവധി കെ എസ് യു പ്രവർത്തകരാണ് പങ്കെടുത്തത്. വിദ്യാഭ്യാസ മന്ത്രിയുടെ ഓഫീസിന് 100 മീറ്റർ അകലെ വച്ച് മാർച്ച് പോലീസ് തടഞ്ഞു. തുടർന്ന് പോലീസും പ്രവർത്തകരും തമ്മിൽ ഉന്തും തള്ളുമുണ്ടായി\nവീണ്ടും റോഡ് ഉപരോധിച്ച കെഎസ് യു പ്രവർത്തകരെ പോലീസ് ബലം പ്രയോഗിച്ച് അറ്റസ്റ്റ് ചെയ്ത് നീക്കി.\nജില്ലാ പഞ്ചായത്തംഗം ഇ എ ഓമന മാർച്ച് ഉദ്ഘാടനം ചെയ്തു. യുത്ത് കോൺഗ്രസ് സംസ്ഥാന സെക്രട്ടറി സുനിൽ ലാലൂർ, കെ എസ് യു ജില്ലാ പ്രസിഡന്‍റ് മിഥുൻ മോഹൻ, കെ എൽ ജോസ് മാസ്റ്റർ, സജീർ ബാബു വി എസ്, പ്രിൻസ് ഫ്രാൻസിസ് തുടങ്ങിയവർ സംസാരിച്ചു.


മോളിവുഡിലെ മുൻനിര നായികമാർ മാറിനില്‍ക്കും!ഗ്ലാമർസ് ലുക്കിൽ ക്യൂട്ട് ചിത്രങ്ങളുമായി എസ്തർ. !!\nജയസൂര്യ നായകനായി എത്തിയ നല്ലവൻ എന്ന ചിത്രത്തിലൂടെ മലയാള സിനിമയിലേക്ക് കടന്നു വന്ന നടിയായിരുന്നു എസ്തർ. പിന്നീട് നിരവധി ചിത്രങ്ങളുടെ ഭാഗമായി താരം മാറി.\nനിരവധി ആരാധകരായിരുന്നു എസ്തറിന് ഉണ്ടായിരുന്നത്. ഒരു ബാലതാരം എന്ന നിലയിലാണ് എസ്തർ കൂടുതലായും ശ്രദ്ധിക്കപ്പെട്ടത്. മോഹൻലാൽ നായകനായി എത്തിയ ദൃശ്യം എന്ന ചിത്രത്തിലൂടെ എസ്തർ എന്ന താരത്തിന്റെ ഉദയം ആയിരുന്നു എന്ന് തന്നെ പറയാം. ചിത്രത്തിലെ അനുമോൾ എന്ന കഥാപാത്രം വളരെ പെട്ടെന്ന് തന്നെ ശ്രദ്ധനേടിയിരുന്നു.മറ്റു ഭാഷകളിലും ചിത്രം എത്തിയപ്പോൾ ഈ കഥാപാത്രമായി എത്തിയത് താരം തന്നെ ആയിരുന്നു എന്നതും ശ്രദ്ധനേടിയ കാര്യം തന്നെയായിരുന്നു. വളരെ പെട്ടെന്നായിരുന്നു ആരാധകർക്കിടയിൽ താരം ശ്രെദ്ധ നേടിയത്.\nതാരത്തിന്റെ ചിത്രങ്ങൾക്കെല്ലാം വലിയതോതിൽ ആരാധകരെറിവരുന്ന ഒരു കാഴ്ചയായിരുന്നു പിന്നീട് കാണാൻ സാധിച്ചിരുന്നത്. സോഷ്യൽമീഡിയയിലും സജീവസാന്നിധ്യമാണ്. വിശേഷങ്ങൾ എല്ലാം സോഷ്യൽ മീഡിയ ആരാധകർക്ക് മുൻപിലേക്ക് എത്തിക്കാറുണ്ട് താരം. ഈ ചിത്രങ്ങളിലെല്ലാം വലിയതോതിൽ തന്നെ ആരാധകരും ഉണ്ടാകാറുണ്ട്.\nവസ്ത്രധാരണത്തിന്റെ പേരിൽ വലിയ തോതിൽ പഴി കേട്ടിട്ടുള്ള ഒരു വ്യക്തി കൂടിയാണ് എസ്തർ. പലപ്പോഴും താരത്തിന്റെ വസ്ത്രധാരണം ചർച്ചയായി മാറാറുണ്ട്.\nഗ്ലാമർ രീതിയിലുള്ള വസ്ത്രധാരണമാണ് താരത്തിന്റെ എന്നാണ് പൊതുവേ പറയാറുള്ളത്.. എന്നാൽ ഇത്തരക്കാരെ മുഖവിലയ്ക്കെടുക്കാതെ ആണ് ഇടപെടുന്നതും. പറയുന്നവർ എന്തും പറയട്ടെ എന്ന നിലപാടിലാണ്. എന്ന് തോന്നും..അതുപോലെയാണ് താരം പ്രവർത്തിക്കാറുള്ളത്. വളരെ പെട്ടെന്നാണ് എസ്തറിന്റെ പുതിയ ചിത്രങ്ങൾ ആണ് ശ്രദ്ധ നേടുന്നത്. ഇപ്പോൾ എസതർ പങ്കുവെച്ച് പുതിയ ചിത്രവും സോഷ്യൽ മീഡിയയിൽ വൈറലായി മാറിയിരിക്കുകയാണ്. വീണ്ടും ഗ്ലാമർസ്സ് ചിത്രത്തിൽ തന്നെയാണ് താരം ഈ ചിത്രത്തിൽ എത്തിയിരിക്കുന്നത്.\nവിമർശനങ്ങളെ ഒന്നും താൻ കാര്യമായി എടുക്കുന്നില്ല എന്ന് പറയാതെ പറയുന്നത് പോലെയാണ് എസ്തറിന്റെ പുതിയ ചിത്രങ്ങൾ കാണുമ്പോൾ മനസ്സിലാകുന്നത് ചിത്രങ്ങൾക്കും ഇതിനോടകം തന്നെ ആരാധകരും വിമർശകരും എത്തിയിട്ടുണ്ട്. താരം ഒരു ചിത്രം അപ്‌ലോഡ് ചെയ്താൽ ഉടനെ തന്നെ എന്തെങ്കിലുമൊരു നെഗറ്റീവ് കമൻറ് ഇടുന്നത് ചിലർക്ക് ഒരു ഹോബിയാണ്. അത്തരത്തിൽ കമൻറുകൾ ഇടുന്നവരെ ഗൗനിക്കുക പോലും ചെയ്യാറില്ല.ഇപ്പോൾ ഫ്ലോറൽ ഫ്രോക്കിലുള്ള കിടിലൻ ചിത്രങ്ങൾ ആണ് താരം പങ്കുവച്ചിരിക്കുന്നത്. അല്പം ഗ്ലാമർസ് മെമ്പോടിയുള്ള ചിത്രങ്ങൾ ആണ് ഇത്.


ആ വാർത്ത ഒത്തിരി വേദന ഉണ്ടാക്കി ; അരിസ്റ്റോ സുരേഷ് – MAG OF WORLD\nആ വാർത്ത ഒത്തിരി വേദന ഉണ്ടാക്കി ; അരിസ്റ്റോ സുരേഷ്\nആക്ഷന് ഹീറോ ബിജു എന്ന ചിത്രത്തിലെ മുത്തെ പൊന്നെ പിണങ്ങല്ലേ എന്ന ഗാനത്തിലൂടെ പ്രേക്ഷകരുടെ മനസില് ഇടം നേടിയ ആളാണ് അരിസ്റ്റോ സുരേഷ്. തുടര്‍ന്ന് ചെറിയ ചെറിയ വേഷങ്ങളിലൂടെ അദ്ദേഹം മലയാള സിനിമയില് സജീവമായി.\nഏഷ്യാനെറ്റിലെ ബിഗ് ബോസിലൂടെ മിനിസ്‌ക്രീന് പ്രേക്ഷകരുടെയും ഇഷ്ടതാരമായി. ബിഗ് ബോസിന്റെ അവസാനം വരെ നിന്ന ശേഷമായിരുന്നു അരിസ്‌റ്റോ സുരേഷ് തിരിച്ചെത്തിയത്. ഇതിനിടയിൽ സുരേഷിന്റെ വിവാഹമാണെന്ന് പറഞ്ഞ് നിരവധി വാർത്തകളും പ്രചരിച്ചിരുന്നു.\nഎന്നാൽ, കഴിഞ്ഞ ദിവസങ്ങളിൽ വിവാഹം ഉറപ്പിച്ചെന്ന മട്ടിലെത്തിയ ഒടുവിലത്തെ വാർത്തയ്ക്ക് മറുപടിയുമായി എത്തിയിരിക്കുകയാണ് സുരേഷ് ഇപ്പോൾ. ബിഗ് ബോസില് ഒപ്പമുണ്ടായിരുന്ന അതിഥിക്കൊപ്പമുളള ചിത്രവും ചേര്‍ത്തുവെച്ചുകൊണ്ടായിരുന്നു വാര്‍ത്തകള് വന്നത്.\nനീണ്ടകാലത്തെ പ്രണയത്തിന് ശേഷമാണ് ഇവരുടെ വിവാഹമെന്നും റിപ്പോര്‍ട്ടുകളുണ്ടായിരുന്നു. ഈ വാര്‍ത്തകളെല്ലാം വ്യാജമാണെന്നാണ് അരിസ്റ്റോ സുരേഷ് പറയുന്നത്. ഈ വാര്‍ത്ത തന്നെ വേദനിപ്പിച്ചുവെന്നും അദ്ദേഹം പറഞ്ഞു.\n“മൂന്നാമത്തെയോ നാലാമത്തെയോ തവണയാണ് ഇത്തരം വ്യാജ വാർത്തകൾ വരുന്നത്. എന്നാൽ ഇത്രയും വ്യാപകമായ പ്രചരണം നേരത്തെ ഉണ്ടായിരുന്നില്ല. വാർത്ത കണ്ടതോടെ ഓരോരുത്തർ വിളിക്കാൻ തുടങ്ങി” അരിസ്റ്റോ സുരേഷ് പറയുന്നു.\nഅരിസ്റ്റോ സുരേഷിന്റെ അമ്മയെ കാണാൻ അതിഥി വീട്ടിലെത്തിയപ്പോൾ എടുത്ത ചിത്രങ്ങളാണ് വ്യാജ വാർത്തയ്ക്ക് പിന്നിലുള്ളവർ വിവാഹ ചിത്രമാക്കിയത്. അൻപതാം വയസ്സിൽ, ഒടുവിൽ പ്രണയ സാക്ഷാത്കരം എന്ന് തലകെട്ടിട്ട് ആദിതിയുടെ പേരും ചിത്രങ്ങളും ഒക്കെ ചേർത്തായിരുന്നു ചില ഓണ്‍ലൈന് മാധ്യമങ്ങൾ വാർത്ത മെനഞ്ഞത്.\nഎന്നാൽ വിവാഹം കഴിക്കുന്നില്ലേ എന്ന ചോദ്യത്തിന് “ഒരു സിനിമ സംവിധാനം ചെയ്തതിന് ശേഷമായിരിക്കും വിവാഹം. സംവിധാനം ചെയ്യണമെങ്കിൽ ആദ്യം സംവിധാനം പഠിക്കണം. ആരുടെയെങ്കിലും കൂടെ നിന്ന് വർക്ക് ചെയ്ത് പഠിച്ച് സിനിമ സംവിധാനം ചെയ്യണം” എന്നായിരുന്നു സുരേഷിന്റെ മറുപടി.\nPrevious Story Previous post: കുഞ്ഞിനെ കിണറ്റിലെറിഞ്ഞ ശേഷം അമ്മ കിണറ്റിൽ ചാടി ആത്മഹത്യ ചെയ്തു.. സംഭവം ഇങ്ങനെ\nNext Story Next post: കറുത്തതായി പോയത് കൊണ്ട് കുഞ്ഞിലേ മുതൽ ഒരുപാട് അയ്യേ വിളികളും അയ്യോ വിളികളും സഹതാപകണ്ണുകളും കണ്ടിട്ടുള്ള ഒരാളാണ് ഞാൻ.. കുറച്ച് കാലങ്ങള്‍ക്ക് മുന്നേ വൈറല് ആയ ആ കുറിപ്പ് ഇതാണ്


മോദിയുടെ സ്നേഹമൊന്നും വിലപ്പോയില്ല, ജയിച്ചത് ചൈനീസ് തന്ത്രം,നേപ്പാളിനെ ചൈന കൊണ്ടുപോകുമോ? | Nepal to get another 30,000 litres of fuel from China - Malayalam Oneindia\n15 min ago 'ഇത് പലതിനുമുളള മറുപടി', വട്ടിയൂര്‍ക്കാവില് മാസ് ഡയലോഗുമായി മേയര് ബ്രോ വികെ പ്രശാന്ത്!\nമോദിയുടെ സ്നേഹമൊന്നും വിലപ്പോയില്ല, ജയിച്ചത് ചൈനീസ് തന്ത്രം,നേപ്പാളിനെ ചൈന കൊണ്ടുപോകുമോ?\nPublished: November 8 2015, 10:33 [IST]\nകാഠ്മണ്ഡു: ഇന്ത്യയുമായി അകല്‍ച്ചയുള്ള രാജ്യങ്ങളെ തിരഞ്ഞ് പിടിച്ച് അവരുമായി ചങ്ങാത്തം കൂടുന്നത് ചൈനയുടെ തന്ത്രമാണ്. ഇന്ത്യയും ശ്രീലങ്കയുമായുള്ള അകല്‍ച്ചപോലും ചൈന നന്നായി മുതലെടുത്തിരുന്നു. ഇപ്പോഴിതാ ഇന്ത്യയുമായി അകല്‍ച്ചയൊന്നുമില്ലാത്ത നല്ല ബന്ധം കാത്തുസൂക്ഷിയ്ക്കുന്ന നേപ്പാളുമായും ചൈന കൂടുതല് അടുക്കുകയാണ്. നേപ്പാളുമായി ചൈന നയതന്ത്ര വ്യാപാര ബന്ധങ്ങള് സ്ഥാപിയ്ക്കുന്നത് ഇന്ത്യയുടെ നെഞ്ചിടിപ്പേറ്റുന്നതാണ്. കാരണം മറ്റൊന്നുമല്ല ഈ ബന്ധം വളര്‍ന്ന് കഴിഞ്ഞാല് ഏകദേശം ഇന്ത്യയുടെ ചുറ്റുമുള്ള എല്ലാ പ്രദേശങ്ങളിലും ചൈനയ്ക്ക് വ്യക്തമായ സ്വാധീനം ഉണ്ടാകും.\nഇപ്പോഴിതാ ചൈന നേപ്പാള് ബന്ധം കൂടുതല് ദൃഢമാവുകയാണ്. ഇന്ത്യയും നേപ്പാളും തമ്മിലുള്ള ഇന്ധന ഇടപാട് കുത്തകയിലേയ്ക്ക് ചൈന ആധിപത്യം ഉറപ്പിയ്ക്കുകയാണ്. നേപ്പാളിലേയ്ക്ക് 30000 ലിറ്റര് ഇന്ധനം അയക്കാന് ചൈന സമ്മതിച്ച് കഴിഞ്ഞു. വടക്ക് പടിഞ്ഞാറന് നേപ്പാളിലെ ഹുംല ജില്ലക്കാരുടെ ആവശ്യപ്രകാരമാണ് 30000 ലിറ്റര് ഇന്ധനം ചൈന നേപ്പാളിലേയ്ക്ക് അയക്കുന്നത്.\nചൈനയുമായി അതിര്‍ത്തി പങ്കിടുന്ന ഹില്‍സയിലൂടെയാണ് ഇന്ധനം കൊണ്ടുവരുന്നത്.നേപ്പാളുമായി 1.3 മില്യണ് ലിറ്ററിന്റെ ഇന്ധന കരാറില് ചൈന ഒപ്പുവച്ചിരുന്നു. ഇതിന്റെ ആദ്യഘട്ടമെന്നോണം 144,000 ലിറ്റര് ഇന്ധനം നേപ്പാളിലേയ്ക്ക് ഇതിനോടകം തന്നെ അയച്ചിരുന്നു.\nനേപ്പാളിലേയ്ക്ക് 33 ശതമാനം ഇന്ധനം എത്തിയ്ക്കാനുള്ള കരാറിലാണ് ചൈന ഒപ്പുവച്ചത്. ഇന്ത്യയുടെ കുത്തകയായിരുന്ന ഇന്ധന വ്യാപാരത്തിലാണ് ഇതോടെ ചൈനീസ് കടന്നു കയറ്റം ഉണ്ടായത്. നേപ്പാള് ജനതയാണ് ചൈനയില് നിന്നും ഇന്ധനം ഇറക്കുമതി ചെയ്യണമെന്ന് ആവശ്യപ്പെട്ടത്.\nnepal china narendra modi hindu നേപ്പാള് ചൈന നരേന്ദ്ര മോദി ഹിന്ദു\nNepal to get another 30,000 litres of fuel from China\nStory first published: Sunday, November 8, 2015, 10:33 [IST]


കടുവകള് മേയുന്ന ഗ്രാമം | Gundara Village| Karnataka Village Gundara Travelogue| Karnataka Tourism| Nagarhole Tiger Reserve\nകടുവകള് മേയുന്ന ഗ്രാമം\nNov 29, 2018, 01:49 PM IST\nവന്യമൃഗങ്ങള്‍ക്കിടയില് ഒരു നൂറ്റാണ്ടിലേറെയായി രാപാര്‍ക്കുന്ന കഥയാണ് കര്‍ണ്ണാടക വന്യജീവി സങ്കേതത്തിന് നടുവിലെ ഗുണ്ടറ ഗ്രാമത്തിന് പറയാനുള്ളത്.\n# എഴുത്തും ചിത്രങ്ങളും: രമേഷ്‌കുമാര് വെള്ളമുണ്ട\nമലമ്പാതകളിലൂടെ, തുരങ്കങ്ങളിലൂടെ കാടും മേടും കണ്ട് ഒരു തീവണ്ടി യാത്രയായാലോ\nകൂകിപ്പായുന്ന അതിവേഗ തീവണ്ടിയിലല്ല, പതുക്കെ കിതച്ചു കിതച്ചു മലകയറുന്ന തീവണ്ടിയില് ..\nകാട്ടാനകളും കടുവയും വിഹരിക്കുന്ന കാടിനുള്ളില് ഇവര്‍ക്ക് ജീവിക്കാന് ഭയമില്ല. ചെറിയ കുട്ടികള് മുതല് പ്രായമായവര് വരെയും കണ്‍മുന്നില് കാട്ടുകൊമ്പനെയും കടുവയെയും കണ്ടാല് അമ്പരക്കുന്നുമില്ല. ഈ വന്യമൃഗങ്ങള്‍ക്കിടയില് ഒരു നൂറ്റാണ്ടിലേറെയായി രാപാര്‍ക്കുന്ന കഥയാണ് കര്‍ണ്ണാടക വന്യജീവി സങ്കേതത്തിന് നടുവിലെ ഗുണ്ടറ ഗ്രാമത്തിന് പറയാനുള്ളത്. വൈകുന്നരേമാകുന്നതോടെ വീട്ടുമുറ്റത്ത് വന്യമൃഗങ്ങളെത്തും. ഇവയെ തടയുന്നതിന് ഒരു കിടങ്ങോ കമ്പിവേലിയോ ഒന്നുമില്ല. മുളകൊണ്ട് ഇവര് തന്നെ നിര്‍മ്മിച്ച വേലികള് മാത്രമാണ് ഇവര്‍ക്ക് ആശ്രയം. ഇതെല്ലാം പിഴുതെറിഞ്ഞ് വീടിന്റെ മേല്‍ക്കൂര വരെയും തകര്‍ത്ത് പലപ്പോഴും കാട്ടാനകള് പോകും. ഇതെല്ലാം ഗ്രാമീണര്‍ക്ക് വര്‍ഷങ്ങളായി കണ്ടുപഴകിയ ശീലങ്ങളാണ്. കന്നുകാലികളെ പോലും വളര്‍ത്താന് ഇവര്‍ക്ക് വലിയ വെല്ലുവിളികളുണ്ട്. രാത്രിയാകുന്നതോടെ ഇവയെയെല്ലാം വലിയ കൂട്ടിനകത്ത് പരിപാലിക്കണം. ഇല്ലെങ്കില് ഇവ കടുവകള്‍ക്ക് ഭക്ഷണമാകും.\nഹാന്‍ഡ് പോസ്റ്റ് മച്ചൂര് വഴിയാണ് ഗുണ്ടറയിലേക്കുള്ള വഴി. വന്യജീവി സങ്കേതത്തിനകത്തുകൂടി ഇവിടെ നിന്നും ഒന്നരകിലോമീറ്റര് സഞ്ചരിച്ചുവേണം ഗ്രാമീണര്‍ക്ക് ഇവിടെയെത്താന്. മച്ചൂരില് കര്‍ണ്ണാടക വനം വകുപ്പ് ഈ ഗ്രാമത്തിലേക്കുള്ള പുറമെ നിന്നുള്ളവരുടെ പ്രവേശനം നിയന്ത്രിച്ചിട്ടുണ്ട്. ഇവിടെയുള്ള ചെക്ക്‌പോസ്റ്റില് വിവരങ്ങള് നല്‍കിയാല് മാത്രമാണ് ഗുണ്ടറയിലേക്കുള്ള പ്രവേശനാനുമതി പോലും ലഭിക്കുക. ബന്ദിപ്പൂരിന്റെയും രാജീവ് ഗാന്ധി നാഷണല് പാര്‍ക്കിന്റെയും കോര് ഏരിയകള് ഉള്‍പ്പെടുന്ന വനമേഖലയില് വേട്ടക്കാരെയും മറ്റും തടയുന്നതിനാണ് ഈ മുന്‍കരുതലുകളെല്ലാം.\nപുറമെ നിന്നും എത്തുന്നവര് ഗുണ്ടറയില് തങ്ങി നായാട്ട് നടത്താറുണ്ട് എന്ന കാരണം പറഞ്ഞാണ് വനംവകുപ്പ് കൂടുതല് നിയന്ത്രണങ്ങള് കൊണ്ടുവന്നത്. മണ്‍റോഡായിനാല് മഴക്കാലം മുഴുവന് ചെളിയില് പുതയും. പിന്നീട് ഇവിടേക്ക് കാല്‍നട യാത്രപോലും ദുഷ്‌കരമാണ്. നെല്ലും മറ്റും കൃഷി ചെയ്താല് പോലും ഇവയെല്ലാം കാട്ടാനകളും മാന്‍കൂട്ടങ്ങളുമെല്ലാം നശിപ്പിക്കുന്നതിനാല് ഇതില് നിന്നും കിട്ടുന്ന ശേഷിക്കുന്ന ധാന്യങ്ങള് മാത്രമാണ് ഇവരുടെ വിശപ്പടക്കുന്നത്. കുട്ടികള്‍ക്ക് പഠിക്കാനുള്ള സാഹചര്യങ്ങള് പോലും വിദൂരത്താണ്. ഇക്കാരണത്താല് മൈസൂരിലും മറ്റുമുള്ള സ്‌കൂളുകളിലെ ഹോസ്റ്റലില് താമസിപ്പിച്ചാണ് പല കുട്ടികളും പഠിക്കുന്നത്. ഇതിന് സാമ്പത്തിക സ്ഥിതിയില്ലാത്തവര് കാടിനുള്ളിലെ ഈ ഗ്രാമത്തില് തന്നെ ഒതുങ്ങുന്നു. ജേനു കുറുബ വിഭാഗത്തിലുള്ളവരും ഗൗഡ വിഭാഗത്തിലുമുള്ളവരാണ് ഇവിടെയുള്ള താമസക്കാര്.\nവനാന്തരത്തിലൂടെ കബനി ബന്ദിപ്പൂരിനെയും രാജീവ് ഗാന്ധി നാഷണല് പാര്‍ക്കിനെയും വിഭജിച്ചുകൊണ്ടാണ് ഒഴുകുന്നത്. ഇതിന്റെ തീരത്ത് തന്നെയാണ് ഗുണ്ടറ ഗ്രാമം. മഴക്കാലത്ത് നിറഞ്ഞൊഴുകുന്ന നദി വേനല്‍ക്കാലത്ത് വറ്റിവരണ്ട നിലയിലാകും. ഇതോടെ ഇവരുടെ കുടിവെള്ളത്തിനായുള്ള അലച്ചിലിനും ദൈര്‍ഘ്യം കൂടും. കൊടും വേനലെത്തുമ്പോള് കാട്ടുതീയും ഇവര്‍ക്ക് ഭീഷണിയായുണ്ട്. ഇത്തവണ ബന്ദിപ്പൂര് ഉള്‍വനത്തില് കനത്ത തീപടര്‍ന്ന് കയറിയതിന് ഈ ഗ്രാമവും സാക്ഷിയായി. രണ്ടുദിവസങ്ങള്‍ക്കുള്ളില് തന്നെ ഗുണ്ടറ വനത്തിലേക്കും തീപടര്‍ന്നു. ഇതിന് നടുവില് ദിവസങ്ങളോളം തീ തിന്നു കഴിയുകയായിരുന്നു ഈ ഗ്രാമവും. തീ പടര്‍ന്നതിനുള്ള മുഴുവന് കാരണങ്ങളും ഇവര്‍ക്ക് മേല് കെട്ടിവെച്ച് അധികൃതരും എത്താന് തുടങ്ങുന്നതോടെ ഇവിടെയുള്ള ജീവിതവും കൂടുതല് ആശങ്കയിലാകാറുണ്ടെന്ന് ഗ്രാമവാസികള് പറയുന്നു.\nകാടിനോട് മാത്രം പൊരുത്തപ്പെട്ടതാണ് ഇവരുടെ ജീവിതം. കാടിന് തീയിടുന്നതിനും വന്യമൃഗങ്ങളെ വേട്ടയാടുന്നതും ഇവരുടെ ശീലമല്ല. കാടില്ലെങ്കില് ഇതിനുള്ളില് ജീവിതവുമില്ല എന്നാണ് ഇവര് പറയുന്നത്. കാട്ടുതീയേ പോലും നേരിടാന് വനംവകുപ്പിനൊപ്പം ഇവരും അക്ഷീണം വിയര്‍പ്പൊഴുക്കാറുണ്ട്. എന്നാല് ശേഷിക്കുന്നത് കുറ്റപ്പെടുത്തല് മാത്രമാകും. കാടിനുള്ളില് തീറ്റ കുറയുമ്പോള് വിശന്ന് വലയുന്ന കടുവകളടക്കം ഈ ഗ്രാമത്തിന്റെ മുന്നില് വന്ന് നില്‍ക്കുന്നത് പലപ്പോഴും ഇവര് കണ്ടിട്ടുണ്ട്. ജീവിതത്തോട് പൊരുതി ഇരുപതിലേറെ കുടുംബങ്ങള് കാലം കഴിക്കുന്നു. കര്‍ണ്ണാടകയിലെ രാജീവ് ഗാന്ധി ദേശീയോദ്യാനത്തിനുള്ളിലെ ഗുണ്ടറ മനുഷ്യ സങ്കേതത്തിന് ഇന്നും പറയനാനുള്ളത് വന്യജീവികളോട് ഏറ്റുമുട്ടിയുള്ള പോരാട്ടങ്ങളുടെ കഥയാണ്. വേനല്‍കൂടി കനത്തതോടെ എക്കാലത്തേക്കാളും ചുട്ടുപൊള്ളുകയാണ് ഇവരുടെ ജീവിതവും. മുന്‍തലമുറയിലെ കുടുംബങ്ങള് കൈവശം വെച്ചിരുന്ന ഭൂമിയില് ഇപ്പോഴും കൃഷി നടക്കുന്നു. ഭൂമിക്ക് പട്ടയം നല്‍കാന് കര്‍ണ്ണാടക സര്‍ക്കാരും തയ്യാറാകാത്തതിനാല് അനിശ്ചിതത്ത്വം തന്നെയാണ് ഇവരെയും പിന്തുടരുന്നത്.\nസമീപത്തെ മച്ചൂര് ഗ്രാമത്തില് നൂറോളം കുടംബങ്ങള്‍ക്ക് ആയിരത്തോളം കന്നുകാലികളുണ്ട്. എല്ലാം ഏതുകാലാവസ്ഥയോടും ഇണങ്ങുന്ന നാടന് ഇനങ്ങള്. ഈ കന്നുകാലിക്കൂട്ടങ്ങള്‍ക്കെല്ലാം ഒരേ ഒരു വൈദ്യനുമാണ് ഗുണ്ടറ ഗ്രാമത്തില് താമസിക്കുന്ന നാഗരാജ്. പച്ചമരുന്നുകള് കൊണ്ട് കന്നുകാലികളുടെ ഏതു രോഗവും മാറ്റുന്ന വൈദ്യകുടുംബത്തിലെ ഏറ്റവും അവസാനത്തെ കണ്ണി. പശുക്കളുടെയും കിടാരിയുടെയുമെല്ലാം അസുഖത്തിന് പച്ചമരുന്നുകള് വാങ്ങാന് കാടിനുനടുവിലെ ഗുണ്ടറ ഗ്രാമത്തിലെ നാഗരാജിന്റെ വീട്ടിലേക്ക് കബനികടന്ന് അനേകം മലയാളികളും എത്താറുണ്ട്. അച്ഛന് ദേവശ്ശേ ഗൗഡറാണ് മൃഗവൈദ്യത്തിലേക്ക് ഈ ഗ്രാമത്തെ പതിറ്റാണ്ടുകള് മുമ്പേ വഴികാട്ടിയത്. ആറുമാസങ്ങള്‍ക്ക് മുമ്പ് ദേവശ്ശേ വൈദ്യര് മരിച്ചതോടെ മൃഗ ചികിത്സ മകന് നാഗരാജ് ഏറ്റെടുത്തു. വൈദ്യര് മരിച്ചതറിയാതെ ദൂരെ ദിക്കില് നിന്നും പച്ചമരുന്നുകള് തേടി വീട്ടില് ആളുകള് എത്താന് തുടങ്ങിയതോടെയാണ് അച്ഛനില് നിന്നും പകര്‍ന്ന് കിട്ടിയ ചികിത്സ മകനും ഏറ്റെടുത്തത്. കാടിനുള്ളില് നിന്നും കണ്ടെത്തിയ അനേകം പച്ചമരുന്നുകളുടെ കൂട്ടുകളാണ് ഓരോ രോഗത്തിനും പ്രത്യേകം നല്‍കുന്നത്. മുറിവുണങ്ങുന്നതിനു മുതല് എരണ്ടകെട്ടലിനും കുളമ്പുരോഗത്തിനും വരെ നാട്ടുവൈദ്യത്തില് ഉത്തമ മരുന്നുണ്ടെന്നാണ് നാഗരാജ് പറയുന്നത്.\nവന്യജീവി സങ്കേതത്തിനകത്തുള്ള ഗ്രാമമെന്ന നിലയില് കടുവയുടെയും മറ്റും ആക്രമണത്തില് നിന്നും മുറിവേല്‍ക്കുന്ന കന്നുകാലികളെ ചികിത്സിക്കാനുള്ള ഉത്തരവാദിത്തമാണ് കൂടുതലായുള്ളത്. വഴിവക്കിലും കാട്ടിലും വീണുപോകുന്ന കന്നുകാലികളെ അവിടെ നിന്നു തന്നെ പച്ചമരുന്നുകള് വെച്ചുകെട്ടി സുഖപ്പെടുത്തി തിരികെ എത്തിക്കാനും പോകേണ്ടി വരാറുണ്ട്. കാടിനുള്ളില് നിന്നും ശേഖരിച്ച പതിറ്റാണ്ടുകള് പഴക്കമുള്ള മരുന്നുകളും ഗുണ്ടറയിലെ വീട്ടില് ഉണക്കി സൂക്ഷിച്ചിട്ടുണ്ട്. ഇവയെല്ലാം ഓരോ കാലത്തും ആവശ്യത്തിന് വിഹിതമെടുത്ത് മറ്റു പച്ചമരുന്നുകളുമായി ചേര്‍ത്താണ് നല്‍കാറുള്ളത്. ഓരോ രോഗത്തിനനുസരിച്ചും ചികിത്സാവിധികള് എഴുതിവെച്ചതുപോലെയായിരുന്നു ദേവശ്ശേ വൈദ്യര്‍ക്ക് മനഃപാഠം. അത്രയധികം മൃഗചികിത്സാ നൈപുണ്യമുള്ള വൈദ്യര് ഏറെ വൈകാതെ നാട്ടിലെ മൃഗഡോക്ടറുമായി. അഞ്ചുപതിറ്റാണ്ടിലേറെക്കാലം മച്ചൂരിലെയും ഗുണ്ടറയിലുമെല്ലാം ഗ്രാമീണര്‍ക്ക് ഈ വൈദ്യര് നല്‍കിയ ആശ്വാസം ചെറുതായിരുന്നില്ല. പരമ്പരാഗതമായി കൈമാറി കിട്ടിയ ഈ അറിവുകളെ നാഗരാജ് ഏറ്റെടുക്കുകയായിരുന്നു. കന്നുകാലി സമ്പത്ത് ധാരാളമുണ്ടെങ്കിലും ഇപ്പോഴും മൃഗാസ്പത്രിയൊന്നും ഈ കന്നഡ ഗ്രാമത്തില് എത്തിയിട്ടില്ല.\nകന്നുകാലികളുടെ അസുഖത്തിനെല്ലാം നാട്ടുവൈദ്യം മാത്രമാണ് ഇന്നും ആശ്രയം. ഇതോടെ നാഗരാജിന്റെ ഉത്തരവാദിത്തവും ഇരട്ടിച്ചു. പ്രാഥമിക തലത്തില് മാത്രം വിദ്യാഭ്യാസമുള്ള നാഗരാജ് ഈ ചികിത്സാ പാരമ്പര്യത്തെ നാട്ടുകാരുടെ നിര്‍ബന്ധത്തിന് വഴങ്ങി ഏറ്റെടുത്ത് നടത്താനുള്ള തീരുമാനത്തിലുമെത്തുകയായിരുന്നു. സങ്കരയിനം കന്നുകാലികളെക്കുറിച്ചും ആധുനിക മരുന്നുകളെക്കുറിച്ചും പ്രതിരോധ ശേഷിയെക്കുറിച്ചുമെല്ലാം മറ്റു ഗ്രാമങ്ങള് പറയുമ്പോള് നാട്ടുവൈദ്യത്തെക്കുറിച്ചും നാടന് കന്നുകാലികളെക്കുറിച്ചും മാത്രമാണ് ഈ ഗ്രാമത്തിന് അറിവുള്ളത്. കൃഷിയും കന്നുകാലികളുമായി മുന്നോട്ടു കൊണ്ടുപോകുന്ന തനിനാടന് ജീവിതരീതികളില് വൈദ്യം ഏറ്റെടുത്ത് നടത്തുന്നതിനും കുടംബപരമായി അവകാശമുണ്ട്. പുതിയ തലമുറകള് മെച്ചപ്പെട്ട വിദ്യാഭ്യാസവും ജീവിതവും തേടി മൈസൂര് തുടങ്ങിയ നഗരസമീപ ഗ്രാമങ്ങളിലേക്ക് കുടിയേറുമ്പോള് കാലം എല്‍പ്പിച്ച ഉത്തരവാദിത്തങ്ങളെ മുറുകെ പിടിച്ച് കാടിനുള്ളിലെ ഗ്രാമ്ത്തില് തന്നെ കഴിയാനാണ് നാഗരാജിന്റെയും തീരുമാനം. ഭാര്യും അമ്മയുമെല്ലാം നാഗരാജ് പിന്തുടരുന്ന നാട്ടുവൈദ്യത്തെ പിന്തുണയ്ക്കുന്നു.\nപുനരധിവാസം സ്വപ്നം മാത്രം\nമുന്‍തലമുറകള്‍ക്കെല്ലാം നല്ലൊരു ജീവിതം നഷ്ടമായി. ഇനിയുള്ള പുതിയ തലമുറയെങ്കിലും രക്ഷപ്പെടണം. ഇതാണ് ഇവിടെ നിന്നും പുറത്ത് പോകാനുള്ള ആഗ്രഹങ്ങളുമായി അറുപത് വയസ്സ് പ്രായമുള്ള നാഗമ്മ പറയുന്നത്. നാഗര്‍ഹോള വനത്തിനകത്ത് മാത്രം 1300 ഓളം വനവാസികളാണ് ഇപ്പോഴും പുനരധിവാസം കാത്ത് കഴിയുന്നത്. പലതരത്തിലുള്ള പാക്കേജുകള് കൊണ്ടുവന്നെങ്കിലും ആദിവാസികളുടെ ജീവിത പുനരുദ്ധാരണത്തിന് ഇവയൊന്നും പര്യാപ്തമല്ല എന്നകാരണത്താല് ഇതെല്ലാം വഴിമാറിപോകുന്നു. കേരള അതിര്‍ത്തിയിലെ മച്ചൂരാണ് ഇവയില് ഏറ്റവും വലിയ സങ്കേതം. ഒരുഭാഗം കബനി അതിരിടുന്നതിനാല് ഈ ഗ്രാമത്തിന് കൂടുതല് വേവലാതികളില്ല.\nനെല്ല് വിളയുന്ന നല്ല കൃഷിയിടങ്ങള് ധാരാളമുള്ള ഇവിടങ്ങളില് തരക്കേടില്ലാത്ത ജീവിത നിലവാരവും ഇവിടെയുണ്ട്. ഇവിടെ നിന്നും പുറത്തേക്ക് പോകാന് ഇവര്‍ക്ക് താല്‍പ്പര്യവുമില്ല. എന്നാല് വനത്തിനുള്ളിലെ ഗുണ്ടറ പോലുള്ള മനുഷ്യ സങ്കേതത്തിന് മുന്നോട്ടുപോകാന് ഒട്ടനവധി വെല്ലുവിളികളുമുണ്ട്. 2011 ലെ സെന്‍സസ് പ്രകാരം 233 കുടുംബങ്ങളിലായി 1003 പേരാണ് മച്ചൂരില് താമസിക്കുന്നത്. 507 പുരുഷന്‍മാരും 496 സ്ത്രീകളുമുള്ള ഈ ഗ്രാമത്തില് 59 ശതമാനമാണ് സാക്ഷരതാ നിരക്കും. ഭൂരിഭാഗം പേരും കൃഷിയെ ആശ്രയിച്ചാണ് ഇവിടെ ജീവിക്കുന്നത്. യു.പി തലം വരെ പഠിക്കാനുള്ള ഒരു വിദ്യാലയവും ഇവിടെയുണ്ട്.അതിലപ്പുറം ഒന്നുമില്ലാത്ത ഇവര്‍ക്ക് പുറം ലോകം കാഴ്ചകളുടെ വലിയ പ്രതീക്ഷകളും സ്വപ്നങ്ങളുമാണ്.\nContent Highlights: Gundara Village, Karnataka Village Gundara Travelogue, Karnataka Tourism, Nagarhole Tiger Reserve


ഇന്നെങ്കിലും അത് സംഭവിക്കുമോ? ഉറ്റു നോക്കി ഷാരൂഖ് ഗൗരിയുടെ ആ കടുംപിടിത്തം ഞെട്ടിക്കുന്നത്! - metromatinee.com Lifestyle Entertainment & Sports\nആഡംബര കപ്പലിലെ ലഹരി മരുന്ന് കേസിൽ ജുഡീഷ്യൽ കസ്റ്റഡിയിൽ കഴിയുന്ന ആര്യൻ ഖാൻ അടക്കമുള്ള പ്രതികളുടെ ജാമ്യാപേക്ഷയിൽ കോടതി ഇന്ന് വിധി പറയും. ഉച്ചയോടെ മുംബൈയിലെ എൻഡിപിഎസ് സെഷൻസ് കോടതിയാണ് വിധി പറയുക. പ്രോസിക്യൂഷന്റെയും പ്രതിഭാഗത്തിന്റെയും വിശദമായ വാദങ്ങള് കേട്ടശേഷമാണ് ജാമ്യഹര്‍ജിയില് വിധി പറയുന്നത് കോടതി ഇന്നത്തേക്ക് മാറ്റിവെച്ചത്.\nആര്യൻ ഖാനിൽ നിന്ന് ലഹരി മരുന്ന് കണ്ടെടുക്കാത്ത സാഹചര്യം കൂടി പരിഗണിച്ച് ജാമ്യം നൽകണമെന്നാണ് രണ്ട് ദിനം നീണ്ടു നിന്ന വാദത്തിനിടെ ആര്യന്‍റെ അഭിഭാഷകൻ ആവശ്യപ്പെട്ടത്. എന്നാൽ വാട്‍സ് ആപ്പ് ചാറ്റുകളിൽ നിന്ന് അന്താരാഷ്ട്ര ലഹരി മരുന്ന് മാഫിയയുമായി ബന്ധമുണ്ടെന്ന തെളിവ് കിട്ടിയതായി എൻസിബിയും വാദിച്ചു.പ്രതികള്‍ക്ക് ജാമ്യം അനുവദിക്കരുതെന്ന് എന്.സി.ബി. കോടതിയില് ശക്തമായി വാദിച്ചിരുന്നു.\nഒക്ടോബർ രണ്ടിനാണ് മുംബൈയിലെ ആഡംബര കപ്പലിൽ ലഹരി പാർട്ടിക്കിടെ നടന്ന എൻസിബി റെയ്ഡിൽ ഷാരൂഖ് ഖാന്റെ മകൻ ഉൾപ്പെടെ എട്ട് പേർ പിടിയിലാകുന്നത്. കേസിൽ ഇതുവരെ 20 പേരാണ് അറസ്റ്റിലായിട്ടുള്ളത്. ആര്യൻ ഖാൻ ലഹരി ഉപയോഗിച്ചില്ലെന്ന് അഭിഭാഷകൻ അമിത് ദേശായി കോടതിയിൽ ആവർത്തിച്ച് വാധിച്ചിരുന്നു. ആര്യനും സുഹൃത്തുക്കളും കപ്പലിൽ കയറുന്നതിന് മുൻപാണ് ലഹരി പിടികൂടിയത്. ആര്യൻ ലഹരി ഉപയോഗിക്കുകയോ കൈവശം സൂക്ഷിക്കുകയോ ചെയ്തിട്ടില്ല. കപ്പൽ തന്നെ വാങ്ങാൻ പണമുള്ളവർ എന്തിനാണ് വെറും അഞ്ച് ഗ്രാം ലഹരി വിൽക്കാൻ കപ്പലിൽ പോകുന്നതെന്നും ആര്യന്റെ അഭിഭാഷകൻ വാദിച്ചിരുന്നു.\nആര്യൻ ഖാൻ രാജ്യാന്തര ലഹരിമരുന്ന് മാഫിയയുടെ കണ്ണിയാണെന്നാണ് ജാമ്യം എതിർത്ത് എൻസിബി കോടതിയിൽ വാദിച്ചത്. വലിയ അളവിലുള്ള ലഹരിമരുന്നിനെ കുറിച്ച് ആര്യന്റെ വാട്‌സ്ആപ്പ് ചാറ്റിൽ പറയുന്നുണ്ട്. ലഹരിവിരുന്ന് നടന്ന ആഡംബര കപ്പലിലേക്ക് ക്ഷണിച്ചിട്ടാണ് പോയതെങ്കിൽ ക്ഷണക്കത്ത് എവിടെയെന്നും എൻസിബി ചോദിച്ചു. യുവാക്കളുടെ ലഹരി ഉപയോഗത്തെ കുറിച്ച് ആശങ്കയുണ്ടെന്നും എൻസിബി പറഞ്ഞു.\nഅതോടൊപ്പം തന്നെ ഷാരൂഖിന്റെ ഭാര്യ ഗൗരി’ പുതിയ നിയന്ത്രണങ്ങളും വീട്ടില് കൊണ്ടുവന്നിരിക്കുകയാണ്. ആര്യന് ഖാന് ജയിലില്‍നിന്ന് പുറത്തിറങ്ങുന്നത് വരെ ഷാരൂഖ് ഖാന്റെ വസതിയായ ‘മന്നത്തി’ല് മധുരപലഹാരങ്ങള് പാചകം ചെയ്യേണ്ടെന്ന് ഗൗരി ഖാന്റെ നിര്‍ദേശം. ആര്യന് ജയിലില് നിന്ന് ഇറങ്ങുന്നത് വരെയുള്ള നിയന്ത്രണങ്ങളാണ് ഇത്. ഒപ്പം വ്രതമെടുത്ത് പ്രാര്‍ത്ഥനയും ആരംഭിച്ചിട്ടുണ്ട് ഗൗരി ഖാന്.\nജാമ്യം കിട്ടുമെന്ന പ്രതീക്ഷയിലാണ് ഗൗരി.ദീപാവലി-നവരാത്രി ആഘോഷങ്ങളൊക്കെ മന്നത്തിന് പുറത്തും മുംബൈയിലുമൊക്കെ നടക്കുന്നുണ്ട്. എന്നാല് ഷാരൂഖിനും ഗൗരിക്കും ആഘോഷിക്കാനുള്ള മനസ്സില്ല. മകനെ തിരിച്ച് മനത്തിലെത്തിക്കാനുള്ള ശ്രമത്തിലാണ് ഇരുവരും. സാധാരണ ഷാരൂഖിന്റെ വീട്ടിലാണ് ഏറ്റവും ആഷോഷങ്ങള് നടക്കാറുള്ളത്. ഹിന്ദു-മുസ്ലീം ആഘോഷങ്ങളെല്ലാം മന്നത്തില് നടക്കാറുണ്ട്. ഇത്തവണ അതൊന്നും ഉണ്ടായിട്ടില്ല.\nആര്യന് പുറത്തിറങ്ങിയാല് ചെയ്യേണ്ട കാര്യങ്ങളും മന്നത്തില് തീരുമാനിച്ചിട്ടുണ്ട്. മുഴുവന് ദീപത്താല് അലങ്കരിക്കാനാണ് പ്ലാന്. ദീപാവലി ദിനത്തില് ആര്യന് വീട്ടിലെത്തുമെന്നാണ് ഗൗരി പ്രതീക്ഷിക്കുന്നത്. മകന് ജാമ്യം കിട്ടുന്നതിനായി ഉപവാസം അനുഷ്ടിക്കുന്നുണ്ട് ഗൗരി ഖാന്. പ്രത്യേക പ്രാര്‍ത്ഥനകളും ഒപ്പം നടത്തുന്നുണ്ട്. നവരാത്രി പൂജയുടെ സമയത്തായിരുന്നു ഇത്. ഈ പ്രാര്‍ത്ഥനകള്‍ക്ക് പുറമേ പുതിയൊരു കല്‍പ്പന കടി വന്നിരിക്കുകയാണ്. മന്നത്തിലെ അടുക്കളയില് മധുരമുള്ളതൊന്നും പാചകം ചെയ്യരുതെന്നാണ് നിര്‍ദേശം. ആര്യന് ജാമ്യം കിട്ടുന്നത് വരെ മധുരം കഴിക്കേണ്ടെന്നാണ് തീരുമാനം.\nഷാറുഖിന്റെ അടുത്ത സുഹൃത്തും സഹപ്രവർത്തകനുമായ നടൻ സൽമാൻ ഖാൻ ഇതിനോടകം മൂന്ന് തവണ താരകുടുംബത്തെ സന്ദർശിച്ചിരുന്നു. കോടതിയിൽ പോകുന്നതിനും മറ്റുസഹായങ്ങൾക്കുമായി സൽമാനും സംവിധായകൻ സാജിദ്ഖാനുമാണ് ഷാറുഖിനൊപ്പമുള്ളത്. മകൻ അറസ്റ്റിലായതോടെ തന്റെ മുഴുവന് പ്രോജക്ടുകളും ഷാറുഖ് താൽക്കാലികമായി നിർത്തിവച്ചിരിക്കുകയാണ്. അജയ് ദേവ്ഗണുമൊത്തുള്ള പരസ്യത്തിന്റെ കരാർ റദ്ദാക്കി. പുതിയ ചിത്രങ്ങളായ പത്താന്റെയും അറ്റ്ലീ സംവിധാനം ചെയ്യുന്ന സിനിമയുടെയും ചിത്രീകരണം താത്കാലികമായി നിർത്തി വച്ചു.\nഈ മാസം മൂന്നാം തീയതി അറസ്റ്റിലായ ആര്യൻ ഖാൻ നിലവിൽ ആർതർ റോഡ് ജയിലിലാണ്. കേസുമായി ബന്ധപ്പെട്ട് ഇതുവരെ 20 പേരെ നാർക്കോട്ടിക്സ് കൺട്രോൾ ബ്യൂറോ അറസ്റ്റ് ചെയ്തു. ഇനി തെറ്റ് ചെയ്യില്ലെന്നും പാവങ്ങൾക്ക് വേണ്ടി പ്രവർത്തിക്കുമെന്നും ജയിലിൽ നടന്ന കൗൺസിലിങ്ങിനിടെ പറഞ്ഞതായി എൻസിബി ഉദ്യോഗസ്ഥ‍ർ വെളിപ്പെടുത്തിയിരുന്നു.


മലയാള സിനിമയില് ഏറ്റവും ആദ്യം ഇക്കാര്യം പറഞ്ഞ ആള് ഞാനായിരിക്കും, കൊവിഡിനും മുന്‍പേ ഞാന് പറഞ്ഞു; പൃഥ്വിരാജ് പറയുന്നു | DoolNews\nമലയാള സിനിമയില് ഏറ്റവും ആദ്യം ഇക്കാര്യം പറഞ്ഞ ആള് ഞാനായിരിക്കും, കൊവിഡിനും മുന്‍പേ ഞാന് പറഞ്ഞു; പൃഥ്വിരാജ് പറയുന്നു\nFriday, 25th June 2021, 5:07 pm\nനടന് പൃഥ്വിരാജിന്റെ പുറത്തിറങ്ങാന് ഇരിക്കുന്ന പുതിയ ചിത്രമാണ് കോള്‍ഡ് കേസ്. ചിത്രം ഒ.ടി.ടി. പ്ലാറ്റ്‌ഫോമിലാണ് റീലീസ് ചെയ്യുന്നത്. കോള്‍ഡ് കേസിന്റെ വിശേഷങ്ങള് പങ്കുവെക്കുന്ന കൂട്ടത്തില് ഒ.ടി.ടി. റിലീസിനെപ്പറ്റിയും തുറന്നുപറയുകയാണ് കൗമുദിക്ക് നല്‍കിയ അഭിമുഖത്തില് പൃഥ്വിരാജ്.\nഒരു പക്ഷേ ഡിജിറ്റല് പ്ലാറ്റ്‌ഫോമുകളില് റിലീസ് ചെയ്യുന്ന സിനിമകള് ഇവിടെ ഉണ്ടാകുമെന്ന് മലയാള സിനിമയില് ഏറ്റവും ആദ്യം പറഞ്ഞ ആള് താനായിരിക്കുമെന്ന് പൃഥ്വിരാജ് പറയുന്നു. കൊവിഡിനും മുന്‍പേ താന് അക്കാര്യം പറഞ്ഞിട്ടുണ്ടെന്നും പൃഥ്വി പറയുന്നു.\nകൊവിഡ് ഒരു കാരണമായെന്നേയുള്ളൂ. കോള്‍ഡ് കേസ് ഒ.ടി.ടിയില് റിലീസ് ചെയ്യുന്നതില് ആശങ്കയൊന്നും തോന്നുന്നില്ല. മാത്രമല്ല കൂടുതല് രാജ്യങ്ങളിലുള്ളവര്‍ക്ക് സിനിമ കാണാന് പറ്റുന്നത് ഒ.ടി.ടിയിലൂടെയാണെന്നും പൃഥ്വി പറഞ്ഞു.\nകോള്‍ഡ് കേസ് നിര്‍മിക്കാന് കഴിയാത്തതില് നിരാശയുണ്ടെന്നും അഭിമുഖത്തില് പൃഥ്വി പറയുന്നുണ്ട്.\nട്വിറ്ററില് ട്രെന്റിംഗ് ആയി അറസ്റ്റ് കെജ്‌രിവാള് ഹാഷ്ടാഗ്; പ്രതിഷേധം സുപ്രീംകോടതി സമിതിയുടെ റിപ്പോര്‍ട്ടിന് പിന്നാലെ\nസി.പി.ഐ.എം. താമരശ്ശേരി ഏരിയ കമ്മിറ്റി അംഗത്തെ വധിക്കാന് ലീഗ് നേതാക്കള് ഗൂഢാലോചന നടത്തി; ഗുരുതര വെളിപ്പെടുത്തലുമായി യൂത്ത് ലീഗ് ജില്ലാ കൗണ്‍സില് അംഗം മജീദ് കോഴിശ്ശേരി\nകോള്‍ഡ് കേസിന്റെ സ്‌ക്രിപ്റ്റ് എനിക്ക് അയച്ചു തന്നത് ഛായാഗ്രാഹകനും പ്രൊഡ്യൂസറുമായ ജോമോന് ആണ്. സ്‌ക്രിപ്റ്റ് വായിച്ച ഉടന് ഞാന് അങ്ങോട്ട് വിളിച്ച് ചോദിച്ചത് ഇത് ഞാന് പ്രൊഡ്യൂസ് ചെയ്തോട്ടെ എന്നാണ്. അപ്പോള് ജോമോന് പറഞ്ഞത്, ഇത് അവന് പ്രൊഡ്യൂസ് ചെയ്യാന് വേണ്ടി വെച്ചതാണെന്നാണ്. കോള്‍ഡ് കേസ് പ്രൊഡ്യൂസ് ചെയ്യാന് പറ്റാത്തതില് നിരാശയുണ്ട്. ചോദിച്ചെങ്കിലും പക്ഷെ കള്ളന് തന്നില്ല,’ പൃഥ്വിരാജ് കൂട്ടിച്ചേര്‍ത്തു.\nContent Highlight: Prithviraj says about ott paltform releases


'സ്മൃതി, കോന്?': മോദിയുടെ രാജിക്കായി 'മരണം വരെ' നിരാഹാരമിരുന്ന സ്മൃതി ഇറാനിയുടെ മൂന്നാം വരവ്\n"സ്മൃതി, കോന്?": മോദിയുടെ രാജിക്കായി 'മരണം വരെ' നിരാഹാരമിരുന്ന സ്മൃതി ഇറാനിയുടെ മൂന്നാം വരവ്\nകിഴക്കന് യുപിയുടെ ചുമതലയുള്ള എഐസിസി ജനറല് സെക്രട്ടറിയായി നിയോഗിക്കപ്പെട്ട ശേഷം ലോക്‌സഭ തിരഞ്ഞെടുപ്പ് പ്രചാരണത്തിന് തുടക്കമിട്ട് യുപിയിലെത്തിയ പ്രിയങ്ക ഗാന്ധിയോട്, രാഹുല് ഗാന്ധിയുടെ എതിരാളിയായ സ്മൃതി ഇറാനിയെക്കുറിച്ച് മാധ്യമപ്രവര്‍ത്തകര് ചോദിച്ചു. തികഞ്ഞ പരിഹാസത്തോടെ പ്രിയങ്കയുടെ മറുപടി, "Who?" ("അതാര്?") എന്നായിരുന്നു. തന്റെ സഹാദരനെതിരെ കടന്നാക്രമണം നടത്തുന്ന സ്മൃതി ഇറാനി തന്നെ സംബന്ധിച്ച് ഒന്നുമല്ലെന്ന് പറയാതെ പറയുകയായിരുന്നു പ്രിയങ്ക ഗാന്ധി. അതിന് സ്മൃതി ഇറാനിയുടെ ഉത്തരമാണ് മേയ് 23ന് പുറത്തുവന്ന ലോക്സഭ തിരഞ്ഞെടുപ്പ് ഫലം.\nഒരിക്കല് വിമാനത്തില് വച്ച് അടുത്ത സീറ്റില് യാദൃശ്ചികമായി കണ്ടുമുട്ടിയപ്പോള് പരിചയപ്പെടാന് ശ്രമിച്ച തന്നോട് പുച്ഛത്തോടെയാണ് പ്രിയങ്ക പെരുമാറിയത് എന്ന് ഒരു അഭിമുഖത്തില് സ്മൃതി ഇറാനി പറഞ്ഞിട്ടുണ്ട്. രാഹുല് ഗാന്ധിക്കെതിരെ വ്യക്തിപരമായി സ്മൃതി ഇറാനി നടത്തിവന്നിരുന്ന ആക്രമണം തന്നെയായിരിക്കാം സ്മൃതിയോട് ഇത്തരത്തില് പെരുമാറാന് പ്രിയങ്കയെ പ്രേരിപ്പിച്ചത്. എന്തായാലും 2014ല് രാഹുല് ഗാന്ധിയുടെ അമേഠിയിലെ ഭൂരിപക്ഷം നാല് ലക്ഷത്തില് നിന്ന് ഒരു ലക്ഷമാക്കി കുറച്ച സ്മൃതി ഇറാനി, 2019ല് 55,000ല് പരം വോട്ടിന് കോണ്‍ഗ്രസ് പ്രസിഡന്റ് രാഹുല് ഗാന്ധിയെ മലര്‍ത്തിയടിച്ച് ലോക്‌സഭയിലേയ്ക്ക് പോവുകയാണ്. ഇന്ത്യന് തിരഞ്ഞെടുപ്പ് ചരിത്രത്തിലെ ശ്രദ്ധേയമായ വിജയങ്ങളിലൊന്ന്.\nഡല്‍ഹിയിലെ ഒരു സംഘപരിവാര് കുടുംബത്തിലാണ് 1976 മാര്‍ച്ച് 23ന് സ്മൃതി ഇറാനിയുടെ ജനനം. ബംഗാളിയായ ശിബാനി ബക്ഷിയുടേയും മഹാരാഷ്ട്രയില് താമസമാക്കിയിരുന്ന പഞ്ചാബിയായ അജയ് കുമാര് മല്‍ഹോത്രയുടേയും മകളായി. സ്മൃതി മല്‍ഹോത്ര എന്നായിരുന്നു ആദ്യ പേര്. പിന്നീട് പാഴ്‌സിയായ സുബിന് ഇറാനിയുമായുള്ള വിവാഹത്തോടെയാണ് പേര് മാറ്റിയത്. മുത്തച്ഛനും അമ്മയും ആര്‍എസ്എസ്, ജനസംഘ് പ്രവര്‍ത്തകരായിരുന്നു. കുട്ടിക്കാലത്ത് തന്നെ ആര്‍എസ്എസ് പ്രവര്‍ത്തനങ്ങളിലേര്‍പ്പെട്ടു. ന്യൂഡല്‍ഹിയിലെ ഹോളി ചൈല്‍ഡ് ഓക്‌സിലിയം സ്‌കൂളില് നിന്ന് 12ാം ക്ലാസ് പൂര്‍ത്തിയാക്കിയ സ്മൃതി ഇറാനി ഡല്‍ഹി യൂണിവേഴ്‌സിറ്റിയുടെ കീഴിലുള്ള സ്‌കൂള് ഓഫ് ഓപ്പണ് ലേണിംഗില് ചേര്‍ന്നു. എന്നാല് ബിരുദ പഠനം പൂര്‍ത്തിയാക്കിയില്ല. ബി കോം ഒരു വര്‍ഷം പഠിച്ചതായി സ്മൃതി ഇറാനി പറയുന്നു. അതേസമയം 2014ലെ നാമനിര്‍ദ്ദേശ പത്രികയ്‌ക്കൊപ്പം സമര്‍പ്പിച്ച സത്യവാങ്മൂലത്തില് തനിക്ക് ബിഎ ബിരുദമുണ്ട് എന്നായിരുന്നു സ്മൃതിയുടെ അവകാശവാദം. ഇത് വലിയ വിവാദമായി.\nസ്മൃതി ഇറാനിയുടെ വിദ്യാഭ്യാസ യോഗ്യത സംബന്ധിച്ച വിവരാവകാശ ചോദ്യങ്ങള്‍ക്ക് ഡല്‍ഹി യൂണിവേഴ്‌സിറ്റിയില് നിന്ന് കൃത്യമായ ഉത്തരം ലഭിച്ചില്ല. പ്രധാനമന്ത്രി നരേന്ദ്ര മോദി തനിക്ക് ഡല്‍ഹി യൂണിവേഴ്‌സിറ്റിയില് നിന്ന് എംഎ ബിരുദമുണ്ട് എന്നാണ് അവകാശപ്പെടുന്നത്. ഇരുവരുടേയും സര്‍ട്ടിഫിക്കറ്റുകള് സംബന്ധിച്ച് ചോദ്യമുയര്‍ന്നു. മോദിക്കൊപ്പം സ്മൃതി ഇറാനിയും വിദ്യാഭ്യാസ യോഗ്യത പറഞ്ഞ് നുണ പറഞ്ഞു എന്ന ആരോപണത്തില് പരിഹാസ്യയായി. 2019ലെ തിരഞ്ഞെടുപ്പില് സത്യവാങ്മൂലത്തില് സ്മൃതി സത്യം പറഞ്ഞു. തന്റെ വിദ്യാഭ്യാസ യോഗ്യത 12ാം ക്ലാസ് ആണ് എന്ന കാര്യം. അമേഠിയിലെ പ്രാദേശിക കോണ്‍ഗ്രസ് നേതാവ്, വ്യാജ വിദ്യാഭ്യാസ യോഗ്യതയുമായി ബന്ധപ്പെട്ട് സ്മൃതി ഇറാനിക്കെതിരെ തിരഞ്ഞെടുപ്പ് കമ്മീഷന് പരാതി നല്‍കിയിരുന്നു.\nരാഷ്ട്രീയത്തില് ഇത് സ്മൃതി ഇറാനിയുടെ മൂന്നാം വരവാണ്. ആര്‍എസ്എസ് കുടുംബ പശ്ചാത്തലമുണ്ടെങ്കിലും ടെലിവിഷന് സീരിയലുകളിലെ ജനപ്രിയ നായിക എന്ന നിലയില് 2003ലാണ് സ്മൃതി ഇറാനി ബിജെപി അംഗമാകുന്നത്. 1998ല് മിസ് ഇന്ത്യ സൗന്ദര്യ മത്സരത്തില് പങ്കെടുത്തെങ്കിലും ആദ്യ ഒമ്പത് സ്ഥാനങ്ങളില് പോലും എത്താനായില്ല. 2000ല് ആതിഷ്, ഹം ഹേ കല് ആജ് ഓര് കല് എന്നീ സ്റ്റാര് പ്ലസ് സീരിയലുകളിലൂടെയാണ് സ്മൃതിയുടെ മിനിസ്‌ക്രീന് രംഗപ്രവേശം. അതേവര്‍ഷം തന്നെ തുടങ്ങിയ ഏക്താ കപൂറിന്റെ ക്യോംകി സാസ് ഭി കഭി ബാഹു ഥി എന്ന സ്റ്റാര് പ്ലസ് സീരിയല് സ്മൃതി ഇറാനിയെ താരമാക്കി. ഇന്ത്യന് ടെലിവിഷന് അക്കാദമി അവാര്‍ഡ് തുടര്‍ച്ചയായ അഞ്ച് തവണ സ്മൃതി ഇറാനി നേടി. 2001ല് സീ ടിവിയുടെ രാമായണത്തില് സീതയായി. ഇതിനിടെ 2003ല് ബിജെപി അംഗവും 2004ല് മഹാരാഷ്ട്ര യുവജനവിഭാഗം സെക്രട്ടറിയുമായി. 2012-13 കാലം വരെ സീരിയല്, ടിവി റിയാലിറ്റി ഷോ എന്നിവയുമായി ബന്ധപ്പെട്ട് സജീവമായിരുന്നു സ്മൃതി ഇറാനി.\n2004ല് ഡല്‍ഹിയിലെ ചാന്ദ്‌നി ചൗക്കില് മുതിര്‍ന്ന കോണ്‍ഗ്രസ് നേതാവ് കപില് സിബലിന് എതിരെയായാരുന്നു സ്മൃതി ഇറാനിയുടെ ആദ്യ ലോക്‌സഭ തിരഞ്ഞെടുപ്പ് പോരാട്ടം. പരാജയപ്പെട്ടു. അതേസമയം വളര്‍ച്ച പെട്ടെന്നായിരുന്നു. 2014ല് മാനവ വിഭവശേഷി വകുപ്പ് മന്ത്രിയായി നരേന്ദ്ര മോദിയുടെ കാബിനറ്റില് ഇടം പിടിച്ച സ്മൃതി ഇറാനി, 2004 കാലത്ത് അന്നത്തെ ഗുജറാത്ത് മുഖ്യമന്ത്രിയായിരുന്ന മോദിയെ രൂക്ഷമായി വിമര്‍ശിച്ചിരുന്നയാളായിരുന്നു. 2004-ല് ബിജെപിയുടെ തിരഞ്ഞെടുപ്പ് പരാജയത്തിന് കാരണക്കാരന് നരേന്ദ്ര മോദിയാണ് എന്ന് സ്മൃതി ഇറാനി കുറ്റപ്പെടുത്തി. മോദി രാജി വയ്ക്കണം എന്ന് ആവശ്യപ്പെട്ട് മരണം വരെ നിരാഹാരം തുടങ്ങി. എന്നാല് നടപടി നേരിടേണ്ടി വരുമെന്ന ബിജെപി കേന്ദ്ര നേതൃത്വത്തിന്റെ ഭീഷണിക്ക് മുന്നില് വഴങ്ങി സ്മൃതി സമരം പിന്‍വലിച്ചു.\n2010ല് സ്മൃതി ഇറാനിയെ ബിജെപി ദേശീയ സെക്രട്ടറിമാരില് ഒരാളായി തിരഞ്ഞെടുത്തു. അതേവര്‍ഷം മഹിളാമോര്‍ച്ചയുടെ പ്രസിഡന്റായി. 2011ല് ഗുജറാത്തില് നിന്നുള്ള രാജ്യസഭാംഗമായി. 2014ലെ ലോക്‌സഭ തിരഞ്ഞെടുപ്പില് കോണ്‍ഗ്രസ് വൈസ് പ്രസിഡന്റായിരുന്ന രാഹുല് ഗാന്ധിയെ നേരിടാന് ബിജെപി നിയോഗിച്ചത് ഊര്‍ജ്ജസ്വലയായ സ്മതി ഇറാനിയെ. 1,07,923 വോട്ടിന് പരാജയം. എന്നാല് 2009ലെ തിരഞ്ഞെടുപ്പില് അമേഠിയില് രാഹുലിന് നാല് ലക്ഷത്തില് പരം വോട്ടിന്റെ ഭൂരിപക്ഷം ലഭിച്ചിരുന്നു. തിരഞ്ഞെടുപ്പില് തോറ്റെങ്കിലും രാജ്യസഭാംഗമായിരുന്നതിനാല് കേന്ദ്ര മന്ത്രിയായി. പ്രധാനപ്പെട്ട വകുപ്പുകളിലൊന്നായ മാനവവിഭവശേഷി, മതിയായ വിദ്യാഭ്യാസ യോഗ്യതയില്ലാത്ത സ്മൃതി ഇറാനിക്ക് നല്‍കിയതിനെതിരെ അക്കാലത്ത് രൂക്ഷ വിമര്‍ശനങ്ങളുയര്‍ന്നു.\nനരേന്ദ്ര മോദി സര്‍ക്കാരില് മോശം പ്രകടനം കൊണ്ടും സ്വജനപക്ഷപാതം കൊണ്ടും രൂക്ഷ വിമര്‍ശനം നേരിട്ടിരുന്നു സ്മൃതി ഇറാനി. ഹൈദരാബാദ് സര്‍വകലാശാലയിലെ വിദ്യാര്‍ത്ഥി പ്രക്ഷോഭത്തിലേയ്ക്ക് നയിച്ച രോഹിത് വെമുലയുടെ മരണവും ജെഎന്‍യു അടക്കമുള്ള രാജ്യത്തെ സര്‍വകലാശാലകളില് കത്തിപ്പടര്‍ന്ന വിദ്യാര്‍ത്ഥി പ്രക്ഷോഭങ്ങള് കൊണ്ടും സംഭവബഹുലമായിരുന്നു മാനവവിഭവ ശേഷി വകുപ്പിലെ സ്മൃതി ഇറാനിയുടെ കാലം. ദലിത് വിദ്യാര്‍ത്ഥിയായ രോഹിത് വെമുലയുടെ മരണവും ഹൈദരാബാദ് സര്‍വകലാശാലയിലെ വിദ്യാര്‍ത്ഥി പ്രക്ഷോഭവും മോദി സര്‍ക്കാരിന് തലവേദനയായി. സ്മൃതി ഇറാനിയും മറ്റൊരു കേന്ദ്രമന്ത്രി ബന്ദാരു ദത്താത്രേയയും സര്‍വകലാശാല ഭരണകൂടത്തില് എബിവിപി വിദ്യാര്‍ത്ഥികള്‍ക്ക് അനുകൂലമായി നടത്തിയ ഇടപെടലുകളാണ് രോഹിത് വെമുല ജീവനൊടുക്കുന്നതിലേയ്ക്ക് നയിച്ചത് എന്നായിരുന്നു ആരോപണം.\nലോക്‌സഭയില് സ്മൃതി ഇറാനി നല്‍കിയ മറുപടി നാടകീയത കൊണ്ട് സമ്പന്നവും വസ്തുതകള് കൊണ്ട് ശൂന്യവുമായിരുന്നു. ഏക്താ കപൂറിന്റെ സീരിയല് നായിക പുനര്‍ജ്ജനിച്ച പോലെയായിരുന്നു സഭയിലെ സ്മൃതിയുടെ പ്രകടനം എന്ന് വിലയിരുത്തപ്പെട്ടു. എന്നാല് മോദി-അമിത് ഷാ നേതൃത്വത്തിന്റെ അപ്രീതിക്ക് പാത്രമായ സ്മൃതിയില് നിന്ന് മാനവവിഭവ ശേഷി വകുപ്പ് മാറ്റി ടെക്‌സ്റ്റൈല്‍സ് വകുപ്പ് നല്‍കി. 2017ല് ഇന്‍ഫര്‍മേഷന് ആന്‍ഡ് ബ്രോഡ്കാസ്റ്റിംഗ് വകുപ്പിന്റെ അധിക ചുമതല നല്‍കിയിരുന്നെങ്കിലും ഇതും പിന്നീട് നീക്കി.\nഅതേസമയം പരസ്യമായി പറഞ്ഞിരുന്നില്ലെങ്കിലും രാഹുല് ഗാന്ധിയും കോണ്‍ഗ്രസും ഇത്തവണ അമേഠിയില് പരാജയം മണത്തിരുന്നു എന്ന തന്നെ വേണം കരുതാന്. അത്തരമൊരു തിരിച്ചറിവിലായിരിക്കണം തീര്‍ച്ചയായും വയനാട് കണ്ടെത്തിയത്. രാഹുല് ഗാന്ധിയുടെ വയനാട് മത്സരം ഒളിച്ചോട്ടമാക്കി ബിജെപി അമേഠിയിലും ഉത്തരേന്ത്യയില് അതിശക്തമായ പ്രചാരണം നടത്തി. തന്നെ പേടിച്ച് രാഹുല് വയനാട്ടിലേയ്ക്ക് ഓടിപ്പോയി എന്ന് സ്മൃതി ഇറാനി പറഞ്ഞു. പ്രധാനമന്ത്രി നരേന്ദ്ര മോദി പച്ചയായ മുസ്ലീം വിരുദ്ധ വര്‍ഗീയ പ്രസംഗങ്ങള് നടത്തി കയ്യടി വാങ്ങുകയും വ്യാപകമായ ധ്രുവീകരണം ഉത്തരേന്ത്യയിലുണ്ടാക്കുകയും ചെയ്തു. ഹിന്ദു ഭൂരിപക്ഷ മേഖലയില് നിന്ന് മുസ്ലീം ഭൂരിപക്ഷ മേഖലയിലേയ്ക്ക് രാഹുല് ഗാന്ധി ഒളിച്ചോടി എന്ന് മോദി പല തിരഞ്ഞെടുപ്പ് വേദികളിലും പ്രസംഗിച്ചു.\nഅമേഠിയിലെ വികസനപ്രശ്‌നങ്ങള് ചൂണ്ടിക്കാട്ടി 2014 മുതല് വ്യാപകമായി പ്രചാരണം നടത്തുകയും ജനങ്ങള്‍ക്ക് സൗജന്യങ്ങളും മറ്റും വിതരണം ചെയ്ത് വരുകയുമായിരുന്നു സ്മൃതി ഇറാനി. ഈ ഘട്ടത്തിലാണ് വയനാട്ടില് കൂടി മത്സരിക്കാന് രാഹുല് ഗാന്ധി തീരുമാനിച്ചത്. സ്മൃതി മണ്ഡലത്തില് നടത്തിയ സാരിവിതരണമടക്കമുള്ള സൗജന്യവിതരണങ്ങള് അമേഠിയിലെ ജനങ്ങളെ അപമാനിക്കുന്നതാണ് എന്നതടക്കമുള്ള പ്രിയങ്കയുടെ പ്രചാരണങ്ങള് വിലപ്പോയില്ല. പ്രിയങ്ക അമേഠിയില് ശക്തമായ പ്രചാരണമാണ് ഇത്തവണ നടത്തിയത്. രാഹുലിനെ മാത്രമല്ല, സ്മൃതിയോ, അതാര് എന്ന് ചോദിച്ച പ്രിയങ്കയെ കൂടിയാണ് സ്മൃതി ഇറാനി തോല്‍പ്പിച്ചിരിക്കുന്നത്. സഞ്ജയ് ഗാന്ധിയും രാജീവ് ഗാന്ധിയും സോണിയ ഗാന്ധിയും രാഹുല് ഗാന്ധിയും പ്രതിനിധീകരിച്ച മണ്ഡലം നെഹ്രു കുടുംബത്തിന്റെ കുത്തകയായിരുന്നു. 1967 മുതലുള്ള മണ്ഡല ചരിത്രത്തില് ഇത് ബിജെപിയുടെ രണ്ടാമത്തെ വിജയമാണ്. ഒരു തവണ ജനത പാര്‍ട്ടിയും ജയിച്ചിട്ടുണ്ട്. ബാക്കി എല്ലാ തിരഞ്ഞെടുപ്പുകളിലും ഇവിടെ ജയിച്ചത് കോണ്‍ഗ്രസ് തന്നെ.\nഅമേഠിയില് തോല്‍പ്പിച്ച് രാഹുല് ഗാന്ധിക്കും കോണ്‍ഗ്രിനും വലിയ നാണക്കേടുണ്ടാക്കിയാണ് സ്മൃതി ഇറാനിയുടെ പ്രതികാരം. അതേസമയം വ്യക്തിപരമായ നേട്ടത്തിന്റേയും ഉയര്‍ച്ചയുടേയും വിലയിരുത്തല് മാറ്റിവച്ച് ഭരണാധികാരി എന്ന നിലയില് നോക്കുമ്പോള് അത്ര നല്ല ട്രാക്ക് റെക്കോഡ് അല്ല സ്മൃതി ഇറാനിക്കുള്ളത്. രാജ്യത്തെ ഉന്നത വിദ്യാഭ്യാസ സ്ഥാപനങ്ങളെ തകര്‍ക്കാനുള്ള ബിജെപിയുടെ ജനാധിപത്യവിരുദ്ധ നീക്കങ്ങളുടെ നടത്തിപ്പുകാരിയാണ് സ്മൃതി ഇറാനി എന്ന് ആരോപിക്കപ്പെട്ടു.\nടെക്‌സ്റ്റൈല്‍സ് വകുപ്പും ഇന്‍ഫര്‍മേഷന് ആന്‍ഡ് ബ്രോഡ്കാസ്റ്റിംഗ് വകുപ്പും കൈകാര്യം ചെയ്യുമ്പോളും വിവാദങ്ങള്‍ക്ക് കുറവുണ്ടായില്ല. ഏക്താ കപൂറിന്റെ ബാലാജി ടെലിഫിലിംസിനെ സഹായിക്കുന്നതിനായി സ്മൃതി ഇറാനി നടത്തിയ ഇടപെടല് ദൂരദര്‍ശനുമായുള്ള കരാര് ലംഘനത്തിന് നല്‍കേണ്ടിയിരുന്ന 1.05 കോടി രൂപ ഒഴിവാക്കിയതായി ആരോപണമുയര്‍ന്നു. ദൂരദര്‍ശന് കമ്മീഷന് ചെയ്തിരുന്ന ടിവി ഷോകള് നിര്‍ത്തിവച്ചതിലൂടെ ചാനലിന് 63.35 കോടി രൂപയുടെ വരുമാനം നഷ്ടമാക്കി. ടിആര്‍പി റേറ്റിംഗ് ഉയര്‍ത്താനുള്ള ദൂരദര്‍ശന്റെ ശ്രമങ്ങള്‍ക്ക് ഇത് തിരിച്ചടിയായിരുന്നു. ഏതായാലും തന്റെ പ്രധാന രാഷ്ട്രീയ എതിരാളിയായ രാഹുല് ഗാന്ധിയെ തോല്‍പ്പിച്ച സ്മൃതി ഇറാനിക്ക് നരേന്ദ്ര മോദി പ്രധാനപ്പെട്ട ഒരു വകുപ്പ് തന്നെ കരുതി വച്ചിട്ടുണ്ടാകാനാണ് സാധ്യത. ടീം മോദി ഒന്നിലെ സ്മൃതി ഇറാനി ആയിരിക്കില്ല മോദി 2-വിലെ സ്മൃതി ഇറാനി.\nbjp congress narendra modi priyanka gandhi rahul gandhi rss Smriti Irani


ജയിലിലെത്തിയ കുട്ടികളുടെ മുഖത്ത് സീല് പതിപ്പിച്ചു\nBy sruthy sajeev .09 Aug, 2017\nഭോപ്പാല്. വിചാരണത്തടവുകാരനായ അച്ഛനെ കാണാന് രക്ഷാബന്ധന് ദിനത്തില് ജയിലിലെത്തിയ കുട്ടികളുടെ മുഖത്ത് ജയില് അധികൃതര് സീല് പതിപ്പിച്ചു. ഭോപ്പാല് സെന്‍ട്രല് ജയിലിലാണ് സംഭവം. ജയിലേക്കുള്ള പ്രവേശനം രേഖപെ്പടുത്തുന്നതിനാണ് കുട്ടികളുടെ മുഖത്ത് സീല് പതിപ്പിച്ചത്. സംഭവം വിവാദമായതോടെ മധ്യപ്രദേശ് സര്‍ക്കാര് അന്വേഷണം പ്രഖ്യാപിച്ചു.\nസംഭവത്തില് അപലപിക്കുന്നതായും കുറ്റക്കാര്‍ക്കെതിരെ നടപടിയെടുക്കുമെന്നും മന്ത്രി കുസും മെഹ്‌ഡേല പറഞ്ഞു. ആണ്‍കുട്ടിയുടെയും പെണ്‍കുട്ടിയുടെയും മുഖത്ത് സീല് പതിപ്പിച്ച സംഭവത്തില് ജയില് അധികൃതരോട് വിശദീകരണം ആവശ്യപെ്പട്ടിട്ടുണ്ടെന്ന് ശിശുക്ഷേമ വകുപ്പ് ചെയര്‍മാന് ഡോ.രാഘവേന്ദ്ര പറഞ്ഞു. അതേസമയം, കുട്ടികളുടെ മുഖത്ത് സീല് പതിപ്പിച്ചത് മനപൂര്‍വമലെ്‌ളന്നും തിരക്കിനിടയില് ഭവിച്ചതായിരിക്കാമെന്നും ജയില് അധികൃതര് വ്യകതമാക്കി.\nരക്ഷാബന്ധന് ദിനത്തില് ഒട്ടേറപേ്പരാണ് ജയിലില് ബന്ധുക്കളെ സന്ദര്‍ശിക്കുന്നതിന് എത്തിയത്. സ്ത്രീകളും കുട്ടികളുമടക്കം 8500 ഓളം പേരെത്തിയിരുന്നു. എന്തിരുന്നാലും വിഷയത്തില് അന്വേഷണം പ്രഖ്യാപിച്ചിട്ടുണ്ട് ജയില് സൂപ്രണ്ട് ദിനേഷ് നാര്‍ഗവെ പറഞ്ഞു.


ദുരിതകാലത്ത‌് അത്താണിയായി എറണാകുളം ഗവ. മെഡിക്കൽ കോളേജ‌് | Ernakulam | Kerala | Deshabhimani | Tuesday Aug 21, 2018\nദുരിതകാലത്ത‌് അത്താണിയായി എറണാകുളം ഗവ. മെഡിക്കൽ കോളേജ‌്\nനാടെങ്ങും ദുരിതംവിതച്ച കെടുതികളിൽ ഉഴലുന്നവർക്ക് താങ്ങാകാൻ സന്നാഹമൊരുക്കി എറണാകുളം ഗവ. മെഡിക്കൽ കോളേജ്. ഡോക്ടർമാരും ജീവനക്കാരും വിദ്യാർഥികളുമെല്ലാം ദുരിതാശ്വാസപ്രവർത്തനങ്ങളിൽ കൈമെയ് മറന്ന‌് പങ്കാളികളാണ്. പ്രവർത്തനങ്ങൾ ഏകോപിപ്പിക്കാൻ മെഡിക്കൽ കോളേജിൽ കൺട്രോൾറൂം പ്രവർത്തനമാരംഭിച്ചു. കളമശേരിയിലും സമീപ പ്രദേശങ്ങളിലുമുള്ള ക്യാമ്പുകളിലുള്ളവരുടെ ആരോഗ്യരക്ഷയും ദുരിതബാധിതരുടെ ചികിത്സയും സന്നദ്ധസേവകരുടെ വിന്യാസവും ഇവിടെയാണ് നിയന്ത്രിക്കുന്നത്.\nകളമശേരി മേഖലയിലെ ദുരിതാശ്വാസക്യാമ്പുകളിൽ ദിവസേനയെന്നോണം ദുരിതബാധിതരുടെ എണ്ണം കൂടുകയാണ്. തൃശൂർ, എറണാകുളം ജില്ലകളിൽനിന്നായി ഇരുപതിനായിരത്തിലേറെ പേർ ഇപ്പോൾ ക്യാമ്പുകളിലുണ്ട്. അതോടൊപ്പം പറവൂർ താലൂക്ക് ആശുപത്രി, ആസ്റ്റർ മെഡ‌്സിറ്റി, അമൃത തുടങ്ങി ജില്ലയിലെ പത്തോളം വലുതും ചെറുതുമായ ആശുപത്രികളിലും ദുരിതബാധിതർ ചികിത്സ തേടുന്നു. ഈ സാഹചര്യത്തിൽ ദുരിതത്തിൽപെട്ടവരുടെയെല്ലാം ചികിത്സ, ആശ്വാസ ക്യാമ്പ്, ആശുപത്രിയിലെത്തുന്ന രോഗികളുടെയും ആശ്രിതരുടെയും ഭക്ഷണം തുടങ്ങിയ ഉത്തരവാദിത്തങ്ങൾ ഏറ്റെടുത്ത് മാതൃകയാകുകയാണ് ഈ സർക്കാർ ആതുരാലയം.\nഡോ.ഗണേഷ് മോഹൻ കോ﹣ഓർഡിനേറ്ററായ കൺട്രോൾറൂം മൂന്നുതരം ഉത്തരവാദിത്തങ്ങളാണ് ഏറ്റെടുക്കുന്നത്. ദുരിതാശ്വാസക്യാമ്പ് നടത്തിപ്പ്, ദുരിതബാധിതരുടെ ചികിത്സ, മറ്റു ക്യാമ്പുകളിലേക്ക് ചികിത്സയും മരുന്നും മറ്റു സേവനങ്ങളും ലഭ്യമാക്കൽ എന്നിവയാണ് അവ.\n267 പേരുള്ള ദുരിതാശ്വാസക്യാമ്പ് പതോളജി വിഭാഗം കെട്ടിടത്തിൽ പ്രവർത്തിക്കുന്നുണ്ട്. പൂർണമായും സൗജന്യ ചികിത്സയാണ് നൽകുന്നത്. അതോടൊപ്പം കുടിവെള്ളം, ഭക്ഷണം, നാപ്കിനുകൾ, അടിവസ്ത്രങ്ങൾ എന്നിവ രോഗികൾക്ക‌് എത്തിച്ചുനൽകുന്നു. ചിക്കൻപോക്സ്പോലുള്ള രോഗം ബാധിച്ചവർക്കായി ഐസോലേഷൻ വാർഡുകൾ ആരംഭിച്ചു. രോഗികളുടെ കൂട്ടിരിപ്പുകാർക്കും താമസസൗകര്യമൊരുക്കിയിട്ടുണ്ട്. മെഡിക്കൽ കോളേജിനുപുറത്ത് വിവിധ ക്യാമ്പുകളിലായി 26 ഡോക്ടർമാരുടെ സേവനം ലഭ്യമാക്കി.\nമോർച്ചറിസൗകര്യവും വികസിപ്പിച്ചു. മൊബൈൽ ഫ്രീസറുകൾ വാടകയ‌്ക്കെടുത്ത് നിലവിലെ 16 മൃതദേഹങ്ങൾ സൂക്ഷിക്കാനുള്ള സൗകര്യമൊരുക്കി. നാല് ആംബുലൻസുകൾകൂടി എത്തിച്ചു. 50 ഓളം ഡോക്ടർമാർ സന്നദ്ധസേവനത്തിനുണ്ട്. ദേശീയ ഹെൽത്ത് മിഷൻ അനുവദിച്ച 30 നേഴ്സുമാരും 40 നേഴ്സിങ് വിദ്യാർഥികളും കർമനിരതരായുണ്ട്.\nവെള്ളപ്പൊക്കദുരിതത്തെത്തുടർന്ന് വരാൻ കഴിയാത്ത പകുതിയിലേറെ ജീവനക്കാരുടെ അഭാവം നികത്താൻ എല്ലാ വിഭാഗം മെഡിക്കൽ വിദ്യാർഥികളും നേഴ്സിങ് വിദ്യാർഥികളും വിവിധ ജോലികൾ ഏറ്റെടുത്തു. മെഡിക്കൽ വിദ്യാർഥികളാണ് മെഡിക്കൽ അറ്റൻഡർ ജോലിചെയ്യുന്നത്.\nകുടുംബശ്രീ നടത്തുന്ന കാന്റീൻ അവരിൽനിന്നും ഏറ്റെടുത്തു. എല്ലാവർക്കും സൗജന്യമായി ഭക്ഷണം നൽകുന്ന കേന്ദ്രമായി ഇതിനെ മാറ്റി. കാന്റീൻസഹായത്തിന് മെഡിക്കൽ കോളേജ് ജീവനക്കാരുമിറങ്ങി. ഓരോ നേരവും ആയിരത്തിലേറെ പേർക്ക് ഭക്ഷണം നൽകുന്നുണ്ട്. കൺട്രോൾറൂമിന്റെ കീഴിലുള്ള കലക്ഷൻ സെന്ററിലേക്ക് പൊതുജനങ്ങൾ ഭക്ഷ്യസാധനങ്ങളും വസ്ത്രങ്ങളും എത്തിക്കുന്നുണ്ട‌്.


നമ്മുടെ കുട്ടികളെ ബ്ലൂ വെയില് വിഴുങ്ങാതിരിക്കട്ടെ,Blue Whale suicide game boy found deadkeralaonlinenews.com | Malayalam news, kerala news, onlinenews,\nനമ്മുടെ കുട്ടികളെ ബ്ലൂ വെയില് വിഴുങ്ങാതിരിക്കട്ടെ...\nനമ്മുടെ കുട്ടികളെ ബ്ലൂ വെയില് വിഴുങ്ങാതിരിക്കട്ടെ\nPublished: Tuesday 15 August 2017 09:09:12 AM\nതിരുവനന്തപുരം: കൗമാരക്കാരെ ആത്മഹത്യയിലേക്ക് നയിക്കുന്ന മാരക ഗെയിമായ ബ്ലൂ വെയിലിനെതിരെ (നീലത്തിമിംഗലം) ജാഗ്രതാ നിര്‍ദേശവുമായി തിരുവനന്തപുരം മെഡിക്കല് കോളേജിലെ മാനസികാരോഗ്യ വിഭാഗം. ലോകത്തെമ്പാടുമായി നൂറോളം കുട്ടികളെ ആത്മഹത്യയിലേക്ക് നയിച്ചെന്ന് കരുതപ്പെടുന്ന ഈ ഗെയിമിനെതിരെ സംസ്ഥാന സര്‍ക്കാരും കര്‍ശനമായ നിലപാടാണെടുത്തത്. മനുഷ്യന്റെ ബുദ്ധിയെ തകിടം മറിച്ച് സമനില തെറ്റിക്കുന്ന ഇത്തരം ഗെയിമുകള്‍ക്കെതിരെ രക്ഷിതാക്കളും അധ്യാപകരും ബന്ധുക്കളും സുഹൃത്തുക്കളുമെല്ലാം അതീവ ജാഗ്രത പാലിക്കേണ്ടതുണ്ട്.\nഎന്താണ് ബ്ലൂ വെയില്?\nഒരു ഇന്റര്‍നെന്റ് ഗെയിമാണ് ബ്ലൂ വെയില് ചലഞ്ച്. 2013ല് റഷ്യയിലാണ് ഈ ഗെയിമിന് തുടക്കം കുറിച്ചത്. മനശാസ്ത്ര പഠനത്തില് നിന്നും പുറത്താക്കപ്പെട്ട 22കാരനാണ് ഈ ഗെയിമിന്റെ സൃഷ്ടാവ്. ഈ കളി വളരെ വേഗം മറ്റ് രാജ്യങ്ങളിലേക്ക് പടര്‍ന്ന് പിടിക്കുകയായിരുന്നു. ഗെയിം എന്നാണു പേരെങ്കിലും ഇതൊരു ആപ്പോ, ഗെയിമോ വൈറസോ അല്ലെന്നാണ് വിദഗ്ധരുടെ കണ്ടെത്തല്. അതുകൊണ്ട് തന്നെ പ്ലേ സ്‌റ്റോറിലോ മറ്റ് ആപ് സ്‌റ്റോറുകളിലോ ഇത് കിട്ടില്ല. ഇന്റര്‍നെറ്റിലും ഏതെങ്കിലും വെബ് അഡ്രസ് ടൈപ് ചെയ്ത് കണ്ടെത്താനാകില്ല. സോഷ്യല് മീഡിയയിലൂടെയാണ് ഇതില് അകപ്പെട്ടു പോകുന്നതെന്നാണ് വിദഗ്ധര് പറയുന്നത്.\nഎങ്ങനെ ബ്ലൂ വെയിലില് അടിമയാകുന്നു?\nഈ ഗെയിമില് 50 ദിവസങ്ങള് കൊണ്ട് ചെയ്ത് തീര്‍ക്കുന്ന 50 സ്റ്റേജുകളാണുള്ളത്. ആദ്യ ദിവസങ്ങളില് അതിരാവിലെ 4.30 ന് എഴുന്നേല്‍ക്കാനും പിന്നീട് പ്രേത സിനിമകള് കാണാന് ആവശ്യപ്പെടും. തുടര്‍ന്ന് പാരപ്പറ്റിലൂടെ നടക്കുക തുടങ്ങിയ റിസ്‌കുള്ള പ്രവര്‍ത്തികള് ചെയ്യാന് ആവശ്യപ്പെടുന്നു. ഓരോ ഘട്ടത്തിലും ചെയ്യുന്നതിനെപ്പറ്റിയുള്ള തെളിവുകളും സമര്‍പ്പിക്കണം. കയ്യിലും രഹസ്യ ഭാഗങ്ങളിലും മുറുവേല്‍പ്പിക്കുന്നതിന്റെ ചിത്രങ്ങളും പോസ്റ്റ് ചെയ്യണം. എങ്കില് മാത്രമേ അടുത്ത സ്‌റ്റേജിലേക്ക് പ്രവേശനം ലഭിക്കൂ. ചാറ്റിനിടെ സീക്രട്ട് മിഷന്, സീക്രട്ട് ചാറ്റിങ് തുടങ്ങിയ ടാസ്‌കുകളുമുണ്ട്. തങ്ങളുടെ ഇരകളെ മരണത്തിലേക്കു നയിക്കുന്നത് ഈ രഹസ്യ കൂടിക്കാഴ്ചകളിലാണ്.\nഎന്തിന് കുട്ടികള് ആത്മഹത്യ ചെയ്യുന്നു?\nകൗമാര ജീവതത്തെ ഏറെ പ്രതിസന്ധിയിലാക്കുന്നതാണ് ബ്ലൂ വെയില് ഗെയിം. ഒരിക്കല് അകപ്പെട്ടു കഴിഞ്ഞാല് പെട്ടതു തന്നെ. തിരിച്ചുവരാന് ശ്രമിച്ചാല് ഭീഷണിയാകും ഫലം. ഓരോ ടാസ്‌കുകള്‍ക്കൊപ്പവും ഇരകളില് നിന്നും ശേഖരിച്ച സ്വകാര്യ വിവരങ്ങളും ചിത്രങ്ങളും ഉപയോഗിച്ചുള്ള ബ്ലാക് മെയ്‌ലിംഗ് കുട്ടികളെ മാനസികമായി തളര്‍ത്തുന്നു. ഇതെല്ലാം രക്ഷിതാക്കളറിയുമെന്ന ഭീതിയാണ് ഗെയിം തുടരുന്നതും അവര് ആത്മഹത്യാ വെല്ലുവിളി ഏറ്റെടുക്കുന്നതും.\nഇത്തരം ഗെയിമുകളുടെ മന:ശാസ്ത്രം\nലഹരി വസ്തുക്കള്‍ക്ക് അടിമയാകുന്നതു പോലെയാണ് സൈബര് ലോകത്തെ മൊബൈല് ഫോണ്, ഓണ്‍ലൈന് ഗെയിമുകള്, സാമൂഹിക മാധ്യമങ്ങള് എന്നിവയില് അടിമയാകുന്നതും. ദൈനംദിനം ചെയ്യേണ്ട കാര്യങ്ങള് മാറ്റിവച്ച് ഇത്തരം കാര്യങ്ങള്‍ക്ക് പിന്നില് പോകുമ്പോഴാണ് ഇതിന് അടിമയായി എന്ന് മനസിലാക്കേണ്ടത്.\nതലച്ചോറില് ഡോപമിന് എന്ന രാസപദാര്‍ഥമാണ് സന്തോഷമുണ്ടാക്കുന്നത്. സന്തോഷമുണ്ടാക്കുന്ന എന്തുകാര്യം ചെയ്താലും ഡോപമിന്റെ അളവു കൂടും. അത് ലഹരിവസ്തുക്കള് ഉപയോഗിക്കുമ്പോഴാകാം, കൂട്ടുകാരുമായി യാത്ര ചെയ്യുമ്പോഴാകാം, ഒരു ഗെയിം കളിക്കുമ്പോഴുമാകാം. ഈയൊരു സന്തോഷമാണ് ഇത്തരം കളികളിലൂടെ ഉണ്ടാക്കുന്നതും.\nകുട്ടികള് എങ്ങനെ അകപ്പെടുന്നു?\nസാഹസികത കാണിക്കാന് ഏറ്റവുമധികം വെമ്പുന്ന പ്രായമാണ് ടീനേജ്. അത് ആത്മഹത്യ ചെയ്യിക്കുമോ? എന്നെ വഴി തെറ്റിക്കുമോ? എന്നാലതൊന്ന് കാണണമല്ലോ എന്ന ഒരു മാനസികാവസ്ഥയാണ് ഇത്തരം ഗെയിമുകളുടെ പിന്നാലെ കുട്ടികള് പോകുന്നത്. തന്റെ സുഹൃത്തുക്കളുടെ ഇടയില് ധീര പരിവേഷം കിട്ടുമെന്ന തോന്നലും അവരെ ഇത്തരം കളികളിലേക്കാകര്‍ഷിക്കുന്നു.\nആരോഗ്യകരമായ മാനസിക നിലയിലുള്ളവരല്ല ഇത്തരം കുട്ടികള്. കുടുംബത്തിലെ സുരക്ഷിതത്വമില്ലായ്മ, ഒറ്റപ്പെട്ട അവസ്ഥ, സാമൂഹിക ബന്ധങ്ങളിലെ കുറവ്, രക്ഷിതാക്കളുടെ അനാരോഗ്യകരമായ പരസ്പര ബന്ധം തുടങ്ങിയവയെല്ലാം സൈബര് ലോകത്തെ പെരുമാറ്റദൂഷ്യത്തിനു കാരണമാകുന്നു. സൈബര് ലോകത്ത് ഒരിക്കലും തിരിച്ചറിയപ്പെടില്ലെന്നും എന്തും പറയാനും ചെയ്യാനുമുള്ള സ്വാതന്ത്ര്യമുണ്ടെന്നുമുള്ള അബദ്ധധാരണകളും ഈ വൈകൃതത്തിനു പിന്നിലുണ്ടാകും.\nഅകാലത്തില് പൊലിയാതെ എങ്ങനെ തടയാം?\nകണ്ടു പിടിക്കാത്ത മാനസിക പ്രശ്‌നങ്ങളുള്ള (മാനസിക രോഗമുള്ള ) കുട്ടികളാണ് പലപ്പോഴും ഇത്തരം കളികളിലൂടെ ആത്മഹത്യയുടെ വഴിയിലേക്ക് നീങ്ങുന്നത്. ബ്ലൂ വെയില് ഗെയിമിന്റെ 50 സ്റ്റേജുകള് പൂര്‍ത്തീകരിക്കാന് തുടര്‍ച്ചയായ 50 ദിവസങ്ങളാണ് ഉറക്കമൊഴിക്കുന്നത്. ഈ 50 ദിവസത്തെ ഉറക്കമൊഴിച്ചില് ആരുടേയും മാനസികാവസ്ഥയെ തകിടം മറിക്കും. കുട്ടികളിലുണ്ടാകുന്ന ചെറിയ പ്രശ്‌നങ്ങള് പോലും രക്ഷിതാക്കള് അറിയണം. ക്ഷീണം, ശരീരത്തിലെ മുറിവുകള്, അകാരണമായ ഭയം, വിശപ്പില്ലായ്മ, പഠനക്കുറവ്, എത് സമയവും ഗെയിമിന് മുന്നിലിരിക്കുക എന്നിവയെല്ലാം തിരിച്ചറിയണം. രക്ഷിതാക്കളെ പേടിച്ച് കുട്ടികള് ഒന്നും പറയാത്ത അവസ്ഥ സൃഷ്ടിക്കരുത്. എല്ലാത്തിനും പരിഹാരമുണ്ടെന്ന രീതിയില് കുട്ടിയെ ആശ്വസിപ്പിക്കുകയും സംരക്ഷണം നല്‍കുകയും വേണം.\nകൗണ്‍സിലിംഗ് വളരെ പ്രധാനം\nകുട്ടികളുടെ പെരുമാറ്റത്തില് ഇത്തരം അസ്വാഭാവികതകള് കണ്ടാല് ഉടന് തന്നെ മാനസികാരോഗ്യ വിദഗ്ധന്റെ സേവനം തേടേണ്ടതാണെന്ന് പ്രമുഖ മാനസികാരോഗ്യ വിദഗ്ധനും തിരുവനന്തപുരം മെഡിക്കല് കോളേജ് ആര്.എം.ഒ.യുമായ ഡോ. മോഹന് റോയ് പറഞ്ഞു. തിരുവനന്തപുരം മെഡിക്കല് കോളേജിലെ മാനസികാരാഗ്യ വിഭാഗത്തില് ഇത്തരം കുട്ടികളെ ചികിത്സിക്കാനായി പ്രത്യേക സൗകര്യമുണ്ട്. ആത്മഹത്യാ പ്രവണതയിലേക്ക് പോകുന്ന കുട്ടികളെ പൂര്‍ണമായും ചികിത്സിച്ച് ഭേദമാക്കാവുന്നതാണ്.\nഎങ്ങനെ ചതിക്കെണിയില് നിന്നും പുറത്ത് ചാടിക്കാം\nനമ്മുടെ കുട്ടികളെ അല്‍പം ശ്രദ്ധിച്ചാല് തന്നെ അവരെ നേരായ വഴിക്ക് കൊണ്ടുവരാം. സാധാരണ അവസ്ഥയില് നിന്നും കുട്ടി വിഭിന്നമായി പെരുമാറിയാല് ഉടന് തന്നെ സ്‌നേഹത്തോടെ പ്രശ്‌നങ്ങള് ചോദിച്ച് മനസിലാക്കുക. കുട്ടികളോടൊപ്പം സമയം ചിലവഴിച്ച് അവരുടെ പ്രശ്‌നങ്ങളറിഞ്ഞ് ബോധവത്ക്കരിക്കണം. നമ്മുടെ നാട്ടില് ഡിഗ്രിതലം വരെയുള്ള കുട്ടികള്‍ക്ക് ഇന്റര്‍നെറ്റ് സൗകര്യമുള്ള സ്മാര്‍ട്ട് ഫോണ് നല്‍കേണ്ടതുണ്ടോ എന്ന് ചിന്തിക്കേണ്ടതാണ്. വീട്ടിലെ കുട്ടികളുപയോഗിക്കുന്ന കമ്പ്യൂട്ടര് പൊതുവായ സ്ഥലത്ത് മാത്രം വയ്ക്കുക. അനാവശ്യ സൈറ്റുകള് കുട്ടികള് എടുക്കാതിരിക്കാനുള്ള സെക്യൂരിറ്റികള് കമ്പ്യൂട്ടര് വിദഗ്ധന്റെ സഹായത്തോടെ ഉറപ്പ് വരുത്തണം.\nനമ്മുടെ കുട്ടികളെ നമുക്ക് സംരക്ഷിക്കാം\nസൈബര് ലോകത്തിന് അതിര്‍വരമ്പുകളില്ല. അതിനാല് ആരുടേയും മാനസികനില തകരാറിലാക്കി മരണത്തിലേയ്ക്കുവരെ തള്ളിവിടുന്ന ഇത്തരം കളികളെ തടയേണ്ടതാണ്. നാളെ നമ്മളുടെ കുട്ടിയും വെറും കൗതുകത്തിനു വേണ്ടിയെങ്കിലും ഇന്റര്‍നെറ്റില് അതു തിരഞ്ഞുപോകാം. ഏതു വഴിയിലാണ് അപകടം പതിയിരിക്കുന്നതെന്ന് നമുക്ക് ഉറപ്പു പറയാനാകില്ല. അതിനാല് ഇത്തരം കമ്പ്യൂട്ടര് ഗെയിമുകളെ അകറ്റി നിര്‍ത്തുക തന്നെ വേണം.\nRead more topics: Blue Whale, game, kerala,\nBlue Whale suicide game boy found dead\nകേരളത്തില് വെള്ളിയാഴ്ച രാവിലെ വരെ കനത്ത മഴയ്ക്ക് സാധ്യത; മുന്നറിയിപ്പുമായി കാലാവസ്ഥ നിരീക്ഷണകേന്ദ്രം


കുറയാത്ത എണ്ണ വില - FUTURE KERALA - Daily on Business Economy and Society\nദിവസവും എണ്ണ വില പുതുക്കുന്ന സംവിധാനമുണ്ടെങ്കിലും അതുകൊണ്ട് സാധാരണക്കാര്‍ക്ക് ഇതുവരെ വലിയ മെച്ചമൊന്നുമുണ്ടായിട്ടില്ല. എണ്ണ വിലയിലെ തുടര്‍ച്ചയായുള്ള വര്‍ധന എങ്ങനെ നിയന്ത്രിക്കാം എന്നതിനെക്കുറിച്ച് കേന്ദ്രസര്‍ക്കാര് കാര്യമായി തന്നെ ചിന്തിക്കേണ്ടതുണ്ട്\nപെട്രോള്, ഡീസലയിലെ വര്‍ധന തുടരുകയാണ്. സംസ്ഥാനത്തെ ഡീസല് വില കഴിഞ്ഞ ദിവസം ആദ്യമായി 70 രൂപയ്ക്ക് മുകളിലെത്തിയിരുന്നു. പെട്രോളും ഡീസലും തമ്മിലുള്ള വിലയിലെ അന്തരം കുറഞ്ഞുവരുന്നതായും കണക്കുകള് സൂചിപ്പിക്കുന്നു. ഡെല്‍ഹിയില് ഇന്നലെ പെട്രോള് ലിറ്ററിന് 73.83 രൂപയാണ് വില രേഖപ്പെടുത്തിയത്. ഇത് കഴിഞ്ഞ അഞ്ച് വര്‍ഷത്തിനിടെയുണ്ടാകുന്ന ഏറ്റവും വലിയ വിലയാണ്. മുംബൈ, കൊല്‍ക്കത്ത, ചെന്നൈ പോലുള്ളിടങ്ങളിലും റെക്കോഡ് തലത്തിലാണ് എണ്ണ വിലയിലെ വര്‍ധന.\nഎണ്ണ വിലയില് ഇതുപോലെ തുടര്‍ച്ചയായ വര്‍ധനവുണ്ടാകുന്നത് വിപണിയിലും പ്രതിഫലിക്കുന്നുണ്ട്, അത് ജനങ്ങളിലേക്ക് കടുത്ത ഭാരമായി എത്തുകയും ചെയ്യുന്നു. ദിവസേന എണ്ണ വില പുതുക്കുന്ന തരത്തിലുള്ള സംവിധാനം നിലവില് വന്നിട്ട് ജനങ്ങള്‍ക്ക് പ്രത്യേകിച്ച് ഉപകാരമൊന്നും ഉണ്ടായിട്ടില്ല. ആവശ്യത്തിലധികം ഭരമായി മാറുകയും ചെയ്യുന്നു.\nകഴിഞ്ഞ നാല് വര്‍ഷത്തെ കണക്കെടുത്ത് നോക്കിയാല് അന്താരാഷ്ട്ര വിപണിയില് എണ്ണ വില കുറഞ്ഞിട്ടുണ്ട്. എന്നാല് അതൊന്നും ഇന്ത്യന് ഉപഭോക്താക്കളിലേക്ക് എത്തിയിട്ടില്ലെന്ന് മാത്രം. എന്തുകൊണ്ടാണ് ആഗോള വിപണിയില് എണ്ണ വില കുറയുന്നതനുസരിച്ചുള്ള നേട്ടം ഇന്ത്യയിലെ സാധാരണക്കാരന് ഉണ്ടാകാത്തത്. വില കൂടിയ കാറ് വാങ്ങുന്നവര്‍ക്ക് പെട്രോള് വിലയും താങ്ങാമെന്ന തരത്തില് അബദ്ധജടിലമായ പ്രസ്താവനകളാണ് ഉത്തരവാദിത്തപ്പെട്ട നേതാക്കള് നടത്തുന്നത്. അത്തരത്തിലുള്ള പ്രതികരണങ്ങള്‍ക്കപ്പുറം വിലക്കയറ്റം പിടിച്ചുനിര്‍ത്താനുള്ള കാര്യമാത്രപ്രസക്തമായ നടപടികളാണ് രാഷ്ട്രീയ നേതാക്കള് അനുവര്‍ത്തിക്കേണ്ടത്.\nനമ്മുടെ സങ്കീര്‍ണമായ നികുതിഘടനയാണ് എണ്ണ വിലക്കയറ്റമെന്ന പ്രശ്‌നത്തിന് ഒരു കാരണമെന്നാണ് പല വിദഗ്ധരും ചൂണ്ടിക്കാണിക്കുന്നത്. അതില് അല്‍പ്പം കാര്യമുണ്ട് താനും. പ്രധാനവരുമാന സ്രോതസ്സുകളിലൊന്നായി സര്‍ക്കാര് എണ്ണയെ കാണുന്നതും സമാന്തര മാര്‍ഗ്ഗമെന്ന നിലയില് ഒരു പരിധിക്കപ്പുറം പുനരുപയോഗ ഊര്‍ജ്ജസ്രോതസ്സുകള്‍ക്ക് വളര്‍ച്ചയില്ലാത്തതുമാണ് അതിന് കാരണം. കഴിഞ്ഞ വര്‍ഷം ജൂണ് മാസം മുതലാണ് എണ്ണ വില ദിവസവും പുതുക്കുന്ന സംവിധാനം പൊതുമേഖല എണ്ണ കമ്പനികള് നടപ്പിലാക്കി തുടങ്ങിയത്. ആഗോള എണ്ണ വിപണിയിലെ ട്രെന്‍ഡിന് അനുസരിച്ചായിരിക്കും വില പുതുക്കല് എന്നായിരുന്നു പറഞ്ഞത്. അതിന് മുമ്പ് വരെ കൃത്യമായ ഇടവേളകളില് എണ്ണ വില നിശ്ചയിച്ചിരുന്നത് സര്‍ക്കാരായിരുന്നു. എന്നാല് നിയന്ത്രണം എടുത്തുകളഞ്ഞതോടെ എണ്ണ വില വര്‍ധനയെന്ന പെട്ടെന്നുള്ള ഷോക്ക് മാറി കിട്ടി. പക്ഷേ വളരെ സ്ഥിരതയോടെ ചെറിയത തോതില് നമ്മളറിയാതെ തന്നെ നമ്മുടെ കണ്‍മുന്നിലൂടെ എണ്ണ വിലയില് വര്‍ധനവുണ്ടായി.\nമറ്റ് പല ദക്ഷിണേഷ്യന് രാജ്യങ്ങളെയും അപേക്ഷിച്ച് പെട്രോളിന് ഇന്ത്യ ചുമത്തുന്നത് വലിയ നികുതിയാണ്. ഇതില് നിന്ന് മികച്ച വരുമാനമാണ് സര്‍ക്കാരുകള്‍ക്ക് ലഭിക്കുന്നത്. 2014 നവംബറിനും 2016 ജനുവരിക്കും ഇടയില് ഒമ്പത് തവണയാണ് എക്‌സൈസ് ഡ്യൂട്ടിയില് വര്‍ധന വരുത്തിയത്, ആഗോള തലത്തില് എണ്ണ വില കുറഞ്ഞിട്ടും. 2017 ഒക്‌റ്റോബറഇല് ലിറ്ററിന് രണ്ട് രൂപ എന്ന നിലയില് നികുതിയില് കുറവ് വരുത്തി, എന്നാല് അത് സര്‍ക്കാരിന്റെ വാര്‍ഷിക വരുമാനത്തിലുണ്ടാക്കിയത് 26,000 കോടി രൂപയുടെ കുറവാണ്. ഈ കണക്ക് തന്നെ പറയും പെട്രോള് വില കുറയാത്തതിന്റെ പ്രധാന കാരണം. പെട്രോളിന്റെ മൂല്യവര്‍ധിത നികുതിയില് കുറവ് വരുത്തണമെന്ന് സംസ്ഥാന സര്‍ക്കാരുകളോട് കേന്ദ്രം ആവശ്യപ്പെട്ടെങ്കിലും ആകെ നാല് സംസ്ഥാനങ്ങള് മാത്രമാണ് അത് ചെവിക്കൊണ്ടത്. കേന്ദ്ര, സംസ്ഥാന സര്‍ക്കാരുകളുടെ വരുമാനത്തിന് വേണ്ടിയുള്ള പ്രധാന സ്രോതസ്സായി എണ്ണയില് നിന്നുള്ള നികുതി നിലനില്‍ക്കുന്നിടത്തോളം വിലയില് വലിയ കുറവൊന്നും നമ്മള് പ്രതീക്ഷിക്കേണ്ടതില്ല. ചെയ്യാവുന്ന ഒരു കാര്യം പെട്രോളിനെ കൂടി ജിഎസ്ടി (ചരക്കുസേവനനികുതി) പരിധിയില് കൊണ്ടുവരികയെന്നതാണ്. വിലയില് വന് കുറവ് വരും അപ്പോള്, വിവിധ സംസ്ഥാനങ്ങള് വ്യത്യസ്ത നിരക്കുകളാണ് സേല്‍സ് ടാക്‌സായി എണ്ണയ്ക്ക് ചുമത്തിയിരിക്കുന്നതെന്നത് കാര്യങ്ങള് സങ്കീര്‍ണമാക്കുമെങ്കിലും പ്രാവര്‍ത്തികമാക്കാന് പറ്റുന്ന ഏറ്റവും മികച്ച നിര്‍ദേശം അതുതന്നെയാണ്.


ഉത്തര്‍പ്രദേശില് വ്യാജമദ്യം കഴിച്ച് 15 പേര് മരിച്ചു; 16 പേര് ആശുപത്രിയില് – Kerala News Hunt\nലഖ്‌നൗ: ഉത്തര്‍പ്രദേശിലെ അലിഗഡില് വ്യാജമദ്യം കഴിച്ച് 15 പേര് മരിച്ചു. 16 പേരെ ഗുരുതരാവസ്ഥയില് ആശുപത്രിയില് പ്രവേശിപ്പിച്ചു. സംഭവത്തില് ബാറുടമയുള്‍പ്പടെ നാല് പേരെ പോലിസ് അറസ്റ്റ് ചെയ്തു. അഞ്ച് എക്‌സൈസ് ഉദ്യോഗസ്ഥരെ സസ്‌പെന്‍ഡ് ചെയ്തു. സംഭവത്തില് ജുഡീഷ്യല് അന്വേഷണത്തിന് അധികൃതര് ഉത്തരവിട്ടു.\nമരിച്ചവരുടെ കുടുംബങ്ങള്‍ക്ക് നഷ്ടപരിഹാരമായി ജില്ലാ മജിസ്‌ട്രേറ്റ് അഞ്ച് ലക്ഷം രൂപ പ്രഖ്യാപിച്ചിട്ടുണ്ട്. വ്യാജമദ്യം വിറ്റ ബാര് അധികൃതര് അടച്ചുപൂട്ടി. ബാറില് നിന്നും പരിശോധനയ്ക്കായി സാമ്ബിളികുകള് ശേഖരിച്ചിട്ടുണ്ട്. അറസ്റ്റിലായ ബാര് ഉടമയേയും സഹായികളെയും ചോദ്യം ചെയ്തുവരികയാണെന്ന് പോലിസ് അറിയിച്ചു.\nവ്യാഴ്ചയോടെയാണ് ബാറില് നിന്നും മദ്യം കഴിച്ചവര്‍ക്ക് ആരോഗ്യ പ്രശ്‌നങ്ങള് കണ്ടുതുടങ്ങിയത്. സമീപ ഗ്രാമങ്ങളില് നിന്നുള്ള നിരവധി പേര് മദ്യം കഴിച്ചിരുന്നു. ദേഹാസ്വസ്ഥ്യത്തെ തുടര്‍ന്ന് നിരവധി പേരെ ആശുപത്രിയില് പ്രവേശിപ്പിച്ചിട്ടുണ്ട്. ഉത്തര് പ്രദേശില് വ്യാജമദ്യ റാക്കറ്റ് ശക്തമായിരിക്കുകയാണെന്ന് യൂത്ത് കോണ്‍ഗ്രസ് വൈസ് പ്രസിഡന്റ് ഗോരംഗ് ദേവ് ചൌഹാന് ആരോപിച്ചു.\nആലപ്പുഴ: ഹരിപ്പാട് നങ്ങ്യാര്‍കുളങ്ങരയില് അപകടത്തില്‍പ്പെട്ട കാറില്‍നിന്ന് കഞ്ചാവും കത്തിയും പൊലീസ് കണ്ടെടുത്തു. ക്രിമിനല് കേസിലെ പ്രതികളും കുടുംബവുമാണ് കാറില് ഉണ്ടായികുന്നതെന്നും കണ്ടെത്തിയിട്ടുണ്ട്. അപകടത്തില് കാറിലെ യാത്രക്കാരായ കായംകുളം സ്വദേശി സെമീന മന്‍സിലില് റിയാസ്(26), ഐഷ ഫാത്തിമ(25), ബിലാല്(5), ഉണ്ണിക്കുട്ടന് എന്നിവരാണ് മരിച്ചത്. കാറിലുണ്ടായിരുന്ന അജ്മി, അന്‍ഷിഫ് എന്നിവരെ പരിക്കുകളോടെ വണ്ടാനം മെഡിക്കല് കോളേജ് ആശുപത്രിയിലും പ്രവേശിപ്പിച്ചു. മരിച്ച റിയാസും പരിക്കേറ്റ അന്‍ഷിഫും ക്രിമിനല് കേസുകളില് പ്രതികളാണ്. ഇരുവര്‍ക്കുമെതിരേ കാപ്പ ചുമത്തിയിട്ടുമുണ്ട്. […]\nകൊവിഡ് മൂന്നാം തരംഗം: കേന്ദ്ര ഉന്നതതല യോഗം ഇന്ന്


Aluva CI| മോഫിയ പർവീണിന്റെ ആത്മഹത്യ; ആലുവ സിഐ സുധീർകുമാറിന് സസ്പെൻഷൻ| Aluva CI Sudheer Kumar suspended in connection with Suicide of Mofia Parveen – News18 Malayalam\nAluva CI| മോഫിയ പർവീണിന്റെ ആത്മഹത്യ; ആലുവ സിഐ സുധീർകുമാറിന് സസ്പെൻഷൻ\nമുഖ്യമന്ത്രി പിണറായി വിജയൻ മോഫിയയുടെ പിതാവിനെ ഫോണിൽ വിളിച്ച് സംസാരിച്ചതിന് പിന്നാലെയാണ് നടപടി.\nസി ഐ സുധീർ കുമാർ\nLast Updated : November 26, 2021, 12:07 IST\nകൊച്ചി: ആലുവയിലെ നിയമ വിദ്യാർഥിനി മോഫിയ പർവീണിന്റെ (Mofia Parveen) ആത്മഹത്യയുമായി ബന്ധപ്പെട്ട് ആലുവ ഈസ്റ്റ് സി ഐയായിരുന്ന (Aluva CI) സി എൽ സുധീർ കുമാറിന് (Sudheer Kumar) സസ്പെൻഷൻ. മുഖ്യമന്ത്രി പിണറായി വിജയൻ മോഫിയയുടെ പിതാവിനെ ഫോണിൽ വിളിച്ച് സംസാരിച്ചതിന് പിന്നാലെയാണ് നടപടി. സിഐക്കെതിരെ നടപടി ഉണ്ടാകുമെന്ന് മുഖ്യമന്ത്രി ഉറപ്പ് നല്‍കിയതായി മോഫിയയുടെ പിതാവ് പറഞ്ഞിരുന്നു.\nസംസ്ഥാന സര്‍ക്കാരിന്റെ നിര്‍ദേശ പ്രകാരം ഡിജിപിയാണ് സുധീറിനെ സസ്‌പെന്‍ഡ് ചെയ്യാനുള്ള ഉത്തരവിറക്കിയത്. സുധീറിന്റെ നടപടികളില് അന്വേഷണവും പ്രഖ്യാപിച്ചിട്ടുണ്ട്. കൊച്ചി സിറ്റി ഈസ്റ്റ് ട്രാഫിക് അസിസ്റ്റന്റ് കമ്മീഷണര്‍ക്കാണ് അന്വേഷണ ചുമതല.\nആലുവ സി ഐ സുധീർ കുമാറിനെ സസ്പെൻഡ് ചെയ്യണമെന്ന് ആവശ്യത്തിൽ മോഫിയയുടെ കുടുംബം ഉറച്ചുനിന്നിരുന്നു. സുധീറിനെ സസ്പെന്‍ഡ് ചെയ്യണമെന്നാവശ്യപ്പെട്ട് പോലീസ് സ്റ്റേഷനില് കോണ്‍ഗ്രസ് നേതാക്കള് നടത്തിവരുന്ന സമരം മൂന്നാം ദിവസം തുടരുന്നതിനിടെയാണ് നടപടി. ആലുവ എംഎല്‍എ അന്‍വര് സാദത്തിന്റെ നേതൃത്വത്തിലാണ് സ്റ്റേഷന് മുന്നില് കോണ്‍ഗ്രസിന്റെ ഉപരോധം.\nനേരത്തെ സുധീർ കുമാറിനെ പൊലീസ് ആസ്ഥാനത്തേക്ക് സ്ഥലം മാറ്റിയിരുന്നു. എന്നാൽ ഇതുപോരെന്നും ശക്തമായ നടപടി വേണമെന്നുമുള്ള ആവശ്യത്തിൽ മോഫിയയുടെ പിതാവ് ദിൽഷാദ് സലീം ഉറച്ചുനിന്നു. ഭര്‍തൃവീട്ടുകാര്‍ക്കെതിരെ ഗാര്‍ഹിക പീഡനത്തിന് പരാതി നല്‍കാന് എത്തിയപ്പോള്, പൊലീസ് അവഹേളിച്ചുവെന്നാണ് മോഫിയ ആത്മഹത്യാക്കുറിപ്പില് എഴുതിയിരുന്നു.\nAlso Read- Mofia| മോഫിയ ഭർതൃവീട്ടിൽ കഴിഞ്ഞത് അടിമയെ പോലെ; ഭർത്താവ് ലൈംഗിക വൈകൃതത്തിന് അടിമ: റിമാൻഡ് റിപ്പോർട്ട്\nഅതേസമയം, നടപടി നേരിട്ട സുധീര് കുമാർ മുൻപും വകുപ്പു തല നടപടിക്ക് വിധേയനായിട്ടുണ്ട്. പരാതികളുമായി പൊലീസ് സ്റ്റേഷനിലെത്തുന്ന സ്ത്രീകളോട് സുധീര് മോശമായി പെരുമാറുന്നത് സ്ഥിരമാണെന്ന് വ്യക്തമാക്കുന്ന വെളിപ്പെടുത്തലുകളാണ് ഇപ്പോള് പുറത്തുവരുന്നത്. അഞ്ചല് സിഐ ആയിരിക്കെ ഉത്ര വധക്കേസില് (Uthra Murder Case) അന്വേഷണത്തില് അലംഭാവം കാട്ടിയതിന് ഇദ്ദേഹത്തിനെതിരെ നടപടിയെടുത്തിരുന്നു. കേസില് വകുപ്പുതല അന്വേഷണം തുടരുകയാണ്.\nഗാർഹിക പീഡന പരാതി നൽകാനെത്തിയ യുവതിയെ വിളിച്ചത് വേശ്യയെന്ന്\nരണ്ട് മാസം മുൻപ് ഗാര്‍ഹിക പീഡനത്തിന് പരാതിയുമായി എത്തിയ യുവതിയോട് സുധീര് മോശമായി പെരുമാറി. ആലുവ സ്റ്റേഷനില് വച്ച് വേശ്യയെന്ന് വിളിച്ചുകൊണ്ടാണ് ഇയാള് പെരുമാറിയതെന്ന് യുവതി വെളിപ്പെടുത്തുന്നു. അന്ന് താന് ആത്മഹത്യയെക്കുറിച്ച് ചിന്തിച്ചിരുന്നെന്നും യുവതി പറഞ്ഞു.\n''മോഫിയയുടെ പേരിന് മുന്‍പ് എന്റെ പേരായിരുന്നു വരേണ്ടിയിരുന്നത്. ഗാര്‍ഹികപീഡനത്തിനെതിരെ ആലുവ സ്റ്റേഷനിലെത്തിയപ്പോള്, സുധീര് വളരെ മോശമായാണ് പെരുമാറിയത്. മോഫിയയെക്കാള് കുറച്ചുകൂടി ബോള്‍ഡ് ആയത് കൊണ്ടാണ് ഞാന് പിടിച്ചുനിന്നത്. ഗതികേട് കൊണ്ടാണ് അന്ന് പൊലീസ് സ്റ്റേഷനില് പരാതിയുമായി എത്തിയത്. എന്നാല് നേരിടേണ്ടി വന്നത് മോശം പെരുമാറ്റമാണ്. വേശ്യയെന്നാണ് അയാള് എന്നെ വിളിച്ചത്.'' - യുവതി പറയുന്നു.\nഉത്ര വധക്കേസില് പരാതി നല്‍കിയിട്ടും ഗൗരവത്തോടെയുള്ള അന്വേഷണം സിഐ സുധീര് നടത്തിയില്ല എന്ന് ഉത്രയുടെ മാതാപിതാക്കള് കൊല്ലം എസ്.പിക്ക് പരാതി നല്‍കിയിരുന്നു. ഉത്രയുടെ ഇന്‍ക്വസ്റ്റ് നടപടികള് പൂര്‍ത്തിയാക്കിയ എഎസ്‌ഐ ജോയി എന്ന ഉദ്യോഗസ്ഥന് മരണത്തില് സംശയം തോന്നിയിരുന്നു. ഇക്കാര്യം റിപ്പോര്‍ട്ടില് സൂചിപ്പിക്കുകയും പാമ്പിനെ കുഴിച്ചിടരുതെന്ന് നിര്‍ദേശിക്കുകയും ചെയ്തു. കൂടാതെ ഉത്രയുടെ രക്തം രാസപരിശോധനയ്ക്ക് അയക്കുകയും ചെയ്തു.\nഎന്നാല് ഇക്കാര്യങ്ങളൊന്നും മുഖവിലക്കെടുക്കാന് കൂട്ടാക്കാതെ സിഐ, ഉത്രയുടേത് പാമ്പുകടിയേറ്റുള്ള മരണമാണെന്ന് സ്ഥാപിക്കാനാണ് ശ്രമിച്ചതെന്ന് ഉത്രയുടെ വീട്ടുകാര് ആരോപിച്ചിരുന്നു. തുടര്‍ന്ന് കേസന്വേഷണം എസ്.പി ജില്ലാ ക്രൈംബ്രാഞ്ചിന് കൈമാറുകയായിരുന്നു. തുടര്‍ന്നു നടത്തിയ അന്വേഷണത്തിലാണ് ഭര്‍ത്താവ് സൂരജ് പാമ്പിനെക്കൊണ്ട് ഉത്രയെ കൊലപ്പെടുത്തിയതാണെന്ന് ക്രൈംബ്രാഞ്ച് കണ്ടെത്തിയത്.\nഇന്‍ക്വസ്റ്റിന് മൃതദേഹം വീട്ടിലേക്ക് വിളിച്ചു വരുത്തി\nഅഞ്ചലില് ഭാര്യയെ കൊലപ്പെടുത്തി ഭര്‍ത്താവ് ആത്മഹത്യ ചെയ്ത സംഭവത്തില്, ഇന്‍ക്വസ്റ്റ് നടപടികള് പൂര്‍ത്തിയാക്കാന് മൃതദേഹങ്ങള് വീട്ടിലേക്ക് വിളിച്ചുവരുത്തിയത് വിവാദമായിരുന്നു. ഇൻക്വസ്റ്റിനായി സ്വന്തം വീട്ടിലേക്ക് മൃതദേഹങ്ങള് കൊണ്ടു വരാന് ആവശ്യപ്പെടുകയായിരുന്നു. ഇത് വിവാദമായതോടെയാണ് സുധീറിനെ എറണാകുളം റൂറലിലേക്ക് സ്ഥലംമാറ്റിയത്.\nFirst published: November 26, 2021, 11:53 IST\naluvaMofia ParveenMofia Parveen Death


ലൂസിഫറിന് റഷ്യയില് പാക്കപ്പ് പറഞ്ഞ് പൃഥ്വിരാജ്; മോഹൻലാലിന് നന്ദി പറഞ്ഞ പൃഥ്വിയുടെ ഫേസ്ബുക് പോസ്റ്റ് വൈറൽ – Azhimukham\nബോളിവുഡ് തരാം വിവേക് ഒബ്‌റോയ് ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുണ്ട്.\nDec 11 2018 12:46 PM\nമലയാളികളുടെ പ്രിയതാരം പൃഥ്വിരാജ് സംവിധാനം ചെയ്ത ചിത്രത്തിലനായുള്ള കാത്തിരിപ്പിലാണ് ആരാധകര്. ഒരു സംവിധായകന് എന്ന നിലയില് പൃഥ്വിരാജിന് എത്രത്തോളം തിളങ്ങാന് ആകുമെന്ന് കാത്തിരിക്കുമായാണ് സിനിമ ലോകം .മോഹന്‍ലാല് ,ഇന്ദ്രജിത് ,മഞ്ജു വാര്യര് ,ടോവിനോ തോമസ് എന്നിവരാണ് ലൂസിഫറിലെ പ്രധാന കഥാപാത്രങ്ങളെ അവതരിപ്പിക്കുന്നത്. ഇന്നലെ ലൂസിഫറിന്റെ അവസാന ഷൂട്ടിംഗ് ദിനമായിരുന്നു റഷ്യയില്. ചിത്രത്തിന് പാക്കപ്പ് പറഞ്ഞ പൃഥ്വി ചിത്രത്തിലെ നായകനായ മോഹന്‍ലാലിന് നന്ദിയും അറിയിച്ചു. തന്റെ ഫേസ്ബുക്കിലൂടെ മോഹന്‍ലാലിന് നന്ദി അറിയിച്ച പൃഥ്വിയുടെ ഫേസ്ബുക്ക് പോസ്റ്റാണ് സോഷ്യല് മീഡിയയില് ഇപ്പോള് വൈറലാകുന്നത്.\nപൃഥ്വിരാജ് ഫേസ്ബുക്ക് പോസ്റ്റ് ഇങ്ങനെയായിരുന്നു. :- ‘ലാലേട്ടന് ലൂസിഫറിനും സ്റ്റീഫന് നേടുംപള്ളിയ്ക്കും വിട പറയുന്ന ദിവസമാണ് ഇന്ന്. ഇന്ന് വരെ നടത്തിയതില് ഏറ്റവും വ്യത്യസ്ഥമായ യാത്രയാണിത്. ‘ലൂസിഫര്’ പോലെ ഒരു വലിയ ചിത്രത്തിന്റെ സംവിധാനം ഏറ്റെടുത്തപ്പോള് അതൊരു ബുദ്ധിപരമായ തീരുമാനമല്ല എന്ന് എന്റെ അഭ്യുദയകാംഷികളില് പലരും പറഞ്ഞു. ഒരു നടന് എന്ന നിലയില് എന്റെ സമയം ഞാന് അങ്ങനെയല്ല വിനിയോഗിക്കേണ്ടത് എന്ന്. ഇപ്പോഴും എനിക്കറിയില്ല എന്റെ തീരുമാനം ശരിയായിരുന്നോ എന്ന്. പക്ഷേ ഒന്നറിയാം. സിനിമയെക്കുറിച്ച്, അതിന്റെ ക്രാഫ്റ്റിനെക്കുറിച്ച്, പതിനാറു വര്‍ഷത്തെ എന്റെ അഭിനയ ജീവിതത്തില് പഠിച്ചതിനെക്കാള് കൂടുതല് ഈ ആറു മാസം കൊണ്ട് പഠിക്കാന് സാധിച്ചു.നന്ദി ലാലേട്ടാ, എന്നില് വിശ്വസിച്ചതിന്. നിങ്ങളെ ഡയറക്റ്റ് ചെയ്യാന് സാധിച്ചു എന്നത് എന്റെ സിനിമാ ജീവിതത്തിലെ ഏറ്റവും വലിയ ഹൈലൈറ്റ് ആണ്. ഇനിയെത്ര സിനിമ ഞാന് സംവിധാനം ചെയ്താലും, ഇനി ഒന്നും ചെയ്തില്ലെങ്കിലും സ്റ്റീഫന് നേടുംപള്ളി എന്നും സ്പെഷ്യല് ആയിരിക്കും,’\nലൂസിഫര്’ ഒരു പൊളിറ്റിക്കല് ത്രില്ലറാണ്. ചിത്രത്തില് ടൊവിനോ വില്ലന് കഥാപാത്രത്തെ ആയിരിക്കും അവതരിപ്പിക്കുന്നത്. ബോളിവുഡ് തരാം വിവേക് ഒബ്‌റോയ് ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുണ്ട്. ചിത്രത്തില് പൃഥ്വിരാജ് അഭിനയിക്കില്ല എന്നാണ് ഇതുവരെയുള്ള റിപ്പോര്‍ട്ടുകള്. മുരളി ഗോപിയുടെ തിരക്കഥയില് പൃഥ്വിരാജ് സംവിധാനം ചെയ്യുന്ന ‘ലൂസിഫര്’ നിര്‍മ്മിക്കുന്നത് ആന്റണി പെരുമ്ബാവൂര് ആണ്.


Farmers reject further talks with Centre and demanded scrapping of the farm laws | കാർഷിക നിയമം ഭേദഗതി ചെയ്യാമെന്ന് കേന്ദ്രം, പിൻവലിക്കാതെ പിന്നോട്ടില്ലെന്ന് കർഷകർ, ചർച്ച തുടരുന്നു - Malayalam Oneindia\n8 min ago സിഎജിക്കെതിരെ പ്രമേയം പാസാക്കിയത് ഭരണഘടനാ സ്ഥാപനങ്ങളെ തകര്‍ക്കാനുള്ള നീക്കം; വി മുരളീധരന്\n24 min ago കോഴിക്കോട് ജില്ലയില് 740 പേര്‍ക്ക് കോവിഡ്, രോഗമുക്തി 611 പേര്‍ക്ക്, സമ്പര്‍ക്കം വഴി 714 രോഗികള്!!\nദില്ലി: വിവാദ കാര്‍ഷിക നിയമങ്ങള് പിന്‍വലിക്കാതെ പ്രക്ഷോഭത്തില് നിന്നും പിന്നോട്ടില്ലെന്ന നിലപാട് കേന്ദ്ര സര്‍ക്കാരിനെ അറിയിച്ച് കര്‍ഷകര്. ദില്ലി വിഗ്യാന് ഭവനില് വെച്ച് നടക്കുന്ന അഞ്ചാം വട്ട ചര്‍ച്ചയിലാണ് കര്‍ഷകര് നിലപാട് വ്യക്തമാക്കിയത്. ചര്‍ച്ച നീട്ടിക്കൊണ്ട് പോകുന്നതില് കാര്യമില്ലെന്നും തങ്ങളുന്നയിച്ച ആവശ്യങ്ങൾ സംബന്ധിച്ച് കേന്ദ്ര സര്‍ക്കാര് തീരുമാനം വ്യക്തമാക്കണമെന്നും കര്‍ഷകര് ആവശ്യപ്പെട്ടു.\nവിവാദ കാര്‍ഷിക നിയമത്തില് ഭേദഗതി വരുത്താമെന്ന കേന്ദ്രത്തിന്റെ നിലപാട് കര്‍ഷക സംഘടനകള് തളളിക്കളഞ്ഞു. 8 ഭേദഗതികൾ വരുത്താമെന്നാണ് കേന്ദ്രം ചർച്ചയിൽ അറിയിച്ചത്. കാര്‍ഷിക നിയമം പിന്‍വലിക്കുന്നതില് പ്രായോഗിക ബുദ്ധിമുട്ടുകളുണ്ട് എന്നും കേന്ദ്രം കര്‍ഷകരെ ചര്‍ച്ചയില് അറിയിച്ചു. എന്നാല് കേന്ദ്ര സര്‍ക്കാര് കോര്‍പറേറ്റുകളുടെ പിടിയില് അമര്‍ന്നിരിക്കുകയാണെന്ന് കര്‍ഷകര് കുറ്റപ്പെടുത്തി. ഭേദഗതി വരുത്താമെന്ന് പറയുന്നത് കണ്ണിൽ പൊടിയിടാനുളള തന്ത്രമാണെന്നും കർഷകർ ആരോപിച്ചു. കേന്ദ്ര കൃഷിമന്ത്രി നരേന്ദ്ര സിംഗ് തോമര്, വാണിജ്യ മന്ത്രി പീയുഷ് ഗോയല് എന്നിവരാണ് കര്‍ഷകരുടെ പ്രതിനിധികളുമായി ചര്‍ച്ച നടത്തുന്നത്.\n40 കര്‍ഷക സംഘടനകളുടെ പ്രതിനിധികളാണ് മൂന്ന് കേന്ദ്ര മന്ത്രിമാരുമായി ചര്‍ച്ച നടത്തുന്നത്. ഭേദഗതി വരുത്താം എന്നുളള സര്‍ക്കാരിന്റെ നിലപാട് അംഗീകരിക്കില്ലെന്ന് ചര്‍ച്ചയ്ക്ക് കയറുന്നതിന് മുന്‍പ് തന്നെ കര്‍ഷക സംഘടനാ നേതാക്കള് മാധ്യമങ്ങളോട് പ്രതികരിച്ചിരുന്നു. ചര്‍ച്ചയുടെ ആദ്യ മണിക്കൂറുകളിലെ തര്‍ക്കത്തിനിടെ കര്‍ഷക പ്രതിനിധികള് ഇറങ്ങിപ്പോക്ക് ഭീഷണിയും ഉയര്‍ത്തുകയുണ്ടായെന്നാണ് റിപ്പോര്‍ട്ടുകള്.\nനാലാം ഘട്ട ചര്‍ച്ചയില് അംഗീകരിച്ച കാര്യങ്ങള് കേന്ദ്ര സര്‍ക്കാര് എഴുതി നല്‍കണം എന്ന് കര്‍ഷകര് ചര്‍ച്ചയില് ആവശ്യപ്പെട്ടു. ഇത് പ്രകാരം കഴിഞ്ഞ ചര്‍ച്ചയിലെ തീരുമാനങ്ങള് കര്‍ഷകര്‍ക്ക് കേന്ദ്രം രേഖാമൂലം എഴുതി നല്‍കി. കര്‍ഷകരുമായുളള ചര്‍ച്ചയ്ക്ക് മുന്നോടിയായി പ്രധാനമന്ത്രി നരേന്ദ്ര മോദി, കേന്ദ്ര ആഭ്യന്തര മന്ത്രി അമിത് ഷാ, പ്രതിരോധ മന്ത്രി രാജ്‌നാഥ് സിംഗ് എന്നിവരുമായി കൂടിക്കാഴ്ച നടത്തിയിരുന്നു. മന്ത്രിമാരായ നരേന്ദ്ര സിംഗ് തോമറും പീയുഷ് ഗോയലും ചര്‍ച്ചയില് പങ്കെടുത്തു. കാര്‍ഷിക നിയമത്തില് വിട്ടുവീഴ്ചയ്ക്ക് തയ്യാറാകാം എന്നതാണ് യോഗത്തില് ഉയര്‍ന്ന തീരുമാനം എന്നാണ് റിപ്പോര്‍ട്ടുകള്.\nFarmers reject further talks with Centre and demanded scrapping of the farm laws


nayanthara | CinemaTalkies\nപ്രധാനമന്ത്രി നരേന്ദ്രമോദിയുടെ ഐക്യദീപം തെളിയിക്കാനുള്ള ആഹ്വാനത്തിന് പിന്തുണയുമായി പ്രിയ താരങ്ങൾ. നടൻ മോഹൻലാലും അദ്ദേഹത്തിന്റെ വീട്ടിൽ ദീപം തെളിയിച്ചു. അദ്ദേഹം തന്നെയാണ് ഇതിന്റെ ചിത്രങ്ങൾ സോഷ്യൽ മീഡിയയിൽ പങ്കുവെച്ചത്. ചിത്രത്തിൽ ഭാര്യ സൂചിത്ര, മകൻ പ്രണവ് എന്നിവർ ഉണ്ടായിരുന്നു.\nചിത്രങ്ങൾ പങ്കുവച്ച് നയൻതാര\nജനതാ കർഫ്യൂവിനെയും പ്രധാനമന്ത്രിയുടെ നയങ്ങളെയും പിന്തുണച്ചുകൊണ്ട് കൈ അടിച്ച് ശബ്ദമുണ്ടാക്കി രാജ്യത്തെ ആരോഗ്യ പ്രവർത്തകരെ ഒന്നടങ്കം അഭിനന്ദിക്കുന്ന നയൻതാരയുടെ ചിത്രങ്ങളാണ് ഇപ്പോൾ സോഷ്യല് മീ‍ഡിയയില് തരംഗമാകുന്നത്. ബാൽക്കണിയിൽ നിന്നു കൊണ്ട് കൈ കൊട്ടുന്ന താരത്തിൻ്റെ ചിത്രം ആരാധകരുമായി ഷെയർ ചെയ്തിട്ടുണ്ട്. മികച്ച ഒരു ആരോഗ്യാന്തരീക്ഷമുണ്ടാക്കുന്നതിനായി അഹോരാത്രം പ്രവർത്തിക്കുന്ന എല്ലാ സന്നദ്ധ പ്രവർത്തകർക്കും ആദരമെന്ന് കുറിച്ചുകൊണ്ടാണ് താരത്തിൻ്റെ പോസ്റ്റ്. നിരവധി പേരാണ് താരത്തിൻ്റെ ഈ ചിത്രത്തിന് കമൻ്റുകളുമായി വന്നത്.\nഇന്നത്തെ നടിമാര് അവസരങ്ങൾക്കായി പട്ടിണി കിടന്ന് വണ്ണം കുറയ്ക്കുന്നതിൽ സങ്കടമുണ്ടെന്ന് നടി ഷീല. അന്ന് നടിമാര് വണ്ണം കൂട്ടാനാണ് ശ്രമിച്ചതെന്നും ഇന്ന് പട്ടിണി കിടന്ന് വണ്ണം കുറയ്ക്കുകയാണെന്നും താരം പറഞ്ഞു. എന്നാല് നല്ല കഥാപാത്രങ്ങള് ലഭിക്കുന്നില്ലെന്നും അവര് കുറ്റപ്പെടുത്തി. ‘അന്ന് നടിമാര് വണ്ണം കൂട്ടാന് തിന്നു കൂട്ടി. ഞങ്ങളുടെ ഒക്കെ കാലത്ത് നായികമാര്‍ക്ക് വണ്ണം വേണം. ശരീര പുഷ്ടി വളര്‍ത്താന് നന്നായി ഭക്ഷണം കഴിപ്പിക്കുമായിരുന്നു. അതിന് പുറമേ ഇന്‍ജക്ഷനും ഉണ്ടാകും. ഇന്ന് നടിമാര് പട്ടിണി കിടന്ന് വണ്ണം കുറയ്ക്കുന്നു. സംങ്കടം തോന്നും’ ഷീല പറഞ്ഞു. …


E Harikumar - കലാവീക്ഷണം - അക്കാദമികളെപ്പറ്റി - ഇ ഹരികുമാര് എഴുതിയ ലേഖനം\nസംവാദം അക്കാദമികൾ അടച്ചുപൂട്ടണോ?\nഅക്കാദമികൾ ഭാഷയ്ക്കും കലയ്ക്കും വേണ്ടി പല നല്ല കാര്യങ്ങളും ചെയ്യുന്നുണ്ട്. അതിന്റെയെല്ലാം പ്രാധാന്യം കുറച്ചുകാണിക്കുന്നത് ശരിയല്ല. എന്തു നല്ല കാര്യം ചെയ്യുമ്പോഴും അതിനോട് എതിർപ്പുണ്ടാവും. അത് സ്വാഭാവികമാണ്. എതിർക്കുക എന്നത് നമ്മുടെ രക്തത്തിൽ കലർന്നിരിക്കയാണ്. ബഷീറിന്റെ ഭാഷയിൽ പറഞ്ഞാൽ 'സ്ഥലത്തെ പ്രധാന എതിരനാ'വാൻ ഓരോ മലയാളിയും മത്സരിക്കയാണ്.\nകേരള സാഹിത്യ അക്കാദമി കഴിഞ്ഞ ഏതാനും വർഷങ്ങളായി ചെയ്തുപോരുന്ന നല്ല കാര്യങ്ങൾ മാത്രം മതി അതിന്റെ നിലനിൽപ്പിനെ സാധുവാക്കാൻ. ഇപ്പോൾ അവർ ഏറ്റെടുത്തിട്ടുള്ള ചില പ്രോജക്ടുകളും ഭാഷയുടെ ഉന്നതിയ്ക്ക് സഹായിക്കുന്നവയാണ്. ഇതെല്ലാം ഒരു അക്കാദമിയ്ക്കു മാത്രം ചെയ്യാൻ പറ്റുന്നവയാണ്. കാരണം പല പ്രോജക്ടുകളും പണം കൊയ്യുന്നവയല്ല എന്നതുകൊണ്ട് ഒരു വ്യക്തിയോ സ്വകാര്യ കമ്പനികളോ എറ്റെടുക്കാൻ മടിക്കുന്നവയാണ്.\nപാഴ്‌ചെലവുകൾ വരാതെ ശ്രമിക്കുക മാത്രമാണ് ചെയ്യാനുള്ളത്. സർക്കാരിന്റെ സാമ്പത്തികസഹായം ആശ്രയിച്ചു നടത്തേണ്ട ഒരു കാര്യത്തിൽ ഇതു വിഷമം പിടിച്ചതാണ്. അതുപോലെ മൂന്നു വർഷം കൂടുമ്പോൾ മാറുന്ന കിറ്റികൾ മുൻ കിറ്റിയുടെ തീരുമാനം നടപ്പിലാക്കാൻ മടി കാണിക്കുകയോ, അല്ലെങ്കിൽ അതിൽ കാലതാമസമുണ്ടാവുകയോ ചെയ്യാറുണ്ട്. മുൻ കിറ്റിയുടെ തീരുമാനം കൂലങ്കഷമായി പഠിച്ച് അത് അക്കാദമിയ്ക്ക് ഗുണകരമാണ് എന്നുതീർച്ചയാക്കാൻ സമയമെടുക്കുന്നതുകൊണ്ടാണത്. പിന്നെ ഒരാൾ ഒറ്റയ്‌ക്കെടുക്കുന്ന തീരുമാനം പോലെ കാര്യങ്ങൾ പെട്ടെന്ന് നടന്നെന്നു വരില്ല ഒരു തീരുമാനമെടുക്കാൻ ഒരു കിറ്റിയും കുറേയധികം പേരും ഉണ്ടായാൽ. കാലതാമസം ഏതു പ്രോജക്ടുകളുടെയും ചിലവു കൂട്ടുമെന്ന് നമുക്ക് അനുഭവം കൊണ്ടറിയാമല്ലൊ. ഇതെല്ലാം ജനാധിപത്യത്തിന്റെ, പ്രത്യേകിച്ച് ഒരു സോഷ്യലിസ്റ്റ് വ്യവസ്ഥിതിയുടെ ചീത്ത വശങ്ങളാണ്. അനുഭവിക്കുക. രാഷ്ട്രീയ ഇടപെടലിന്റെ കാര്യത്തിൽ ഒരു പരിധിവരെ പരാതികൾ ശരിയാണ് എന്നു പറയാം. പക്ഷെ ഇപ്പോൾ കേരളം രാഷ്ട്രീയവൽക്കരിക്കപ്പെട്ട ഒരു സംസ്ഥാനമായി മാറുന്ന സാഹചര്യത്തിൽ അതിനെപ്പറ്റി ഒന്നും പറയാനില്ല. രാഷ്ട്രീയം മാത്രമല്ല മതവും ജാതിയും നമ്മുടെ ജീവിതത്തെ വല്ലാതെ സ്വാധീനിക്കുന്നുണ്ട്. അത് ജീവിതത്തിന്റെ എല്ലാ തുറകളിലും പ്രതിഫലിക്കുന്നുവെന്നു മാത്രം.\nസാഹിത്യ അക്കാദമി അടച്ചു പൂട്ടണമെന്ന് പുനത്തിൽ കുഞ്ഞബ്ദുള്ള പറഞ്ഞിട്ടുണ്ടെങ്കിൽ അദ്ദേഹത്തിന് ഇപ്പോൾ അങ്ങിനെ തോന്നുന്നുവെന്നു മാത്രമേയുള്ളു. നോവലിന് കേന്ദ്ര സാഹിത്യ അക്കാദമി അവാർഡും, മൂന്നു വകുപ്പുകളിലായി (നോവൽ, ചെറുകഥ, യാത്രാവിവരണം) മുന്നു കേരള സാഹിത്യ അക്കാദമി അവാർഡുകൾ കൈപ്പറ്റിയതിനുശേഷം പറയാവുന്ന ഒരേയൊരു കാര്യം ഇനി അക്കാദമികൾ അടച്ചുപൂട്ടണമെന്നുതന്നെയാണ്. അക്കാദമിയുടെ ചെറുകഥയ്ക്കുള്ള അവാർഡ് അദ്ദേഹത്തിന് ലഭിച്ചത് 1975ലാണ്. മലയാള ചെറുകഥയെ പുതിയ ഭാവതലങ്ങളിലേയ്ക്കുയർത്തി ആസ്വാദകരുടെ ഹരമാക്കി മാറ്റിയ എം.ടി.യ്ക്ക് അക്കാദമി അവാർഡ് ലഭിച്ചത് 1986ൽ മാത്രമാണ്. ഇതുതന്നെയാണ് നോവലിന്റെയും സ്ഥിതി. പുനത്തിലിനേക്കാൾ മുതിർന്നവരും പ്രഗൽഭരുമായവർ ക്യൂവിൽ നിൽക്കുമ്പോഴാണ് അക്കാദമി അദ്ദേഹത്തിന് അവാർഡ് സമ്മാനിയ്ക്കുന്നത്. സമസ്തകേരള സാഹിത്യ പരിഷത്തിന്റെയും മറ്റു പല അവാർഡുകളുടെയും സ്ഥിതി ഇതുതന്നെ. അദ്ദേഹത്തിന്റെ അഭിപ്രായം അത്ര ഗൗരവമായി എടുക്കേണ്ടതില്ല എന്നാണ് എന്റെ അഭിപ്രായം.\nഅക്കാദമി അവാർഡുകൾ നിരസിക്കുന്നതും സ്വീകരിച്ചവ തിരിച്ചു കൊടുക്കുന്നതും ഒരു വലിയ കാര്യമാണെന്ന് തോന്നുന്നില്ല. ശ്രീ കെ.പി. അപ്പനും ഡോ. അയ്യപ്പപ്പണിക്കരുമൊഴികെ മറ്റുള്ളവരെല്ലാം തന്നെ അതൊരു പബ്ലിസിറ്റി സ്റ്റണ്ടായിത്തീരാൻ വേണ്ടി ചെയ്തിട്ടുള്ളതാണ്. ശ്രീ കെ.പി. അപ്പൻ മാത്രമാണ് ഒരു അവാർഡും സ്വീകരിക്കില്ലെന്ന തത്വത്തിൽ അവാർഡുകൾ നിരസിച്ചത്. ഡോ. അയ്യപ്പപ്പണിക്കരും അതൊരു വെറും സ്റ്റണ്ടാക്കാൻ ശ്രമിച്ചിട്ടില്ല. താമസിച്ചു ലഭിക്കുന്ന പുരസ്‌കാരങ്ങൾ ഒട്ടും പ്രശംസനീയമല്ല. ഇവരോടുള്ള ബഹുമാനം നമുക്ക് അവാർഡുകൾ നിരസിക്കുന്ന മറ്റെഴുത്തുകാരോട് തോന്നാതിരിക്കാൻ കാരണവും ഇതാണ്.


യുവനടിയെ തട്ടിക്കൊണ്ടു പോയി ഉപദ്രവിച്ച കേസിലെ പ്രതിയായ നടന് ദിലീപ് ജാമ്യത്തില് ഇറങ്ങിയതോടെ പ്രോസിക്യൂഷനും പ്രതിഭാഗവും കരുതലോടെ നീക്കം തുടങ്ങി. ഹൈക്കോടതിയുടെ ജാമ്യ വ്യവസ്ഥകള് ലംഘിക്കാതെ സിനിമാ രംഗത്തു തിരിച്ചുവരാനുള്ള നീക്കമാണു ദിലീപ് നടത്തുന്നത്. ദിലീപ് ജയിലിലായതോടെ ഷൂട്ടിങ് മുടങ്ങിയ രണ്ടു സിനിമകള് പൂര്‍ത്തിയാക്കുന്നതിനാണ് ആദ്യ പരിഗണന. അന്വേഷണം അനന്തമായി നീണ്ടുപോവാതെ തെളിവുകള് ശാസ്ത്രീയമായി കൂട്ടിച്ചേര്‍ത്തു സമഗ്രമായ കുറ്റപത്രം സമര്‍പ്പിക്കാനാണു പൊലീസിന്റെ ശ്രമം.\nഏറെ ജനശ്രദ്ധ നേടിയ കേസില് പ്രത്യേക കോടതി സ്ഥാപിച്ചു വിചാരണ വേഗം പൂര്‍ത്തിയാക്കണമെന്നാണു പ്രോസിക്യൂഷന്റെ നിലപാട്. യുവനടി ഉപദ്രവിക്കപ്പെട്ട കേസായതിനാല് സ്ത്രീകള്‍ക്കെതിരായ അതിക്രമങ്ങള് വിചാരണ ചെയ്യുന്ന അഡീ. സെഷന്‍സ് കോടതിയാണ് ഈ കേസ് വിചാരണ ചെയ്യേണ്ടത്. കോടതിയില് വിസ്താരത്തിനിടയില് ഇരയ്ക്കു ബുദ്ധിമുട്ടുണ്ടാക്കുന്ന ചോദ്യങ്ങള് പ്രതിഭാഗം ഉന്നയിക്കാന് ഇടയുള്ളതിനാല് ഇത്തരം കേസുകളില് രഹസ്യ വിചാരണയ്ക്കാണു സാധ്യത.\nഅതേസമയം, നിലവില് സിനിമാ രംഗത്ത് ഒരു സംഘടനയുടെയും തലപ്പത്തേക്ക് ഇല്ലെന്ന് നടന് ദിലീപ്. നടി ആക്രമിക്കപ്പെട്ട കേസില് ജാമ്യം ലഭിച്ചതിന് പിന്നാലെ തിയറ്റര് ഉടമകളുടെ സംഘടനയായ ഫിലിം എക്‌സിബിറ്റേഴ്‌സ് യുണൈറ്റഡ് ഓര്‍ഗനൈസേഷന് ഓഫ് കേരളയുടെ പ്രസിഡന്റായി ദിലീപിനെ വീണ്ടും തെരഞ്ഞെടുത്തിരുന്നു. എന്നാല് സംഘടനയുടെ തലപ്പത്തേക്ക് വരാനില്ലെന്ന് ഇന്നാണ് ദിലീപ് വ്യക്തമാക്കിയത്.\nസംഘടനയ്ക്ക് എല്ലാ പിന്തുണയും നല്‍കുമെന്നും പ്രസിഡന്റ് സ്ഥാനത്തേക്ക് വീണ്ടും തെരഞ്ഞെടുത്തതില് നന്ദിയുണ്ടെന്നും പറഞ്ഞാണ് ഫിയോകിന്റെ യോഗതീരുമാനത്തെ ദിലീപ് നിരസിച്ചത്. ഫിയോകിന്റെ ഭാരവാഹികള്‍ക്ക് നല്‍കിയ കത്തിലാണ് ദിലീപ് ഇക്കാര്യം വ്യക്തമാക്കിയത്. നിലവില് ഒരു സംഘടനയിലും പദവി ആഗ്രഹിക്കുന്നില്ലെന്നും ദിലീപ് കത്തില് വ്യക്തമാക്കുന്നു. ജാമ്യം ലഭിച്ച് മണിക്കൂറുകള്‍ക്കകമാണ് യോഗം ചേര്‍ന്ന് ദിലീപിനെ ഫിയോകിന്റെ തലപ്പത്തേക്ക് തിരിച്ചുകൊണ്ടുവന്നത്. ഇതാണ് അദ്ദേഹം നിരസിച്ചതും. ആന്റണി പെരുമ്പാവൂരാണ് ഫിയോകിന്റെ വൈസ് പ്രസിഡന്റ്.


Peptic ulcer: Easy Management\n25 Jun 2020 by Dr. Tony Thomas MD (Ay)\nവയറ്റിലെ അള്‍സര്, പരിഹാരം എളുപ്പം\nഎറണാകുളത്ത് വീടുള്ള ഞാൻ പ്രമേഹത്തിൽ സ്‌പെഷ്യലൈസ് ചെയ്യാം എന്നൊക്കെ കരുതി പ്രാക്ടീസ് ആരംഭിച്ചത് പാലക്കാട് കൊടുവായൂരാണ്. പ്രാക്ടീസ് തുടങ്ങി കുറച്ച് കഴിഞ്ഞപ്പോൾ തന്നെ എനിക്കൊരു കാര്യം വ്യക്തമായി. നെഞ്ചെരിച്ചിൽ, വയറ് വേദന മുതലായ ദഹന സംബന്ധിയായ രോഗങ്ങളിൽ ശ്രദ്ധിക്കുന്നതാണ് കൂടുതൽ നല്ലതെന്ന്. കാരണം വളരെ ലളിതമാണ്, അവിടുത്തെ ഭക്ഷണ ശൈലി തന്നെ. എൻ്റെ തന്നെ ചെറിയൊരു ഉദാഹരണം പറയാം.\nചെറുപ്പം മുതൽ തന്നെ രുചിച്ചറിഞ്ഞ ഒരു കോമ്പിനേഷനാണ് അപ്പവും സ്റ്റൂവും അല്ലെങ്കിൽ അപ്പവും മുട്ടക്കറിയും. കൊടുവായൂരിൽ വച്ച് ഹോട്ടലുകാരൻ കഴിക്കാൻ അപ്പമുണ്ട് എന്ന് പറഞ്ഞപ്പോൾ ആ പഴയ രുചിക്കൂട്ടുകൾ വായ്ക്കുള്ളിൽ കപ്പലോടിച്ച് തുടങ്ങിയിരുന്നു. അപ്പത്തിന് കറി ചോദിച്ചപ്പോൾ നമ്മൾ ദോശക്ക് കൂട്ടുന്ന ചമ്മന്തി, ഇരട്ടി എരിവോട് കൂടി എൻ്റെ മുന്നിൽ പ്രത്യക്ഷപ്പെട്ടു. 'ഹോ! എന്തൊരു ദാരിദ്ര്യം' എന്നാണ് എനിക്കാദ്യം തോന്നിയത്. എന്നിരുന്നാലും നല്ല വിശപ്പുള്ളതിനാൽ ഞാൻ ആസ്വദിച്ച് ഭക്ഷിച്ചു. ചുറ്റുമുള്ള ഭൂരിഭാഗം പേർ കഴിക്കുന്ന പോലെ 'side dish' ആയി പക്കവടയും അതിൻ്റെ സ്പെഷ്യൽ മാസാലപ്പൊടിയും മേടിച്ചു തട്ടി. തുടർന്നുള്ള ദിവസങ്ങളിലും ഞാൻ ഏകദേശം അതേ കോമ്പിനേഷൻ തന്നെ കഴിച്ചു. കുറച്ച് ദിവസം കഴിഞ്ഞപ്പോൾ എനിക്ക് വയറ്റിൽ എരിച്ചിലായി, വേദനയായി, വിശപ്പ് കുറഞ്ഞു, ആകെ കുഴപ്പമായി. പെട്ടെന്ന് തന്നെ ആ സത്യം ഞാൻ മനസ്സിലാക്കി, എനിക്ക് peptic ulcer-ൻ്റെ തുടക്കമാണെന്ന്.\nസുദീർഘമായ മുഖവുരയ്ക്ക് ശേഷം ഇനി കാര്യത്തിലേക്ക് വരാം. ഞാൻ ചെയ്ത പോലെ തുടർച്ചയായി അധികം എരിവും പുളിയുമുള്ള, ഉൾപ്പുഴുക്കുണ്ടാക്കുന്ന തരം ആഹാരം കഴിക്കുക, H-Pylori എന്ന ബാക്ടീരിയ വയറ്റിൽ അധികമായി കാണുക, തുടർച്ചയായുള്ള വേദന സംഹാരി പോലുള്ള മരുന്നുകളുടെ ഉപയോഗം, തമ്മിൽ ചേരാത്ത വിരുദ്ധാഹാരങ്ങൾ സേവിക്കുക, പുകവലി, മദ്യപാനം, ക്രമവിരുദ്ധമായ ആഹാരശീലങ്ങൾ, ഉറക്കക്കുറവ്, മാനസിക സമ്മർദ്ദം മുതലായ കാരണങ്ങളാൽ ഒരുവനിൽ Peptic ulcer രൂപപ്പെടാം.\nഇക്കാരണങ്ങളാൽ നാം കഴിക്കുന്ന ആഹാരത്തെ ദഹിപ്പിച്ച് ഉപയോഗയോഗ്യമാക്കാൻ നമ്മുടെ ശരീരത്തിനെ സഹായിക്കുന്ന 'ജഠരാഗ്നി' ക്രമാതീതമായി വർദ്ധിക്കുന്നു. ജഠരാഗ്നി എന്നത് ദഹന സംബന്ധിയായി വയറ്റിൽ ഉത്പാദിപ്പിക്കപ്പെടുന്ന hydrochloric acid, മറ്റ് enzyme എന്നിവയായി കണക്കാക്കാമെങ്കിലും,ആയുര്‍വേദത്തില് അത് കുറേകൂടി വ്യാപ്തിയുളള ഒരു ശാസ്ത്ര പദമാണ്. ശരീരത്തെ പ്രവർത്തനയോഗ്യമാക്കുന്ന ത്രിദോഷങ്ങളായ വാതപിത്തകഫങ്ങളിൽ പിത്തത്തിൻ്റെ5വ്യത്യസ്ത ഭേദങ്ങളിൽ ഒന്നാണ് ജഠരാഗ്നി. ജഠരാഗ്നി പിത്തത്തിൻ്റെ ഭാഗമായതിനാലും പിത്തം അഗ്നിയുടെ പ്രതിബിംബമായതിനാലും അത് ക്രമാതീതമായി വർദ്ധിക്കുമ്പോൾ വയറ്റിൽ തീ കത്തുന്ന തരത്തിൽ എരിച്ചിലും തീ മുകളിലേക്ക് കേറുന്ന തരത്തിൽ പുളിച്ച് തികട്ടലും, ദഹനമില്ലായ്മ, രുചിക്കുറവ് മുതലായ മറ്റ് ലക്ഷണങ്ങളും ഉണ്ടാകുന്നു. ഇത് 'അമ്ലപിത്തം' എന്ന രോഗാവസ്ഥയാണ്. ഇങ്ങനെ കുറച്ചധികം നാൾ തുടർന്നാൽ തീ കൊണ്ടാൽ ശരീരത്തിൽ പൊളളലുണ്ടായി അത് പുണ്ണാകുന്ന പോലെ നമ്മുടെ ദഹനേന്ദ്രിയത്തിലും പുണ്ണ് അഥവാ അള്‍സര് (ulcer) രൂപപ്പെടുന്നു.\nപുണ്ണ് എവിടെ രൂപപ്പെടുന്നു എന്നതിനനുസരിച്ച് അവയുടെ പേരും മാറുന്നു. വയറ്റിലാണെങ്കിൽ gastric ulcer എന്നും ചെറുകുടലിൻ്റെ ആദ്യ ഭാഗത്താണെങ്കിൽ duodenal ulcer എന്നും വിളിക്കുന്നു. ഈ രണ്ട് രോഗാവസ്ഥകളെ ഒരുമിച്ച് വിശേഷിപ്പിക്കുന്ന പേരാണ് Peptic ulcer എന്നത്.\nഎരിയുന്ന തരത്തിലുള്ള വയറ് വേദന, വയറ് വീർപ്പ്, ഛർദ്ദിക്കാൻ വരുക (ഓക്കാനം), ഇരുണ്ട നിറത്തിലുള്ള മലവിസർജജനം, ശരീര ഭാരം കുറയുക/ കൂടുക മത്രലായവ Peptic ulcer ൻ്റെ സാമാന്യ ലക്ഷണങ്ങളാണെങ്കിലും വയറ്റിലും ചെറുകുടലിലെയും പുണ്ണുകൾക്ക് പ്രത്യേകം ചില ലക്ഷണങ്ങൾ പറയപ്പെടുന്നുണ്ട്.\nവയറ്റിലെ പുണ്ണിൽ, വേദന നെഞ്ചിൻ കൂടിൻ്റെ തൊട്ട് താഴെ (epigastric area എന്നറിയപ്പെടുന്ന ഭാഗത്ത്) കുത്തികയറുന്ന തരം വേദനയാണ് കൂടതലായി കാണുക. വേദന ആഹാരം കഴിച്ച ഉടനെയോ അല്ലെങ്കിൽ ഏകദേശം 1.5 മണിക്കൂറിനുള്ളിൽ അനുഭവപ്പെടാറുണ്ട്. വെറും വയറ്റിൽ വേദന സാധാരണ കാണാറില്ല. ആഹാരം കഴിച്ചതിന് ശേഷം ചിലരിൽ ഛർദ്ദി ഉണ്ടാകാറുണ്ട്. ഇത്തരം രോഗികളിൽ വിശപ്പ് കാണാറുണ്ടെങ്കിലും അവർക്ക് സ്ഥിരം കഴിക്കുന്ന അളവിൽ ഭക്ഷണം കഴിക്കാൻ സാധിക്കണമെന്നില്ല. അതിനാൽ തന്നെ ശരീരഭാരം കുറയാനുളള സാധ്യത അധികമാണ്.\nഎന്നാൽ ചെറുകുടലിലെ പുണ്ണിൽ വേദന നെഞ്ചിൻ കൂടിന് കുറച്ച് കൂടി താഴെയായി പേശികൾ വലിയുന്ന തരത്തിലാണ് കണ്ട് വരാറുള്ളത്. വയറ്റിലെ പുണ്ണിനെ അപേക്ഷിച്ച് ഈ വേദന കുറച്ച് കൂടി തീവ്രതയുള്ളതാണ്. ആഹാരം കഴിച്ച് 2.5 -3മണിക്കൂറിന് ശേഷമാണ് വേദന കാണാറുള്ളത്. വെറും വയറ്റിൽ വേദന അധികമായി അനുഭവപ്പെടാം. അതിനാൽ തന്നെ ഭക്ഷണം കഴിക്കുമ്പോൾ ഈ വേദനയുടെ കാഠിന്യം കുറയുകയും ചെയ്യുന്നു. ഭക്ഷണത്തിന് വേദനയെ സംഹരിക്കാനുള്ള കഴിവ് ഈ അവസ്ഥയിലുള്ളതിനാൽ ഇടയ്ക്കിടയ്ക്ക് ആഹാരം കഴിക്കാനുള്ള സാധ്യത വർദ്ധിക്കുകയാൽ രോഗിക്ക് ശരീര ഭാരം കൂടുന്നതായും കാണാറുണ്ട്. പുണ്ണിൽ നിന്ന് രക്തം സ്രവിക്കാനുള്ള സാധ്യത അധികമായതിനാൽ തന്നെ മലത്തിൽ രക്തത്തിൽ അംശം കാണാറുണ്ട്.\nആയുർവേദത്തിൽ വിശദീകരിച്ചിട്ടുള്ള 'അന്നദ്രവ ശൂല', 'പരിണാമ ശൂല' എന്നീ രോഗാവസ്ഥകൾ ആധുനിക വൈദ്യ ശാസ്ത്രം വിശദീകരിക്കുന്ന Peptic ulcer-ൻ്റെ രൂപഭേദങ്ങളാണ് എന്ന് നമുക്ക് മനസ്സിലാക്കാൻ സാധിക്കും. 'ശുല' എന്ന പദത്തിനർത്ഥം വേദന എന്നാണ്. ഇവിടെ പുണ്ണ് എന്നതിലുപരി അത് കാരണം ഉണ്ടാകുന്ന വേദനയെ അടിസ്ഥാനമാക്കിയാണ് രോഗ വിവരിച്ചിരിക്കുന്നത്.\nഅന്നദ്രവ ശൂലയിൽ വേദന എല്ലായിപ്പോഴും കാണുന്നു. ആഹാരം കഴിച്ചാലും കഴിച്ചത് ദഹിക്കുമ്പോഴും വയറ് ഒഴിഞ്ഞ് കിടക്കുമ്പോഴുമെല്ലാം വേദന അനുഭവപ്പെടുന്നു. 'പരിണാമം' എന്നാൽ ഒന്നിൽ നിന്ന് മറ്റൊന്നിലേക്കുള്ള മാറ്റം എന്നാണർത്ഥം. അതിനാൽ തന്നെ പരിണാമ ശൂലയിൽ ആഹാരം ദഹിക്കുമ്പോഴാണ് വേദന കൂടുതലായി കാണുക. ഇത് duodenal ulcer എന്ന രോഗാവസ്ഥയുടെ പ്രധാന ലക്ഷണം തന്നെയാണ്.\nPeptic ulcer മനുഷ്യൻ്റെ ദഹന വ്യവസ്ഥയിൽ വന്നിരിക്കുന്ന വ്യതിയാനങ്ങൾ കാരണം സംഭവിക്കുന്നവയാണ്. ചികിത്സ എപ്പോൾ തേടണം എന്നത് തീർത്തും രോഗി അനുഭവിക്കുന്ന ബുദ്ധിമുട്ടുകളുടെ തീവ്രത അനുസരിച്ച് ഇരിക്കും. എന്നാലും ഇത്തരം രോഗാവസ്ഥകൾ കൂടുതലായി വഷളാക്കുന്നതിന് മുമ്പ് തന്നെ കുറച്ചൊന്ന് ശ്രദ്ധിച്ചാൽ ആശുപത്രികളെ ആശ്രയിക്കുന്നത് നമുക്ക് ഒരു പരിധി വരെ കുറയ്ക്കാനാകും.\n1. അധികം എരിവ്, പുളി, തണുത്ത ആഹാരം, വറുത്ത ആഹാരം, ഗ്യാസ് ഉണ്ടാക്കുന്ന തരം ആഹാരം എന്നിവയുടെ ഉപയോഗം ഒഴിവാക്കുക.\n2. ഭക്ഷണം കഴിക്കുമ്പോൾ ആദ്യം മധുരമുളള ആഹാരം കഴിക്കാൻ ശ്രദ്ധിക്കുക.\n3. വിശക്കുമ്പോൾ തന്നെ ആഹാരം കഴിക്കുക. പ്രധാന ആഹാരം കഴിക്കാൻ സാധിക്കുന്നില്ലെങ്കിൽ ലഘുവായ എന്തെങ്കിലും കഴിക്കുന്നതാണ് നല്ലത്. വിശക്കുമ്പോൾ വെള്ളം കുടിക്കുന്ന രീതി പലരിലുമുണ്ട്. ദഹന വ്യവസ്ഥ കൃത്യമല്ലാത്തവരിൽ ജഠരാഗ്നി ശരിയായ രീതിയിൽ പ്രവർത്തനക്ഷമമല്ല. അത്തരക്കാർ വിശക്കുമ്പോൾ വെള്ളം കുടിച്ചാൽ അത് ദഹനപ്രക്രിയയെ വീണ്ടും താളം തെറ്റിക്കാനെ സഹായിക്കുകയുള്ളു. ചെറിയൊരു തീ മാത്രമുള്ളപ്പോൾ അതിലേക്ക് വെള്ളം ഒഴിക്കുന്നതും ചുള്ളികമ്പുകളിടുന്നതും തമ്മിൽ വ്യത്യാസമുളളത് പോലെ തന്നെയാണ് ഇവിടെയും.\n4. ദഹനപ്രക്രിയയെ നന്നാക്കുന്ന തരത്തിലുള്ള യോഗ ചെയ്യുന്നതും സഹായകരമാണ്. വജ്രാസനം, പവനമുക്താസനം എന്നീ യോഗാസനങ്ങൾ വളരെ ഗുണം തരുന്നവയാണ്.\n5. കൊത്തമല്ലി ചേർത്ത് വെള്ളം തിളപ്പിച്ച് കുടിക്കുന്നത് രോഗകാരണമായ വർദ്ധിച്ചിരിക്കുന്ന പിത്തത്തിനെ ക്രത്യമായി നിലനിർത്തി ദഹനം ശരിയാക്കാൻ സഹായിക്കുന്നു.\n6. അധികം പുളിക്കാത്ത മോരോ തൈരോ കൂട്ടി ചോറുണ്ണുന്നതും നല്ല ഫലം തരാറുണ്ട്. എന്നാൽ തൈര് രാത്രി ഉപയോഗിക്കാതിരിക്കാൻ ശ്രദ്ധിക്കേണ്ടതാണ്.\n7. പുകവലി, മദ്യപാനം മുതലായ ദുശ്ശീലങ്ങള് പൂർണ്ണമായും ഒഴിവാക്കുക.\nവേഗം തന്നെ ചികിത്സിച്ചില്ലെങ്കിൽ വയറ്റിലെ പുണ്ണ് ക്യാൻസറായി മാറും എന്ന് പൊതുവിൽ പറയാറുണ്ട്. എന്നാൽ മിക്ക പുണ്ണും ക്യാൻസർ ആകാറില്ല. സ്വീഡനിൽ നടന്ന ഒരു പഠനം പ്രകാരം 1.8 - 2% ആളുകൾക്ക് മാത്രമാണ് പുണ്ണ് ക്യാൻസറായി മാറുന്നത്. ഇതിൽ തന്നെ ചെറ്കുടലിൽ ഉള്ള പുണ്ണ് അർബുദമായി മാറാനുള്ള സാധ്യത വെറും 0.6% മാത്രമാണ്.\nപുണ്ണ്, ക്യാൻസർ എന്നിവയിൽ ലക്ഷണങ്ങൾ ഒരേ പോലെ കാണുറുണ്ട് എന്നത് മിക്കപ്പോഴും വിദഗ്ധ പരിശോധന നിർബന്ധമാക്കുന്നു. രക്തം ഛർദ്ദിക്കുക, കറുത്ത നിറത്തിലുള്ള മലം വിസർജജനം, വല്ലാണ്ട് ക്ഷീണിക്കുക, സാധാരണ അളവിൽ കഴിക്കാൻ പറ്റാതെ വരിക, ഹൃദയമിടിപ്പ് കൂടുക എന്നിവ പലപ്പോഴും ക്യാൻസറുമായി ബന്ധപ്പെട്ട ലക്ഷണങ്ങളുമാകാം.\nപുണ്ണുള്ളവർ വൈദ്യ നിർദ്ദേശത്തിനെതിരായി തുടർന്നും മദ്യം, പുകവലി മുതലായ ശീലങ്ങളൾ തുടർന്നാൽ അത് അർബുദമായി മാറുവാനുള്ള സാധ്യതകൾ വർദ്ധിക്കുന്നു. പുണ്ണ്, ക്യാൻസർ എന്നിവ തമ്മിൽ വേർതിരിച്ചറിയാൻ അടിസ്ഥാന പരിശോധനയായി endoscopy ചെയ്യേണ്ടതാണ്. പുണ്ണുളവർ കൃത്യമായ ചികിത്സയും ആഹാര - ജീവിത ശൈലികളിൽ വേണ്ട മാറ്റം വരുത്തുകയും ചെയ്യുകയാണെങ്കിൽ വയറ്റിലെ പുണ്ണ് അർബുദമാകാനുള്ള സാധ്യത വളരെ കുറയും.\nവയറ്റിൽ ബുദ്ധിമുട്ടുകൾ തോന്നുമ്പോൾ, നാം അതിന് മുമ്പ് എന്താണ് കഴിച്ചതെന്ന് വിശകലനം ചെയ്ത്, ചേരാത്തവയാണെങ്കിൽ തുടർന്ന് അവയെ മാറ്റി നിറുത്താൻ ശ്രദ്ധിക്കുക. അത്യാവശ്യമെങ്കിൽ മടിക്കാതെ വൈദ്യസഹായം തേടുക. ദഹനവ്യവസ്ഥ നന്നായി നിലനിർത്താനുള്ള മാറ്റങ്ങൾ ജീവിതത്തിൽ വരുത്തുക. നല്ല ഉറക്കത്തോടും, വ്യായാമത്തോടും, സന്തോഷത്തോടും കൂടി ജീവിക്കുക. ഇത്രയൊക്കെ ആയാൽ Peptic ulcer എന്ന എരിയുന്ന നോവിനെ നമുക്ക് വിജയകരമായി നമ്മുടെ പടിക്ക് പുറത്ത് നിറുത്താനാകും.


യുഎഇയില് നിന്നും ഇന്ത്യയിലേക്ക് പോകാന് ഇനി എംബസ്സിയിലോ കോണ്‍സുലേറ്റിലോ പേര് റജിസ്റ്റര് ചെയ്യണ്ട : ദുബായ് എയര്‍പോര്‍ട്ട് വഴി നാട്ടിലേക്ക് പോകുന്നവര്‍ക്ക് കൊവിഡ് പരിശോധന വേണ്ട – Jaihind TV\nയുഎഇയില് നിന്നും ഇന്ത്യയിലേക്ക് പോകാന് ഇനി എംബസ്സിയിലോ കോണ്‍സുലേറ്റിലോ പേര് റജിസ്റ്റര് ചെയ്യണ്ട : ദുബായ് എയര്‍പോര്‍ട്ട് വഴി നാട്ടിലേക്ക് പോകുന്നവര്‍ക്ക് കൊവിഡ് പരിശോധന വേണ്ട\nദുബായ് : ഇന്ത്യ-യുഎഇ എയര്‍ബബിള് കരാര് ഒപ്പുവച്ചതു മൂലം, യുഎഇയില് നിന്നും നാട്ടിലേക്ക് മടങ്ങേണ്ടവര്‍ക്ക് ഇനി എംബസ്സിയിലോ കോണ്‍സുലേറ്റിലോ പേര് റജിസ്റ്റര് ചെയ്യേണ്ടതില്ല. ദുബായ് ഇന്ത്യന് കോണ്‍സുലേറ്റാണ് ഇക്കാര്യം അറിയിച്ചത്. ഇതോടെ, മറ്റു വിമാനക്കമ്പനികളുമായി നേരിട്ടു ടിക്കറ്റ് ബുക്കിങ് നടത്താനാകും. അതേസമയം, ഡല്‍ഹി എയര്‍പോര്‍ട്ട് വെബ്‌സൈറ്റായ, എയര് സുവിധയില് പേര് റജിസ്ട്രര് ചെയ്യണം.\nകൂടാതെ, ഇന്ത്യയിലേക്ക് ദുബായ് രാജ്യാന്തരവിമാനത്താവളം വഴി പോകുന്നവര്‍ക്ക് കോവിഡ് പരിശോധന നിര്‍ബന്ധമില്ലെന്ന് എയര് ഇന്ത്യ എക്‌സ്പ്രസ് അധികൃതര് അറിയിച്ചു. ഇത് ഏറെ മലയാളികള്‍ക്ക് ആശ്വാസകരമാണ്. എന്നാല്, അബുദാബി, ഷാര്‍ജ വിമാനത്താവളങ്ങളില് നിന്ന് പോകുന്നവര്‍ക്ക് പിസിആര് ടെസ്റ്റ് നിര്‍ബന്ധമാണ്. അതേ സമയം ഇന്ത്യ വഴി കണക്ഷന് വിമാനങ്ങളില് പോകുന്നവര്‍ക്ക് 96 മണിക്കൂര് സമയപരിധിയിലുള്ള കോവിഡ് പരിശോധനാ ഫലം ഹാജരാക്കണം.\nഇന്ത്യയില് നിന്നു വിദേശത്തേയ്ക്കുള്ള സാധാരണ വിമാന സര്‍വീസ് സെപ്റ്റംബര് 30 വരെ പുനരാരംഭിക്കില്ലെന്നും ഡിജിസിഎ വ്യക്തമാക്കിയതായി എയര് ഇന്ത്യാ അധികൃതര് അറിയിച്ചു. എന്നാല് വന്ദേ ഭാരത് മിഷന് പദ്ധതി പ്രകാരമുള്ള വിമാനങ്ങളും കാര്‍ഗോ വിമാന സര്‍വീസും തുടരും. കൊവിഡ് വ്യാപനത്തെ തുടര്‍ന്ന് മാര്‍ച്ച് 23നായിരുന്നു ഇന്ത്യയില് നിന്ന് രാജ്യാന്തര വിമാന സര്‍വീസ് നിര്‍ത്തിയത്.


കൈപ്പള്ളി :: Kaippally: November 2008\n9 Comments Labels Democracy, ഇന്ത്യ\nCreated by Kaippally On: 11/28/2008 07:43:00 PM\nOur nation is in the midst ofadisasterous reality. The reality of terrorism. This is not the first time foreigners have unleashed ruthless violence on our land and our people in the name of some utopian concept. We have survived such attacks before, and we can survive this one too. This is the moment we have to unite to stand by our men in uniform and our forces. This is the moment to shed our caste, class and creed identities. If ever there isaneed to unite, it is at times like this. Let us also remember that this is not the moment to reap political gains from this misery. There will be those who stand in the periphery and accuse our forces for their misgivings. I urge them to show compassion and hold their peace till we can recuperate from our grief.\n5 Comments Labels ഇന്ത്യ\nCreated by Kaippally On: 11/25/2008 11:07:00 AM\nഇന്ത്യയേ കുറിച്ചു് Goldman Sachs നടത്തിയ പഠനത്തിന്റെ ചില ഭാഗങ്ങളുടെ സംക്ഷുപ്ത രൂപമാണു് ഈ ലേഖനത്തിന്റെ അടിസ്ഥാനം.\nGoldman Sach Global Economics Paper No: 169\n2050യിൽ ഇന്ത്യ ഒരു സമ്പന്ന രാഷ്ടരമായി മാറാനുള്ള നിർദ്ദേശങ്ങളാണു് ഇതിൽ വിവരിക്കുന്നതു്. ഓരോ ഇന്ത്യൻ വിദ്ധ്യാർത്ഥിയും അദ്ധ്യാപകനും സാമുഹിക സേവകനും രാഷ്ട്രീയക്കാരനും വായിച്ചിരിക്കേണ്ട ഒന്നാണു് എന്നിതിനെ വിശേഷിപ്പിക്കാം. അതിൽ നിന്നും ഭരണം, വിദ്ധ്യാഭ്യാസം, ഉപരിപഠനം, കൃഷി എന്നി ഭാഗളെകുറിച്ചാണു് ഞാൻ ഈ ലേഖനം തയ്യാറാക്കിയിരിക്കുന്നതു്.\nGSന്റെ പഠനത്തിൽനിന്നും പല മാദ്ധ്യമങ്ങളും ഇന്ത്യക്കാരെ സുഖിപ്പിക്കുന്ന ചില വാചകങ്ങൾ മാത്രം പെരുപ്പിച്ചു കാണിക്കുകയുണ്ടായി. എന്നാൽ ഇതിൽ പ്രധാന വിഷയങ്ങൾ പലതും ശ്രദ്ദിക്കപ്പെടാതെപോയി.\n2050ൽ ഇന്ത്യയുടെ സാമ്പത്തിക നിലവാരം നാല്പതു മടങ്ങു വലുതാകാൻ സാദ്ധ്യത കാണുന്നു. പക്ഷെ ഇപ്പോൾ പൊയിക്കൊണ്ടിരിക്കുന്ന വിധത്തിൽ പോയാൽ ആവില്ല. അതിനു് ചില മാറ്റങ്ങൾ ആവശ്യമാണു്.\nഭരണ വ്യവസ്തിധി മെച്ചപ്പെടുത്തണം. മറ്റെല്ലാ പ്രശ്നങ്ങളേ കാൾ ഒന്നാം സ്ഥാനം നമ്മുടെ ഭരണ വ്യവസ്ഥിധിയാണു്. നല്ല ഭരണം ഇല്ലെങ്കിൽ നിയമങ്ങളും ചിട്ടകളും പ്രാബല്യത്തിൽ കൊണ്ടുവരാൻ കഴിയില്ല. വിദ്ധ്യാഭ്യാസം, പൊതു മരാമത്തു്, ആരോഗ്യം തുടങ്ങി മറ്റെല്ലാ മേഖലകളേയും ബാദിക്കുന്ന ഒന്നാണു് ഇതു്. നല്ല ഭരണം കഴ്ചവെക്കുന്നതിന്റെ തടസങ്ങൾ ഇവയാണു്:\nതിരഞ്ഞെടുത്ത ജനപ്രതിനിധികൾക്ക് അവരവരുടെ മണ്ടലങ്ങളോടുപോലും പ്രതിബദ്ധത ഇല്ല. ജനങ്ങളും പ്രതിനിധികളും തമ്മിൽ വിനിമയ ബന്ധം ഇല്ലാത്തതിനാൽ അവർ നിരുത്തരവാദപരമായ നിലപാടു് സ്വീകരിച്ചു പോരുന്നു.\nജനങ്ങൾ അവരുടെ ആവശ്യങ്ങൾക്കുവേണ്ടി സംഘടിച്ചു് നല്ല സേവനം ഭരണാധികാരികളിൽ നിന്നും ചോദിച്ചു വാങ്ങാറില്ല. (ജനാതിപത്യ ബോധം താരതമ്യേന വളരെ കൂടുതൽ ഉള്ളതിനാൽ കേരളത്തിൽ ഇതൊരു പ്രശ്നമാണെന്നു തോന്നുന്നില്ല.)\nതിരഞ്ഞെടുപ്പുകൾ പലപ്പോഴും ജാതിയുടെയും മതത്തിന്റേയും അടിസ്ഥാനത്തിലായതിനാൽ, തിരഞ്ഞെടുപ്പിൽ വിജയിക്കുന്നതു് ജനസേവനത്തിനല്ല മറിച്ചു് സ്വജനപക്ഷപാതപരമായി ജോലികളും കരാറുകളും ഉറപ്പുവരുത്താനാണു്. സ്വന്തം കാര്യങ്ങൾക്കായി നിയമങ്ങൾ നടപ്പാക്കുന്ന സർക്കാറിന്റെ ജനസേവന പങ്ക് ഇതുവഴി ജനങ്ങൾക്കിടയിൽ അവ്യക്തമായി തീരുന്നു.\nഇതിനു് പരിഹാരം ജനങ്ങൾക്ക് സർക്കാറിന്റെ പ്രവർത്തനങ്ങളുടെ വിശതാംശം മനസിലാക്കാൻ അവസരം കൊടുക്കുക വഴിയാണു്. സർക്കാർ ജനങ്ങളോടു അവരുടെ നടത്തിപ്പുകളുടെ കണക്കും കാര്യങ്ങളും വ്യക്തമാക്കുക. 2005ൽ നിയമമായ The Right to Information Act ഇതിനു് ഒരു പരിഹാരമാണു്. പക്ഷെ പല സർക്കാർ സ്ഥാപനങ്ങളും വിവരങ്ങൾ ഇപ്പോഴും internetൽ പ്രസിദ്ധീകരിക്കുന്നില്ല. Internetൽ വിവരങ്ങൾ പ്രസിദ്ദികരിക്കുന്നതു വഴി ജനങ്ങൾക്ക് സർക്കാറിന്റെ പ്രവർത്തനങ്ങൾ കൂടുതൽ ശ്രദ്ധിക്കാൻ കഴിയും.\nഭാരതത്തിന്റെ ഭരണ സവിധാനത്തിന്റെ പാളിച്ചകൾക്കു് കാരണം ജനാതിപത്യം തന്നെയാണെന്നു ചിലർ പറയുന്നു. പക്ഷെ GS ന്റെ പഠനത്തിൽ പറയുന്നതു് ജനാതിപത്യത്തിന്റെ ദുരുപയോഗം മൂലമാണു് ഇതു സംഭവിക്കുന്നു എന്നാണു്. ഒരു നല്ല ജനാതിപത്യ രാഷ്ട്രത്തിലെ ജനതക്ക് സർക്കാറിന്റെ നടപടികൾ പരിശൊധിക്കാനും മാറ്റങ്ങൾ ഉപദേശിക്കാനും സവിധാനം ഉണ്ടായിരിക്കണം.\nഇന്ത്യയുടെ ഏറ്റവും മികച്ച ആസ്തി ഇന്ത്യയിലെ അഭ്യസ്തവിദ്യരായ ജനതയാണെങ്കിലും, 40% ജനങ്ങളും നിരക്ഷരരാണെന്നുള്ള വസ്തുത തള്ളിക്കളയാനാവില്ല. ഏകദേശം 440,000,000 ജനങ്ങൾ നിരക്ഷരരാണു്. വിദ്ദ്യാഭ്യസത്തിനായി ഇന്ത്യ കൂടുതൽ പണം ചിലവാക്കണം. ഈ മേഖലയിൽ മാറ്റങ്ങൾ വരുത്തിയില്ലെങ്കിൽ 2050ൽ ഇന്ത്യ എത്തേണ്ട സ്ഥാനത്ത് എത്തീയെന്നിരിക്കില്ല.\nഭാരത സർക്കാറിന്റെ കണക്കുകൾ പ്രകാരം ഇന്ത്യയിൽ 94% ഗ്രാമവാസികളും പ്രൈമറി സ്കൂളിന്റെ 1Kmനുള്ളിൽ ആണു താമസിക്കുന്നതു. 84% പേർ അപ്പർ പ്രൈമറി സ്കൂളിന്റെ 4Kmനുള്ളിലും. എങ്കിലും6വയസിനും 14 വയസിനും ഇടയിലുള്ള സ്കൂളിൽ പോകുന്ന കുട്ടികൾ 80% മാത്രം. ഈ കൂട്ടത്തിൽ ഇടക്കുവെച്ചു വിദ്ധ്യാഭ്യാസം നിർത്തുന്നവരുടെ എണ്ണവും അധികമാണു്. പല വിദ്ധ്യാലയങ്ങളിലും ഒരൊറ്റ അദ്ധ്യാപകൻ മാത്രമാണുള്ളതു്. ചില ഇടങ്ങളിൽ വിദ്ധ്യാർത്ഥികളുടെ എണ്ണം കൂടുതൽ. പെൺകുട്ടികളുടെ എണ്ണം പൊതുവേ കുറവാണു്. പല ഇടങ്ങളിലും സ്കൂൾ അദ്ധ്യാപകർ സ്കൂളുകളിൽ വരാറെ ഇല്ല.\nഇന്ത്യയിലെ പ്രാധമിക വിദ്ധ്യാഭായസ രംഗത്തു് മാറ്റങ്ങൾ വേണമെന്ന വസ്തുത മനസിലാക്കി സർക്കാർ പല പത്ഥതികളും നടപ്പാക്കികഴിഞ്ഞു. 2010നുള്ളിൽ ഇന്ത്യയിലെ 100% കുട്ടുകളും സ്കൂളിൽ ചേർക്കാനുള്ള നീക്കങ്ങൾ ആരംഭിച്ചുകഴിഞ്ഞു.\nബ്രസീൽ ചൈന, റഷ്യ, ഇന്ത്യ എന്നീ രാജ്യങ്ങളിൽ വിദ്ധ്യാഭ്യാസ രംഗത്തു് പെണ്ണ്കുട്ടികളും ആൺകുട്ടികളും തമ്മിലുള്ള എണ്ണത്തിലുള്ള വിത്യാസത്തിൽ ഏറ്റവും വലിയ അന്തരവു് കാണുന്നതു് ഇന്ത്യയിൽ തന്നെയാണു്.\nപ്രാധമിക വിദ്ധ്യാഭ്യാസം പ്രോത്സാഹിപ്പിക്കാൻ UNICEF ന്റെ സാമ്പത്തിക സഹായത്തോടെ പ്രവർത്തിക്കുന സംഘടനയാണു് "പ്രധം" (ഇന്ത്യയിലെ ഏറ്റവും വലിയ non-profit organisation). പ്രൈമറി സ്കൂളിൽ പഠിക്കുന്ന ഇരുപതു ലക്ഷത്തോളം വരുന്ന കുട്ടികളിൽ പകുതിയോളം കുട്ടികൾക്ക് എഴുതാനും വായിക്കാനും കഴിയില്ല എന്നാണു് "പ്രധം"ന്റെ കണ്ടെത്തൽ.\nഭാരതത്തിലെ ഉപരിപഠന മേഖല മെച്ചപ്പെടുത്താനുള്ള ആവശ്യം ഇപ്പോഴാണു് അനുഭവപ്പെട്ടുവരുന്നതു്. 2020നുള്ളിൽ ഉപരിപഠന വിദ്ധ്യാർത്ഥികളുടെ എണ്ണം ഒരു കോടിൽ നിന്നും മൂന്നോ നാലു മടങ്ങായി വർധിക്കും. ഭാരതത്തിൽ ഇന്ന് 350 യൂണിവേഴ്സിറ്റികൾ ആണുള്ളതു്. National Knowledge Commision 2016നുള്ളിൽ ഈ എണ്ണം 1,500 ആയി കൂട്ടാൻ സർക്കാറിനോടു് സുപാർശ്ശ ചെയ്തിട്ടുണ്ടു്. ലോക സരവകലാശലകളുടെ നിലവാരം അളക്കുന്നതിൽ ഷാങ്ങ്ഹയി ജിയാഓട്ടോങ്ങ് യൂണിവേഴ്സിറ്റി പേരുകേട്ട സ്ഥപനമാണു്. അവരുടെ 500 സരവകലാശലകളുടെ പട്ടികയിൽ ഇന്ത്യയിൽ അകെയുള്ള മൂന്നു യൂണിവേഴ്സിറ്റികളിൽ ഏറ്റവും ഉയർന്നതു് 301 ആം സ്ഥാനത്താണു്. അടുത്ത പത്തു വർഷത്തിനുള്ളിൽ ഈ എണ്ണം 20 ആയി കൂട്ടാൻ ഇന്ത്യ ഇപ്പോൾ ശ്രമിക്കുന്നുണ്ടു്.\n2020ൽ ഇന്ത്യയുടെ ഉപരിപഠന വിദ്ധ്യാഭ്യാസ നിലവാരം ഉയർത്തുന്നതിൽ വിദേശ സരവകലാശാലകളുടെ ഇന്ത്യൻ campus സ്ഥാപിക്കുന്നതു് അത്യാവശ്യമാണു്. ഇപ്പോൾ വിദേശ സർവകലാശലകളുടെ എണ്ണം വളരെ കുറവാണു്. വിദേശ സരവകലാശലകൾ സ്ഥാപിക്കാൻ പല ബുദ്ധിമുട്ടുകളും അവർ നേരിടുന്നതായി അറിയുന്നു.\nകാർഷിക മേഖല മെച്ചപെടുന്നതു് ഇന്ത്യയുടെ വളർച്ചാ നിരക്കു കുട്ടാൻ മാത്രമല്ല ഇന്ത്യയിൽ ദാരിദ്ര്യം കുറക്കാനും സഹായിക്കും. 60% തൊഴിലാളികളും കാർഷിക മേഖലയെ ആശ്രയിച്ച് ജീവിക്കുന്നവരാണു്. പക്ഷെ ഇവർ 1% മാത്രമാണു് സാമ്പത്തിക വളർച്ചയിൽ സംഭാവന ചെയ്യുന്നതു്. കാർഷിക വിളവുകൾ മറ്റു വികസിത രാജ്യങ്ങളെ കാൾ താഴെയാണു്. ഗ്രാമങ്ങൾ നഗരങ്ങളായി മാറിക്കൊണ്ടിരിക്കുന്ന ഇടങ്ങളിൽ, കൃഷിഭൂമി കെട്ടിട നിർമ്മാണത്തിനായി മാറ്റുന്നതും ഒരു പ്രശ്നമാണു്. വർഷങ്ങളായിട്ടുള്ള കൃഷിയുടെ ഫലമായി കൃഷി ഭൂമിയുടെ മണ്ണിന്റെ പുഷ്ടിയും നഷ്ടമാകുന്നു. ഇതു് വിളവിനെയും ബാദിക്കും.\nഇതിനുള്ള പ്രതിവിധികൾ: നികുതി ഇളവുകൊണ്ടും സബ്സിഡി നൾഗിയും പരിഹരിക്കാവുന്ന പ്രശ്നങ്ങളല്ല ഇവ. ഗതാഗതം, ജലശേഖര പത്ഥധി, വൈദ്യുതി, ധാന്യ സംഭരണം തുടങ്ങിയ മേഖലകളിൽ നിക്ഷേപം വർധിപ്പിക്കുക. വിളവു വർധിപ്പിക്കുവാനായി പുത്യ സാങ്കേതിക വിദ്യകൾ വികസിപ്പിക്കുക. കൃഷി ത്പന്നങ്ങളുടെ വില നിയന്ത്രണം നിർത്തുക. മറ്റു സംസ്ഥാനങ്ങളിലേക്ക് കയറ്റുമതി ചെയ്യുന്ന കൃഷി ഉത്പന്നങ്ങൾക്ക് നികുതിയും കസ്റ്റംസ് ഡ്യുട്ടികൾ പൂർണ്ണമായും ഒഴിവാക്കുക.\n(സമയക്കുറവുകൊണ്ടു് ഇത്രമാത്രം ക്ഷമിക്കുമല്ലോ )\n17 Comments Labels ആഗോളവല്കരണം, ഇന്ത്യ\nCreated by Kaippally On: 11/24/2008 01:20:00 PM\nരാമചന്ദ്രന് വെട്ടിക്കാട്ട്. കഴിഞ്ഞ postൽ comment അയി പറഞ്ഞു.\nഇനി ഇപ്പോള് കൈപ്പള്ളി പറയുന്നത് ആത്മാര്‍ത്ഥമായിട്ടാണെങ്കില് ഞാന് താങ്കളുടെ വികാരത്തെ മാനിക്കുന്നു. താങ്കള് സഗീറിനെ വരച്ച ചിത്രം പോസ്റ്റില് നിന്ന് നീക്കം ചെയ്യുക. അല്ലെങ്കില് കൈപ്പള്ളീ ഞാന് താങ്കളുടെ ആവിഷ്കാര സ്വാതന്ത്ര്യത്തിലിടപെടും. കമന്റ് ഓപ്ഷന് ഇല്ലാതാക്കുകയോ, മോഡറേഷന് വെക്കുകയോ ചെയ്യും വരെ. അതിനുള്ള നീയമം ഖത്തറിലുണ്ട്. ഇല്ലെങ്കില് ഉണ്ടാക്കാം.\nഎന്റെ ചിത്രങ്ങളും ലേഖനങ്ങളും ഇഷ്ടാനുസരണം പരാമർശിക്കു. ആതാണല്ലോ വേണ്ടതും. അതു് വേണ്ടാ എന്നൊരിക്കലും ഞാൻ പറഞ്ഞിട്ടില്ല. സാഗിറിനെ തെറിവിളിച്ചതു് ഞാനല്ല. അങ്ങനെ ചെയ്യരുതെന്നും ഞാൻ പലരോടും അഭ്യർത്തിച്ചിട്ടുമുണ്ടു്. ഹരികുമാർ എന്ന ഒരുത്തനെ മാത്രമെ ഞാൻ തെറി വിളിച്ചിട്ടുള്ളു. അതും വേറെ നിവർത്തി ഇല്ലാത്തതുകൊണ്ടു മാത്രം. സഗീറിനെ തെറിവിളിച്ചു് qualify ചെയ്യാനുള്ള stuff ഒന്നും കാണുന്നില്ല.\nഈ പ്രശ്നത്തിൽ അനേകം പേർ അനോണിയായി സഗിറിനോടു പെരുമാറി. നിങ്ങൾക്ക് പ്രത്യക്ഷത്തിൽ അറിയാവുന്ന ഒരു മുഖം എന്റേതായതുകൊണ്ടു് പ്രതിഷേദങ്ങൾ എന്നോടു പ്രകടിപ്പിക്കുന്നു. അതു് ഞാൻ മനസിലാക്കുന്നു. പരാമർശ്ശങ്ങൾ താങ്ങാനുള്ള voltage ഒക്കെ എനിക്കുണ്ടു്. സഗീറിനു് അതില്ലാതപോയി. സൃഷ്ടിയും വ്യക്തി തമ്മിൽ വേർതിരിച്ച് കാണാനുള്ള കഴിവുണ്ടാകണം. അതു് നഷ്ടമാകുമ്പോഴാണു് സൃഷ്ടികർത്താവിനു് നോവുന്നതു്.\nCartoon വരക്കുന്നതു് വ്യക്തിഹത്യയാണെങ്കിൽ പിന്നെ ലോകത്തു് cartoon എന്നൊരു കലാരൂപമെ കാണില്ലല്ലോ. Cartoonistുകളെ തൂക്കിലേറ്റുന്ന സംസ്കാരമാണോ രാമചന്ദ്രനും പിന്തുടരുന്നതു്? അങ്ങനെയാണെങ്കിൽ നിങ്ങളോടു് ആവിഷ്കാര സ്വാന്ത്യത്തെ പറ്റി എന്തുപറഞ്ഞാലും മനസിലാകില്ല.\nഇനി ഞാൻ ആ cartoon നീക്കം ചെയ്യണമെന്നു ഇവിടെ എത്രപേർക്ക് അഭിപ്രായമുണ്ടെന്നു കൂടി അറിയണമെന്നുണ്ടു. എന്റെ സ്വന്തം ബ്ലോഗാണെങ്കിലും ഇവിടെ ജനാതിപത്യത്തിനു് ഒരവസരം കൊടുക്കാം. നിങ്ങൾ വോട്ട് ചെയ്യു.\n4 Comments Labels caricature, ബ്ലോഗ്\nCreated by Kaippally On: 11/21/2008 10:47:00 PM\nകണ്ടിട്ടുണ്ടോ സാക്ഷര കേരളം\nകണ്ടോ കേരളം മുന്നോട്ടു്.\nവർക്കല ഒരു നാൾ പോയപ്പോൾ\nസർക്കാരിന്റൊരു ശകടം കണ്ടു\nകറുത്തു് നാറിയ കയർ ഈയറ്റം\nമങ്ങി പഴകിയ മണി അങ്ങറ്റം.\nകണ്ടക്ടർ അതിൽ ആഞ്ഞു വലിച്ചു\nഅടികൊണ്ടുടൻ ആ മണി വിളിച്ചു\n"അയ്യോ പൊത്തോ! ക്ണിം! ക്ണിം!"\nവയസൻ ശകടം ഒന്നു ചുമച്ചു\nപിന്നെ പുക പാറിച്ചതു് നീങ്ങി\nപത്തു് കാക്കൊരു വൈദ്യുതി മണിയും\nപത്തടി നീളം പിച്ചള വയറും\nഒത്തുചേരക്കാനറിയില്ല ഈ നാട്ടിനു്\nഎത്രനാളിനി ഈ നാറിയ കയറിൽ\nസാക്ഷര കേരളം മണിമുഴക്കും?\n65 Comments Labels ഒണക്ക കവിത, കേരളം\nCreated by Kaippally On: 11/20/2008 12:27:00 PM\nതകർന്നു് കുത്തുപാള എടുത്ത ഫോർഡ്, ക്രൈസ്ലർ, ജീ.എം. വാഹനനിർമാണ കമ്പനികളുടെ തലവന്മാർ പിച്ച ചോദിച്ചു് തലസ്ഥാനത്തു് ചെന്നു് ജനപ്രതിനിധികളെ കണ്ടു് വിഷമം പറയാൻ പോയതെങ്ങനെയായിരിക്കും. ബസ്സിൽ പോകാമായിരുന്നു, വേണ്ട പോക്കത്തിലെ ആൾക്കാരല്ലെ വേണമെങ്കിൽ അവർ തന്നെ നിർമിക്കുന്ന കൊള്ളാവുന്ന ഏതെങ്കിലും ഒരു കാറിൽ പോകാമായിരുന്നു. ദൂരം കൂടുതലല്ലെ ഒരു first class ticket എടുത്തു് വിമാനത്തിൽ പോകാമായിരുന്നു. പക്ഷെ അവർ പോയതു് അതിലൊന്നുമല്ല. ദേ ഇതിലാണു്. ഒന്നും പൊങ്ങി ഇറങ്ങുന്നതിനു് US $20,000 കത്തിച്ചു പറക്കുന്ന ഈ സാദനത്തിൽ.\nകടപാടു്: Stellar Villas\nകൂടുതൽ വാർത്തയും വീഡിയോയും ഇവിടെ\n6 Comments Labels ആഗോളവല്കരണം, ഇന്ത്യ, കേരളം, സര്‍ക്കാര്, സംസ്കാരം\nCreated by Kaippally On: 11/17/2008 06:06:00 PM\nസാമ്പത്തിക പ്രതിന്ധിക്ക് പരിഹാരം പ്രകൃതിദുരന്തങ്ങള്: ശില്‍പ ഷെട്ടി\nഒരു ഭൂമികുലുക്കം ഉണ്ടാക്കാൻ എന്താണു് വഴി. സിനിമാ താരവും ഇപ്പോൾ അഗോള സാമ്പത്തിക ശാസ്ത്രജ്ഞയും ആയ സാക്ഷാൽ ശില്പാ ഷെട്ടി പറയുന്നതു ഇവിടെ ജനം കൂടുതൽ ആണെന്നും ഇവന്മാരെയെല്ലാം പ്രകൃതി ദുരന്തത്തിൽ ചത്തുപോകണമെന്നുമാണു് പറഞ്ഞതു്. അരെങ്കിലും എങ്ങനയെങ്കിലും ഒരു പ്രകൃതി ദുരന്തം ഉണ്ടാക്കി തരൂ പ്ലീസ്. ഇവളുമാരുടെ "അഫിനയം" മാത്രം കണ്ടാൽ പോരെ? ഇതുപോലുള്ള ഐറ്റംസ് വിളിച്ചുപറയുന്ന വിവരക്കേടുകൾ പ്രസിദ്ധീകരിക്കുന്ന മാതൃഭൂമിക്കും വിവരമില്ലെ?\nനമ്മളുടെ ഒരോ ഗതികേടെ\n7 Comments Labels പത്ര പ്രവര്ത്തനം\nCreated by Kaippally On: 11/16/2008 06:40:00 PM\nTo all those 90's MTV fans who miss Quick Gun Murgun, he is back withavengence. To those who don't know who quick gun Murugan is here isaquick re-cap: In the late 70's there wasatrend in Hollywood where Italian producers made cheap westerns. They were also known as Spaghetti Westerns. This trend was copied into tamil movies around the same period by Tamil producers. Complete with horses, saloon fights, gunfight showdowns, cowboy hats except withaTamil twist. (It would also be interesting that at no point in history were there gun-trotting, cattle-hearding cowboys in tamilnadu, maybe in Andra Pradesh) So when Chanel V came to india in the early 90s they producedaset of three short spoofs in the same tone of spaghetti western. Complete with english subtitles! The hero wasarather colourful character known as Quick Gun Murugan. One of the most memorable catch phrases from this chap when he entersasaloon was for "oru Whiskey, oru masala dosa". So here we have the new edition, in the same style. Enjoy :)\n1 Comments Labels TV\n13 Comments Labels ഒണക്ക കവിത, മതം


Sumalatha urged to contest LS polls from Mandya | മാണ്ഡ്യയില് നടി സുമലത സ്ഥാനാര്‍ത്ഥിയാകും? നടിയുടെ മോഹത്തെ മുളയിലെ നുള്ളി കുമാരസ്വാമി! - Malayalam Oneindia\n5 min ago കൊഡജെനിക്‌സ് വികസിപ്പിച്ച കൊവിഡ് വാക്‌സിന് നിര്‍മ്മാണം ആരംഭിച്ച് സെറം ഇന്‍സ്റ്റിറ്റ്യൂട്ട്\n12 min ago ഏഴ് മുഖ്യമന്ത്രിമാരുമായി പ്രധാനമന്ത്രി ഇന്ന് ചര്‍ച്ച നടത്തും; കേരളമില്ല, ഇതാണ് കാരണം...\n52 min ago സാമ്പത്തിക പ്രതിസന്ധി;നിയമസഭാംങ്ങളുടെ ശമ്പളം വെട്ടികുറക്കുന്ന ബില്ല് പാസാക്കി കര്‍ണാടക\nSports IPL 2020: മുംബൈ x കെകെആര്- വേദി, സമയം, മുഖാമുഖം, സാധ്യതാ ഇലവന്; അറിയേണ്ടതെല്ലാം\nമാണ്ഡ്യയില് നടി സുമലത സ്ഥാനാര്‍ത്ഥിയാകും? നടിയുടെ മോഹത്തെ മുളയിലെ നുള്ളി കുമാരസ്വാമി!\nPublished: February22019, 12:25 [IST]\nലോക്സഭാ തിരഞ്ഞെടുപ്പില് കര്‍ണാടകത്തിലെ മാണ്ഡ്യയില് നിന്ന് നടിയും അന്തരിച്ച കോണ്‍ഗ്രസ് നേതാവുമായ അംബരീഷിന്‍റെ ഭാര്യ സുമതലത മത്സരിച്ചേക്കുമെന്ന് നേരത്തേ അഭ്യൂഹങ്ങള് ഉയര്‍ന്നിരുന്നു. പ്രാദേശിക നേതൃത്വം ഇത് ആവശ്യപ്പെട്ടിട്ടുണ്ട്. എന്നാല് നടി ഇതുവരെ നിലപാട് വ്യക്തമാക്കിയിരുന്നില്ല. എന്നാല് താന് തിരഞ്ഞെടുപ്പില് മത്സരിക്കുകയാണെങ്കില് മാണ്ഡ്യയില് നിന്ന് തന്നെ മത്സരിക്കുമെന്നാണ് അവര് ഇപ്പോള് വ്യക്തമാക്കിയിരിക്കുന്നത്.\nഎന്നാല് സുമലതയുടെ മോഹത്തെ മുളയിലെ നുള്ളിയിരിക്കുകയാണ് മുഖ്യമന്ത്രിയും ജനതാദള് നേതാവുമായി എച്ച്ഡി കുമാരസ്വാമി. മാണ്ഡ്യ ദളിന്‍റെ ശക്തികേന്ദ്രമാണെന്ന് കുമാരസ്വാമി പറഞ്ഞു. മാണ്ഡ്യ കോണ്‍ഗ്രസിന് വിട്ട് കൊടുക്കില്ലെന്ന നിലപാടാണ് കുമാരസ്വാമി സ്വീകരിച്ചത്.\nഅംബരീഷിന്‍റെ മരണത്തോടെ മാണ്ഡ്യ മണ്ഡലത്തില് സുമലത മത്സരിക്കണമെന്ന ആവശ്യം കോണ്‍ഗ്രസ് പ്രാദേശിക നേതാക്കള് ഉയര്‍ത്തിയിരുന്നു. സംസ്ഥാന നേതൃത്വത്തോട് നേതാക്കള് ഇക്കാര്യം ആവശ്യപ്പെട്ടിട്ടുണ്ട്.\nമൂന്ന് തവണ മാണ്ഡ്യയില് നിന്ന് ലോക്സഭയിലേക്ക് തിരഞ്ഞെടുക്കപ്പെട്ട നേതാവാണ് അംബരീഷ്.\nവൊക്കാലിംഗ സമുദായത്തിന് സ്വാധീനമുള്ള സമുദായമാണ് മാണ്ഡ്യ. അംബരീഷിന്‍റെ മരണം സൃഷ്ടിച്ച സഹതാപ തരംഗം വോട്ടായി മാറുമെന്നാണ് കോണ്‍ഗ്രസ് നേതാക്കള് കണക്കാക്കുന്നത്.\nസുമലതയും മകന് അഭിഷേകും മണ്ഡലത്തിന് പരിചിതരാണ്. അതിനാല് ഇരുവരില് ആരെങ്കിലും സ്ഥാനാര്‍ത്ഥിയാകുന്നത് പാര്‍ട്ടിക്ക് ഗുണം ചെയ്തേക്കുമെന്നും നേതാക്കള് കണക്കാക്കുന്നുണ്ട്.എന്നാല്\nരാഷ്ട്രീയ പ്രവേശനം ആലോചിച്ചിട്ടില്ലെന്നായിരുന്നു സുമലതയുടെ മറുപടി.\nഅതേസമയം നിരന്തര സമ്മര്‍ദ്ദത്തിനൊടുവില് സ്ഥാനാര്‍ത്ഥിയാകുന്നതിന് സുമലത തയ്യാറായെന്നാണ് വിവരം. അംബരീഷിന്‍റെ അനുയായികളായ ചില നേതാക്കളോട് സ്ഥാനാര്‍ത്ഥിയാകുന്നത് പരിഗണിക്കാമെന്ന് സുമലത ഉറപ്പ് നല്‍കിയെന്ന് ദി ഹിന്ദു റിപ്പോര്‍ട്ട് ചെയ്തു.\nവെള്ളിയാഴ്ചയാണ് നേതാക്കള് സുമലതയെ കണ്ടത്. നിരവധി തവണ നേതാക്കള് എത്തിയതോടെ സ്ഥാനാര്‍ത്ഥിത്വം പരിഗണിക്കാമെന്ന് സുമലത പറഞ്ഞതായും റിപ്പോര്‍ട്ടിലുണ്ട്. അതേസമയം മത്സരിക്കുകയാണെങ്കില് താന് മാണ്ഡ്യ മണ്ഡലത്തില് നിന്ന് മാത്രമേ മത്സരിക്കുള്ളൂവെന്ന് സുമലത വ്യക്തമാക്കി.\nഅംബരീഷിന്‍റെ വിയോഗം ഏറ്റവും അധികം നഷ്ടം ഉണ്ടാക്കിയത് അനുയായികള്‍ക്കാണെന്നും സുമലത പ്രതികരിച്ചു.എന്നാല് മാണ്ഡ്യ മണ്ഡലത്തില് സുമലത മത്സരിക്കുന്നതിനെ ശക്തമായി എതിര്‍ക്കുകയാണ് എച്ച്ഡി കുമാരസ്വാമി.\nമകന് വേണ്ടി മാണ്ഡ്യ മണ്ഡലത്തില് കണ്ണുവെച്ചിരിക്കുകയായിരുന്നു കുമാരസ്വാമി. അതുകൊണ്ട് തന്നെ ആ സീറ്റ് വിട്ട് നല്‍കാന് കുമാരസ്വാമി തയ്യാറായേക്കില്ല.\nസീറ്റ് വിഭജനം സംബന്ധിച്ച് ദളും കോണ്‍ഗ്രസും ഇതുവരെ സമവായത്തില് എത്തിയിട്ടില്ല.28 സീറ്റില് 12 എണ്ണം വേണമെന്നാണ് ജനതാദള് ആവശ്യപ്പെടുന്നത്. എന്നാല് പരമാവധി ആറില് കൂടുതള് സീറ്റുകള് നല്‍കാന് കഴിയില്ലെന്നാണ് കോണ്‍ഗ്രസ് നേതൃത്വത്തിന്‍റെ നിലപാട്.\n2014 ല് രണ്ട് സീറ്റില് മാത്രമായിരുന്നു ജനതാ ദള് വിജയിച്ചത്. ഇതിനൊപ്പം സിറ്റിങ് മണ്ഡലങ്ങളല്ലാത്ത നാല് സീറ്റുകള് കൂടി നല്‍കാമെന്നാണ് കോണ്‍ഗ്രസ് പറയുന്നത്. എന്നാല് ദള് ആവശ്യപ്പെടുന്നതില് കോണ്‍ഗ്രസിന്‍ററെ സിറ്റിങ് സീറ്റുകളായ കോലാറും ചിക്കബെല്ലാപുര ഉള്‍പ്പടേയുള്ളവയാണ്.\nഹസനും മാണ്ഡ്യയും വേണമെന്നും ദളും വാശി പിടിക്കുന്നുണ്ട്. എന്നാല് എന്ത് സംഭവിച്ചാലും മാണ്ഡ്യ വിട്ടുകൊടുക്കേണ്ടെന്നാണ് കോണ്‍ഗ്രസിന്‍റയേും നിലപാട്. സുമലതയുടെ സ്ഥാനാര്‍ത്ഥി വാര്‍ത്തയില് കുമാരസ്വാമി പ്രതികരിക്കുകയും ചെയ്തു.\nദളിന്‍റെ ശക്തി കേന്ദ്രം\nസുമലത ജെഡിഎസ് അംഗമല്ലെന്ന് കുമാരസ്വാമി പറഞ്ഞു. മത്സരവുമായി ബന്ധപ്പെട്ട കാര്യങ്ങള് തിരുമാനിക്കേണ്ടത് കോണ്‍ഗ്രസ് ആണ്. മാണ്ഡ്യ ദളിന്‍റെ ശക്തി കേന്ദ്രമാണെന്നും കുമാരസ്വാമി ആവര്‍ത്തിച്ചു.\nlok sabha elections 2019 sumalatha mandya karnataka ലോക്സഭ തിരഞ്ഞെടുപ്പ് 2019 അംബരീഷ് മാണ്ഡ്യ കര്‍ണാടക\nSumalatha urged to contest LS polls from Mandya\nStory first published: Saturday, February 2, 2019, 12:25 [IST]


ആ രാജ്യം രുദ്രൻമഹാരാജാവ് വാണിരുന്ന കാലം. അദ്ദേഹത്തിന്റെ കാലത്ത്, ഖജനാവ് നിറയെ സ്വർണവും വെള്ളിയും അപൂർവ രത്നക്കല്ലുകളും ഉണ്ടായിരുന്നു. ഒരിക്കൽ, രാജാവും മന്ത്രിമാരും കൂടി അയൽ രാജ്യമായ കോസലപുരത്തിലെ മലയിടുക്കിലുള്ള പുണ്യപുരാതന ക്ഷേത്രം സന്ദർശിക്കാൻ യാത്ര തിരിച്ചു.\nമുഖ്യ സൈന്യാധിപനെ താൽക്കാലിക ഭരണമേൽപിച്ചാണ് രാജാവും മന്ത്രിമാരും യാത്രയായത്. എന്നാൽ, അവരുടെ മടക്കയാത്രയിൽ മലയിടിച്ചിൽ ഉണ്ടായി. രാജാവിന്റെ കൂടെയുണ്ടായിരുന്ന എല്ലാവരും മരിച്ചു. രാജാവിന്റെ ഒരു കയ്യ് നഷ്ടപ്പെട്ടെങ്കിലും ജീവൻ തിരിച്ചു കിട്ടി. ഏകദേശം, ഒരു വർഷം കഴിഞ്ഞ് പരുക്കിന്റെ പിടിയിൽ നിന്ന് ആശ്വാസമായി. പിന്നീട്, കാട്ടിലൂടെ അലഞ്ഞു തിരിഞ്ഞ് രാജാവ് എല്ലും തോലുമായി. ആർക്കും തിരിച്ചറിയാൻപോലും പറ്റുമായിരുന്നില്ല. ഒടുവിൽ മുടന്തി വലിഞ്ഞ് കൊട്ടാരത്തിലെത്തി.\nഅവിത്തെ കാഴ്ച കണ്ട് രാജാവ് ഞെട്ടി. പുതിയ രാജാവായി സൈന്യാധിപൻ ഭരണമേറ്റിരിക്കുന്നു!\nഇതു കണ്ട്, രാജാവ് അലറിയെങ്കിലും ഭടന്മാർ രാജാവിനെ വളഞ്ഞു. പുതിയ രാജാവ് അട്ടഹാസത്തോടെ രുദ്രന്റെ അടുക്കൽ വന്നു പറഞ്ഞു - "ഹും. നിനക്കു ജീവനിൽ കൊതിയുണ്ടെങ്കിൽ ഇന്നു തന്നെ ഈ രാജ്യം വിട്ടു കൊള്ളുക "\nരുദ്ര രാജാവ് ഇതു കേട്ട് കോപംകൊണ്ട് വിറച്ചു - "എന്ത്? എനിക്കൊരു അപകടം സംഭവിച്ചെന്നു കരുതി ഞാൻ രാജാവു തന്നെയാണ് "\nസൈന്യാധിപൻ അട്ടഹസിച്ചു - "നിനക്ക് ഒന്നിനും ശേഷിയില്ലാത്തതു കൊണ്ട് നിന്നെ വെറുതെ വിടുന്നു. കാരണം, ഇന്ന് നീ എനിക്കു മുന്നിൽ ഒരു കൃമികീടം മാത്രമാണ് "\nരുദ്ര രാജാവ് തന്റെ ബലഹീനതയെക്കുറിച്ച് ഒരു നിമിഷം ബോധവാനായി. അയാൾ ഒന്നും പറയാതെ കൊട്ടാരം വിട്ടിറങ്ങി. ഒരിക്കൽ കൂടി തന്റെ പ്രിയപ്പെട്ട രാജ്യം കാണാൻ വേണ്ടി അവിടത്തെ ഉയർന്ന പ്രദേശത്തിൽ പ്രയാസപ്പെട്ട് കയറി നിന്ന് താഴേക്കു നോക്കി. പഴയ കാല പടയോട്ടങ്ങളും ജയപരാജയങ്ങളും അയാളുടെ മനസ്സിൽ തിങ്ങിനിറഞ്ഞു.\nഅപ്പോൾ, മലഞ്ചെരുവിലൂടെ മൂടുപടം ധരിച്ച് അഞ്ചു പേർ നടന്നു പോകുന്നത് രാജാവിന്റെ ശ്രദ്ധയിൽ പെട്ടു -\nഅദ്ദേഹം വിളിച്ചുകൂവി - "നിങ്ങൾ എവിടെ പോകുന്നു? എന്തിനാണ് ശരീരം മൂടിയിരിക്കുന്നത്?"\n"ഹയ്യോ..! ഞങ്ങൾ കാട്ടിലേക്കു രക്ഷപ്പെടുകയാണ്. വസൂരി പിടിച്ചിരിക്കുന്നു ''\nഅവരുടെ ദയനീയ മറുപടി കേട്ടപ്പോള് രാജാവിന്റെ ബുദ്ധിയില് ചിലത് കൊള്ളിയാന് മിന്നി!\n"രോഗം മാറാൻ ഒരു സൂത്രവഴിയുണ്ട്. നമ്മുടെ രാജാവിന് ചില അദ്ഭുത വൈദ്യ സിദ്ധികളുണ്ട്. ഇവിടത്തെ കുളത്തിൽ മുങ്ങിക്കുളിച്ച ശേഷം തിരികെ കൊട്ടാരത്തിലേക്കു പോകും വഴി അദ്ദേഹത്തെ കെട്ടിപ്പിടിച്ചാൽ നിങ്ങളുടെ രോഗം മാറും"\nഅടുത്ത പ്രഭാതം. അവർ അഞ്ചു പേരും പാത്തുപതുങ്ങി നിന്നു. രാജാവും രണ്ടു ഭടന്മാരും വന്ന വഴിയിലേക്ക് അവർ വളഞ്ഞു.\n"അയ്യോ! രാജാവേ ഓടിക്കോ. ഇവന്മാർക്കു വസൂരിയാണ്!"\nഭടന്മാർ നിലവിളിച്ചു കൊണ്ട് മിന്നൽ വേഗത്തിൽ അപ്രത്യക്ഷരായി. കാര്യമെന്തെന്ന് മനസ്സിലാകും മുൻപു തന്നെ രോഗികൾ അഞ്ചു പേരും രാജാവിനെ കെട്ടിപ്പിടിച്ചു കഴിഞ്ഞിരുന്നു.\nരോഗികൾ ഏതാനും ദിനങ്ങൾ കഴിഞ്ഞപ്പോൾ മരണമടഞ്ഞു. പുതിയ രാജാവിനെ വൈദ്യന്മാർ ചികിൽസിച്ചെങ്കിലും ഒരു മാസത്തിൽ കൂടുതൽ രാജാവും ജീവിച്ചില്ല. ഇതിനിടയിൽ കൊട്ടാരം മുഴുവൻ വസൂരി പടർന്നുപിടിച്ച് പ്രേതാലയമായി മാറി. വർദ്ധിച്ച സന്തോഷത്തോടെ രുദ്ര രാജാവ് കോസലപുരം രാജ്യത്തേക്കു ഏന്തി വലിഞ്ഞു നടന്നു പോയി.\nആശയം - (Nadodikathakal)\nബുദ്ധിശക്തി കൊണ്ട് അനേകം ആളുകൾ തങ്ങളുടെ വൈകല്യങ്ങളെ മറികടക്കുന്ന കാഴ്ച കാണാം. സ്വന്തം കഴിവുകേടുകളെ ദൈവം തന്നിരിക്കുന്ന മറ്റുള്ള സ്വന്തം കഴിവു കൊണ്ടു തന്നെ നേരിടാം. ഉപദ്രവകാരികളെ അടക്കിനിര്‍ത്താന് കായബലം ഇല്ലാത്തവര് ബുദ്ധിശക്തി പ്രയോജനപ്പെടുത്തുമല്ലോ.


തിരിച്ചിലാന്...: കള്ളന്... കള്ളന്...\nസൂര്യന് ഇരുട്ടില് ഒളിക്കാന് തുടങ്ങുന്ന സമയം കളി കഴിഞ്ഞ് വിയര്‍പ്പ് ഉണങ്ങാന് എല്ലാരും കൂടെ കത്തിയടിച്ചും കളിയെ വിശകലനം ചെയ്തും ഇരിക്കുംബോഴാണ് 'ഓടിവരീ... കള്ളന് കള്ളന്' എന്ന അലര്‍ച്ച കേള്‍ക്കുന്നത്. ശബ്ദം കേട്ട ദിശയിലേക്ക് എല്ലാരുംകൂടെ ഓടി. ഭര്‍ത്താവ് ഗള്‍ഫിലുള്ള, മകനോടൊപ്പം വീട്ടില് താമസിക്കുന്ന ഒരു ഇത്തായുടെ വീട്ടിലാണ് കള്ളന് കയറിയിരിക്കുന്നതെന്ന് മനസ്സിലായി.\nഓടിചെന്നപ്പോള് കണ്ടത് വാതില് തള്ളി അകത്തേക്ക് കയറാന് ശ്രമിക്കുന്ന കള്ളനും അകത്തുനിന്നും വാതില് അമര്‍ത്തിപിടിച്ച് അലറി വിളിക്കുന്ന വീട്ടുകാരിയും. ഞങ്ങളെ കണ്ട് ഓടാന് ശ്രമിച്ച കള്ളന് പെട്ടെന്ന് തന്നെ പിടിയിലായി. കുറ്റി മുടി, ഉറച്ച ശരീരം, ഇരുനിറം, ശരീരത്തോടൊട്ടിനില്‍ക്കുന്ന ടീ ഷര്‍ട്ടും കള്ളിമുണ്ടും വേഷം. നല്ല ഉഗ്രന് കള്ളന്, അടി കുറച്ച് താങ്ങാനുള്ള ശേഷിയുണ്ട്. ചോര തിളക്കുന്ന ഇരുപതുകാര്‍ക്ക്കയറി മേയാന് മാത്രമുണ്ട്.\nആമുഖമൊന്നുമില്ലതെ കോപ്ലിയുടെ വക അടി ഉത്ഘാടനം തുടങ്ങി. എല്ലാവരും ഓരോ അവസരത്തിനായി കാത്തുനില്ക്കുകയാണ്, ഓസിക്കുത്ത് കുത്താന്. ഓസിക്കുത്തെന്ന് പറഞ്ഞാല് അറിയാമല്ലോ... തിരിച്ചുകിട്ടില്ല എന്ന ഉറപ്പോടെ കുത്തുന്നത്. (ഓസിക്കുത്ത് കുത്തുന്നവരോട് പറയാനുള്ളത്... ഓസിയാണെന്ന് കരുതി അധികം കുത്തരുത്. വല്ലാതെ വേദനിപ്പിച്ച ആളുടെ മുഖം അവന് നോട്ട് ചെയ്ത് വച്ചാല് എപ്പോ വേണമെങ്കിലും പണികിട്ടാന് സാധ്യതയുണ്ട്)\nആര്‍ക്കും വിട്ടുകൊടുക്കില്ല എന്ന വാശിയോടെ 'മസാല' കള്ളനെ കഴുത്തിലൂടെ ഒരുകയ്യിട്ട് വരിഞ്ഞ് മുറുക്കി പിടിച്ച് ഒരു മുഷ്ടി ചുരുട്ടി കള്ളന്റെ മുഖത്തിനു നേരെ വച്ചിട്ട് ചോദിക്കുകയാണ് ' പറയെടാ... നീ എന്തിനാ വന്നത്?'. കള്ളന് പറയാന് പോയിട്ട് ശ്വാസമെടുക്കാന് പോലും അവന്റെ പിടുത്തം കാരണം പറ്റുന്നില്ല. ശ്വാസമേടുക്കാന് മസാല അവനെ വിടുന്ന സമയത്ത് ഞാനും കോപ്ലിയും ഇടക്കിടെ ഓരോന്ന് പൊട്ടിക്കും.\nകോപ്ലിക്കാണെങ്കില് അടിയുണ്ടാക്കാന് ഭയങ്കര താല്‍പര്യമാണ്. അങ്ങാടിയിലെ പല വലിയ വഴക്കുകളും കാണികളെ നിരാശപ്പെടുത്തി അടിയുണ്ടാവാതെ ഡയലോഗില് മത്രം ഒതുങ്ങുംബോള് ഡയലോഗ് ഇല്ലാതെ അപ്രതീക്ഷിതമായ അടികളാണ് കോപ്ലിയുടെ സ്റ്റൈല്. ആ കോപ്ലിയുടെ കയ്യിലേക്ക് കള്ളനെ വിട്ടുകൊടുക്കാതിരിക്കുകയാണ് മസാല. അവനറിയാം കോപ്ലിയുടെ കയ്യില് കിട്ടിയാല് പിന്നെ കള്ളന്റെ ഹോസ്പിറ്റല് ചിലവുകൂടെ കൊടുക്കേണ്ടി വരുമെന്ന്.\nഅതിനിടയില് ആരോ പോലീസിനെ വിളിച്ചു. ഓസിക്കുത്തിനായി വരിയില് നിന്ന പാവം ഓസന്മാരെ നിരാശരാക്കികൊണ്ട് പോലീസ് ജീപ്പെത്തി. പോലീസ് ജീപ്പിലേക്ക് 'ചോട്ട മുംബൈ' പടത്തില് ബിജുക്കുട്ടന് കയറിയതിനേക്കാള് ഉത്സാഹത്തോടെയാണ് കള്ളന് കയറിയത്. നാട്ടുകാര് പെരുമാറിയാല് പിന്നെ പോലീസ് തൊടില്ലെന്നവനറിയാമായിരിക്കും.. മാത്രമല്ല കഴിക്കാനും വല്ലതും കിട്ടും.\nആ ദിവസം അങ്ങനെ കടന്നുപോയി. കള്ളനെ സാഹസികമായി പിടിച്ച യുവ രക്തങ്ങളെ ഏവരാലും പ്രശംസിക്കപ്പെട്ടു.\nപിറ്റേദിവസം കളിക്കാന് പോകുന്ന ഞങ്ങളോട് അവിടുത്തെ ഇത്താമാരെല്ലാം കൂടിനിന്ന് ഭയങ്കര ചീത്ത. 'എടാ... നിങ്ങള്‍ക്കൊക്കെ പടച്ചോന്റെ അടുത്തുനിന്ന് ശാപം കിട്ടും, എന്ത് അടിയാ നിങ്ങളെല്ലാരും കൂടെ ആ പാവത്തിനെ അടിച്ചത്?'\nഞങ്ങളുടെ എല്ലാവരുടേയും ഓര്‍മ്മ തലേദിവസത്തേക്ക് റിവൈന്റ് അടിച്ചു. ' ഓന്റെ നാഭിക്ക് ചവിട്ടെടാ... ഓന്റെ കണ്ണ് കുത്തിപ്പൊട്ടിക്കെടാ... രണ്ടെണ്ണം കൂടെ കൊടുക്കെടാ ഓന്‍ക്ക്... ' എന്നൊക്കെ തലേദിവസം ഇന്‍സ്റ്റ്രക്ഷന്‍സ് നല്‍കികൊണ്ടിരുന്നവരെങ്ങനെ ഇത്ര പെട്ടെന്ന് ഞങ്ങള്‍ക്കെതിരെയായി?\nചോദിക്കേണ്ടി വന്നില്ല... അവര് തന്നെ പറയുന്നുണ്ടായിരുന്നു, ' മാനസിക രോഗിയായ ആ ചെക്കനെ നിങ്ങളെല്ലാരും കൂടെ കൊല്ലാനാക്കിയില്ലെടാ?... ഓന്റെ ഉപ്പ ഇന്നലെ പോലീസ് സ്റ്റേഷനില് വന്ന് കരഞ്ഞു പോയി ചെക്കന്റെ കോലം കണ്ടിട്ട്, ഇന്റെ മോനെ ഇങ്ങനെ ആക്കിയോരോട് പടച്ചോന് ചോദിച്ചോളും എന്ന് പറഞ്ഞിട്ടാ പാവം ഓനേം കൂട്ടിപ്പോയത്.'\nതലേദിവസത്തെ ഹീറോസ് പിറ്റേദിവസം വില്ലന്മാരായി. ഞങ്ങളെല്ലാവര്‍ക്കും അത് സങ്കടവുമായി. കൂടെ ഉണ്ടായിരുന്നവരും ഞങ്ങള്ക്കെതിരെ തിരിഞ്ഞു. പോയി മാപ്പ് ചോദിക്കാനുള്ള ധൈര്യം വന്നില്ല. അവര് എങ്ങനെ പ്രതികരിക്കും എന്ന് ഞങ്ങള്‍ക്ക് ഊഹിക്കാം.\nഅതിന് ശേഷം എവിടെയെങ്കിലും കള്ളനേയോ പോക്കറ്റടിക്കാരനേയോ പിടിച്ചാലും ആ മുഖമൊന്ന് കാണും എന്നല്ലതെ ഒന്നും ചെയ്യാറില്ല. അടിയുണ്ടാക്കാനും അടി കാണാനുമുള്ള എല്ലാവരുടേയും താല്‍പര്യം ആ ഒരു സംഭവത്തോടെ അവസാനിച്ചു.\nPosted by ഷബീര് - തിരിച്ചിലാന് at 5:08 PM\nതിരിച്ചിലാന്... February 6, 2011 at 5:21 PM\nമസാല, കോപ്ലി... ഇതൊക്കെ എന്റെ കൂട്ടുകാരെ ഞാന് വിളിക്കുന്ന പേരാണ്. അവരെന്നേയും ഇതുപോലൊരു പേര് വിളിക്കാറുണ്ട്... പക്ഷേ പറയില്ല മക്കളേ...\nകൂതറHashimܓ February 6, 2011 at 5:35 PM\nmayflowers February 7, 2011 at 6:37 AM\nചൂട് വെള്ളത്തില് വീണ പൂച്ച അല്ലെ?\nരസകരമായി എഴുതി.പിന്നെ 'ഓസിക്കുത്ത് 'ഒക്കെ ആദ്യമായിട്ടാ ഞാന് കേള്‍ക്കുന്നത്.\nതിരിച്ചിലാന്... February 7, 2011 at 5:43 PM\nഹാഷിമേ... മൂളലില് ഒതുക്കിയാല് മതിയോ?\n@ may flower: അതെ ചൂടുവെള്ളത്തില് വീണ പൂച്ച തന്നെ. അഭിപ്രായത്തിന് നന്ദി\nഷംസു ചേലേമ്പ്ര February 13, 2011 at 9:56 AM\n'ഓസിക്കുത്ത് ' എനിക്ക് ഇഷ്ടമായി.\najith February 16, 2011 at 11:01 PM\nഇടപെട്ടുകളയും ഞാന്...എന്നാണല്ലോ മുദ്രാവാക്യം\nരമേശ് അരൂര് June 20, 2011 at 7:15 PM\nഈ സംഭവവും കൊള്ളാം ..ഞാന് വിചാരിച്ചു "മസാല ക്കള്ളന് " ആണെന്ന് !! ഗള്‍ഫ് വീട് നോക്കി കയറിയത് കൊണ്ടാ ..:)\nഇന്ന് ഫെബ്രുവരി 19